text:
2018年3月9日 星期五
20-21個月
恭喜發財﹗大吉大利﹗雖然新年都過咗好一段日子,不過話晒都係狗年第一次出來講進度,恭賀說話點都要講吓嘅,媽媽教落禮多人不怪嘛,唔...講起媽媽就連爸爸都問佢係唔係放棄寫blog,佢話唔係不過實在太忙啦,又新年又忽然停課又要忙私務,我又成日夜瞓搞到佢無晒私人時間,實在分唔到身返來清blog,不過佢會繼續努力㗎﹗
今次雙月記,都係由強項食開始講起,繼續一日三奶四固密密食,媽媽奶只係安撫作用已經可食可唔食,至於早餐下午茶就食餅乾麵包水果乳酪之類食物,午餐晚餐食一大碗有菜有肉嘅飯仔,食飽再搶住同大人一齊食佢哋D飯餸(個肚好似有黑洞咁唔識飽),全程自己食唔使人餵,亦開始識用水杯飲水(飲水會玩倒水,飲湯就一滴不漏),有見我食得咁叻叻,媽媽終於買咗張新Tripp Trapp畀我埋枱食飯,以後可以同哥哥平起平坐爭嘢食啦﹗
瞓依然係我弱項,成日貪玩唔願瞓兼越瞓越少,晏覺頂多瞓個半鐘媽媽就會叫醒我,否則夜晚飲完奶實唔願瞓,好多時明明拖到十一點先飲最後一餐奶,飲完仲勁精神喺大人床上搞搞震,玩到點幾兩點媽媽發火先肯瞓,亦由於已經識講嘢,出街會要求媽媽抱住瞓(艾菲:抱到手都軟),又會點名要媽媽R背脊陪瞓(艾菲:但成日R到手痺都未瞓呢).
2018年2月7日 星期三
忽然有假放@觀塘海濱公園
唔知由幾時開始,每個星期六米高就算放假,佢都係要喺屋企做咗公司嘢先出得街,而我哋亦多數會揀呢日同燒腩仔上興趣班,咁啱呢個九月中嘅星期六燒腩仔無堂上,米高亦快快手完成佢嘅工事,於是我哋去咗觀塘海濱公園慶祝呢個天跌落來嘅假期.
最近我哋愛上咗去觀塘海濱公園,最主要原因係交通方便,又對住個無敵海景兼有靚靚日落睇,唔使帶咩裝備悠悠閒閒咁散吓步坐吓影吓相,咁就過咗一個下午.
行到悶又可以入感觀花園入面玩,沿路都有D設施啱燒腩仔玩,例如呢條會郁嘅平衡木,幾好玩㗎﹗
2018年2月6日 星期二
木乃伊@科學館
自從科學館上年八月開始做木乃伊展後,艾菲知道米高好想去睇,不過一直就唔到時間平日去就拖到九月,眼見展覽十月中會完,於是趁呢個星期日落雨,反正無嘢做到去同人逼吓啦﹗
我哋有博物館全年證,所以唔使排隊買飛可以直入會場,但場內真係超級多人,而且場內燈光極暗,再加上本身對木乃伊無興趣,燒腩仔又全程喊驚嘈嘈閉,搞到艾菲勁無癮,至於全程抱住BB豆豬嘅米高都睇得好唔自在,又怕佢畀人逼親又怕佢扭,只好匆匆睇完就走.
逼完一大輪出返來,我哋去咗科學館最低層玩咗陣,有得亂玩亂摸加亂走,燒腩仔即時生猛返晒.
2018年1月31日 星期三
開學日@大埔海濱公園
經過一個漫長嘅暑假後,終於都來到九月一日開學日,正當個個都喺facebook出開學相,我哋偏偏出去公園玩嘅相,皆因燒腩仔學校今年有工程,延遲到四號先開學,雖然天氣又熱又焗,但唔趁呢日公園無乜人去玩幾時去呀,艾菲一朝早執齊嘢就一拖二出門,堅係好有決心㗎﹗
由於想順手同佢兩個影吓靚相,呢日又約咗燒腩仔公公婆婆飲下午茶,所以好勇咁挑戰大埔海濱公園,點知...BB豆豬一踩入草地就爆喊,唯有食吓星星餅定驚先.
一直食呀食食呀食食唔停口, 妹妹嘅情況都係無好轉,就算燒腩仔哥哥好心幫手氹一樣無用,眼見時間無多(約咗婆婆就夠鐘)又應承咗同哥哥去遊樂場玩,唯有影兩張就收隊走人,好失望呀...
由於想順手同佢兩個影吓靚相,呢日又約咗燒腩仔公公婆婆飲下午茶,所以好勇咁挑戰大埔海濱公園,點知...BB豆豬一踩入草地就爆喊,唯有食吓星星餅定驚先.
一直食呀食食呀食食唔停口, 妹妹嘅情況都係無好轉,就算燒腩仔哥哥好心幫手氹一樣無用,眼見時間無多(約咗婆婆就夠鐘)又應承咗同哥哥去遊樂場玩,唯有影兩張就收隊走人,好失望呀...
2018年1月24日 星期三
三點式妹妹@清水灣
繼續回到八月時,去完十幾日旅行返來,米高D大假仲未清完,所以放多個星期陪我哋,艾菲當然要抓緊暑假嘅尾巴,叫佢再帶我哋去沙灘玩,皆因上次喺日本沙灘實在玩得唔夠喉,重點係妹妹套三點式水著仲未有機會出場,上次去泳池怕佢凍所以著一件頭泳衣,去日本又怕麻煩懶得換無著到,今次再唔著分分鐘要等多年㗎啦﹗
本身有諗過再去半月灣,但諗起入到西貢仲要轉船,帶住兩個細又大包細包咁,都係唔好咁辛苦,近近地去清水灣算,食飽午餐再慢慢執嘢出發,去到都係兩點幾三點仲有大把時間玩,然後我哋set好帳蓬開好地蓆就放BB豆豬出來,以為佢有過上次日本沙灘嘅經驗應該OK,點知都係要D時間warm up.
花咗D時間終於適應咗個質感,但都係keep住呆呆豬樣.
訂閱: 文章 (Atom)


c: text/html

text:
動物義工,貓狗義工,總之有咩事都第一樣搵義工先,係咪?
「義工」彷彿有源源不絕嘅財力時間心機.
最近有人同我告密話義賣嘅人係用淘寶貨充當貴嘢,原價十蚊人仔嘅,佢賣高幾倍,而義賣所得款項都係入返落佢自己戶口,佢亦冇公開過詳細支出收入表.我睇到之後第一個反應係『哎,我都中咗招添』…係呀.我都買過嘢亦捐過錢.
由人哋口中聽到呢啲事,當然覺得唔開心,都會覺得自己好似俾人呃咗咁.不過我冇去深究係咪真有其事同善款去向…
人永遠會為自己講好說話,局外人亦永遠唔知道佢究竟係真定假.從來只有佢自己知…批判亦唔會得到一個真實嘅答案.你以為好嘅,其實佢係衰.你以為佢係衰,但係佢又衰唔晒.凡事可能有幾面,你想睇到邊一面就睇你點諗.或者…選擇唔再相信,覺得難受嘅時候,自行離開就好了.
如果個個「義工」都要貼晒成副身家兼窮到燶,我相信冇人會做到義工了.
睇獸醫要錢,班毛毛開飯又要錢,錢喺邊度嚟?
只係大家搵真銀維持時,良心拎出多與少.
批判從來都只係隨口講幾句或手指間輕快按鍵嘅事,但到你做嘅時候,可能你會明白他人嘅難處.我唔係認同或鼓勵人用呃人嘅手法去得到世間財,只係覺得世事無絕對.個個做義工,唔通真係個個都想做義工咩?

robotstxt: allowed

filter: keep


text:
3月6日(星期二)
其實我哋住果間酒店位置都唔錯架!
附近有大丸和三越百貨公司,
行10分鐘左右就到西鐵站和長途車站,
真係去邊都咁方便呀!
襯今日天色唔錯,
我哋就去太宰府,柳川遊覽下;
去西鐵站買咗張遊太宰府和柳川嘅套票,
仲包一程遊柳川嘅船票添!
去到太宰府門口已經影相影不停,
仲有條購物街又多嘢睇又多嘢食,
係呢度都留咗2個幾鐘呀!
趕呀趕又坐西鐵去柳川,
落車就搭免費車去遊船河喇!
唔講都唔知原來呢程船河要坐成1個鐘頭,
船夫叔叔一路撐船,
一路講解,
雖然全程講日文,
但睇佢嘅面部表情和努力係咁撐船,
真係要俾個讚佢呀!
坐完呢程船都已經成3點幾,
超級肚餓呀!
上網睇都幾多人讚呢間蒸鰻魚飯好食,
唔食過都唔知,
就走咗入呢間民營超市shopping,
點知我哋miss咗最後一班免費車去柳川車站(5點),
所以就搭咗程的士去車站,
搭咗1200yen都唔係貴吖!
落咗車又去三越shopping,
放抵哂D戰利品又出動搵食,
其實已經成10點喇!
應該係宵夜嘅晚餐,
我哋揀咗食一蘭拉麵,
原因係為咗呢個方形碗囉!
話係元祖店先有架!
唔識路點算???
我哋唯有靠哥哥(即係手機google地圖),
搵咗成個鐘先搵到佢呀!
(其實係我哋搵錯咗另一間咋!)
大家可以入嚟Facebook讚下我新開嘅Fans專頁呀!


text:
7月22日(星期日)
怡保嘅點心好出名,
我哋都唔知邊間好,
問女朋友仔嘅爸爸,
佢好識搵周圍搵當地美食架!
但女朋友仔聽完都唔識點去,
所以唯有跟住旅遊雜誌介紹嘅地方搵食啦!
遊客區食嘅點心都係咁上下,
價錢都幾公道,
呢度食咗72蚊馬幣即$144左右,
都算抵食啦!
食飽又要揸2小時車落檳城,
沿途買番D零食咬下先得!
係檳城我哋住Hotel Chennai約$270晚,
呢間酒店好多外國旅客入住,
附近又係小印度區,
好多嘢睇架!
小魔怪嚟過檳城一次咁多,
竟然認得路行去睇出名嘅壁畫,
由於呢度壁畫太多,
只好揀咗幾幅比較出名嘅嚟影啦!
由於太熱,
一路行一路食冰冰,
仲有好味嘅印度咖哩角,
真係好好食架!
周圍行下公園,海邊和旁邊市集,
就叫車去汕頭街搵食喇!
權記鴨粥棵汁專賣店,天皇雞腳,炒粿條,
咪睇我哋好似食好多嘢咁,
其實呢次旅程上所見過我哋食嘅嘢,
每次都係叫一份咁大把,
3個人分嚟食,
每樣食少少都飽哂啦!
食飽飽就繼續行街,
冇嘢做搵場戲睇下都好喎!
呢度睇戲真係好平,
12蚊馬幣睇場戲($24),
邊度搵呀!
大家可以入嚟Facebook讚下我新開嘅Fans專頁呀!


text:
kjfoodlife銅鑼灣 的搜尋結果
文章
有晚想食既餐廳超多人,唯有轉移陣地,睇左幾間之後,去到呢間見到餐牌有呢隻燒雞好吸引就中左入去試. 全店都走緊工業風,有木製既台加上灰灰地既牆身,同埋有個大螢幕播緊唔同既歌或...
銅鑼灣樓上舖有間小店,見到幾個人踢哂腳咁整野食,有啲款式都幾有創意有心思,可以將唔同既食材整埋一齊. 門外佈置左個櫻花牆同埋一啲日式既布簾,令到一上去就覺得有日本既特色,入...
珍煮丹終終衝出台灣喇,好幸運咁就係第一站登陸香港,正式開張之後終於咁近唔駛飛台灣都飲得到喇,當然一開就勁多人會排隊. 大大個招牌放門口,絕對吸晴又可以打卡,話明黑糖最出名緊...
新加坡天天海南雞首開海外分店,連埋幾間人氣米芝蓮店座落銅鑼灣,到而家都仲勁多人排隊,果日八點幾去到條隊仲係勁長. 門口有寫左美食聯盟,其實就係幾間好有名氣既米芝蓮店舖一齊開...
係銅鑼灣大街旁有間居酒屋,今次我地唔去樓上舖,調一調轉要去樓下舖,旁邊好多唔同商店搶哂鏡,要細心啲睇先唔會錯過. 大家見到呢個入口就係店舖既門口喇,記得要望清楚一行入去就會...
甜品食得多即場係你面前畫又食過未,即叫即揀枱墊就有專人介紹同即砌即畫,真係一面欣賞住藝術品一面又可以食甜品一舉兩得. 今次就黎到呢幢大樓度,差唔多成幢都開左野食變左搵食天堂...
嘛嘛地唔通真係嘛嘛地咩,食過你就知味道,台灣黎既咖啡店,一貫台灣咖啡店作風,環境好舒服同好多好正既標語. 門口既設計已經好有玩味,成個線路板一樣,入面就好有台灣咖啡店既感覺...
超蓮黎香港開既牛肉麵,到而家都仲係日日排哂隊,今次六點去到未有太多人食晚餐,終於無人排隊即入去食,不過可惜見唔到老闆娘. 店內都係用上左白色同木系既簡潔設計,舒舒服服咁食番...
其實我真係好鍾意食生牛肉,接近每次叫河粉都一定叫,呢度招牌緊係由細到加加大都有得揀,想一碗獨食兩三個人一齊食都得. 店內裝修都好簡單,一邊係水吧一邊就係出菜位,另外都係用左...
作為台灣大學生票選第一,加上開業買一送一,最後好有毅力咁排左個半鐘再等左個幾鐘先有得飲,下晝已經無哂黑糖芋頭同奶蓋. 一去到只係兜左個圈,但係都排得幾慢下,唔知係咪大家都停...
呢間東京過江龍開左咁耐就排足咁耐,終於的起心肝去排黎食,果然一去都仲係好多人排緊隊,不過通常都唔算食得好耐都幾快到. 排隊都係排左大約二十分鐘度就入到,係門口個轉角位一望入...
去過沖繩食石垣牛就覺得好正,沖繩過江龍本身係日本都有十幾間分店,而家開到黎香港喇,食肉獸既我緊要去試. 而家有一個石垣美食祭,除左和牛之外都仲有小食可以食,拉開個小布簾一入...
你有壓力我有壓力,放工去Times Square鬆一鬆既好地方,有成7000呎地方夠哂大,大大個酒吧台可以飲下酒又有唔同國家既生蠔食. 呢間餐廳其實係LUBUDS旗下既一間餐廳,LUBUDS既餐飲業不...
除左尖沙咀韓國街好多韓國野食之外,銅鑼灣都有唔少韓國餐廳,尤其樓上舖就愈開愈多,呢間樓上店就聚集左好多年輕人幫襯. 其實大樓一出電梯就成層都係餐廳,一出黎見到好大個架放左燈...
補祝各位新年快樂,黎緊一年搵多啲,點食都瘦,愈黎愈靚,趁芝士火鍋延期到二月先完,前排去左團年食番餐. 大多數都係卡位,就算多人都坐得幾舒服,傾計都唔算話太嘈都唔錯. 有吧位可...
我終於食到呢間人氣超長龍氷屋,趁早食完飯又天氣凍,無人排隊即衝入去食,好在入面都幾暖唔駛凍住咁食冰. 門口好日式,深藍色既布上面印上左招牌同埋大大個氷字,望到入面台仔細細,...
望住隻蛙周圍去,成日又唔肯番屋企,咁自己又未有得去日本玩番轉,唯有係香港一食浜燒解鄉愁,等遲下先可以去日本大食特食. 門口已經掛上左大大個日本水產既布幕,另外仲畫上左唔少水...
之前食過日本餃子,今次就食下中國既餃子,呢間專做北方餃子,仲係連續三年拎左灣仔最喜愛食肆獎,應該有番咁上下水準. 店舖都放左好多中國既裝飾,好似頭頂既燈好有古式宮廷既感覺,...
生日當然要慶祝下,一早已經睇中左呢間海派俄羅斯菜,其實係俄羅斯貴族以前流落上海,所以融入左上海風味. 入去就見到好多酒放哂係度,絕對岩哂你食住飲番杯,仲有好多唔同既俄羅斯公...


text:
上集就係文青之旅, 今集就帶大家黎長崎搵西洋特式. 首先第一站就係上圖呢間熟口熟面既建築物, 估唔估到係乜?
舊香港上海匯豐銀行
比多個正面你睇, 其實佢就係舊香港上海匯豐銀行喇. 又提多次, 好耐之前, 長崎呢度係貿易港, 所以近海既地方就會有銀行. 就好似香港既中環一樣. 而今時今日, 呢座建築物已經變左做銀行博物館, 有興趣既朋友可以比錢入去參觀下.
大浦天主堂
大浦天主堂係喺1865年建成, 佢係日本現存最古老既木造哥德式建築, 裏面既花窗玻璃裝飾有100年歷史架喇!! 想入去參觀就要比入場費¥500. 我地由搭長崎市電開始講.
上圖就係大浦天主堂站, 呢段路係單軌行車的, 所以你見到得一條路軌, 遠啲個月台係落客, 近鏡頭右手邊既月台係上客出市區既.
落左車之後, 見到上圖呢條斜路, 行5分鐘上去就到大浦天主堂, 沿途可以睇下啲特式店鋪.
行到黎呢度, 眼前既就係大浦天主堂喇.
哥拉巴園
又重覆咁講, 長崎係一個貿易港, 所以好多洋人聚居, 當中唯一保存得最好既西洋建築群就係哥巴拉既故居喇, 依傢重修變成景點哥拉巴園, 入場費¥610. 入園除左可以喺佢咁大個歌德式花園度影相之外, 仲可以了解下當年洋人喺日本既生活係幾咁豪華.
想去哥拉巴園好簡單, 剛才去到大浦天主堂之後唔好停, 繼續上山行多3分鐘就到.
最後同大家重溫下今日既景點, 我地用地圖方式去重溫.
搭長崎市電, 去大浦天主堂站落, 行入去, 右手邊就係舊香港上海匯豐銀行, 左手邊沿斜路上山就到大浦天主堂, 再繼續上山就會哥拉巴園. 三個景點都非常集中易搵.
提多樣旅遊書都唔知既野你聽. 就係匯豐銀行對面就係長崎既郵輪碼頭, 郵輪碼頭門前有片大空地. 如果你當日經過時見到有郵輪停泊的話, 就記得要行過去大空地睇下. 因為每當有郵輪停泊既日子, 呢片空地就會變成大笪地, 有好多地灘擺賣. 睇呢啲好過行商鋪. 而大笪地收晚上十點左右, 所以你食完飯先黎再行過都得.
註: 本文地圖取材自谷歌地圖
長崎相關景點:


text:
已讀不回死全家!
第16章 - 16 Unread Messages
我從來無論過呢件事會成真.
因為無論係夜晚發夢定還是日頭FF,都幻想過無數次一個類似嘅情景.
我同陳佩珊兩個緊緊合埋雙眼.
左手拖住佢,右手攬實佢,將自己成塊面埋喺佢把長髮入面.
佢亦都緊緊挨落我心口度,左手就咁搭喺我心口.
我第一次咁樣攬住一個女仔,而呢個女仔仲係我夢寐以求嘅女神.
Feel到佢嘅體溫隔住件校裙傳過嚟我度,好溫暖.
Feel到佢全身因為激動而微微顫抖.
佢個胸壓住我,好軟,令到我有少少心猿意馬.
聞到佢頭髮散發住一種好清淡嘅香味,好似糖,聞落去甜甜地.
唔知道係洗頭水,定還是佢本身嘅體味.
慢慢,一股鐵鏽味混入咗呢陣香味當中.
鐵鏽味越嚟越濃,直到將陳佩珊嘅體香完全覆蓋住.
我擘大眼.
陳佩珊幾乎同一時抬高頭,對眼水汪汪咁望住我.
我同佢鼻尖只係相隔幾cm嘅距離;而家先發現,原來佢瞳孔係深啡色.
兩行眼淚流咗出嚟,喺佢雙眼下面劃出一條歪歪斜斜,肉色嘅線條.
佢呼出嚟嘅氣不斷噴喺我面上,我覺得自己塊面而家紅到好似俾太陽曬傷咗咁.
而陳佩珊都係,滿臉通紅.
鮮紅.
血紅.
我放開拖住佢嘅左手,幫佢抹走面上嘅眼淚同埋血;放手嘅同時,佢隻手無力咁向下一墮,手上面嘅電話跌咗落地.
電話落地嗰陣傳嚟一陣充滿黏性嘅水花聲.
嗚嗚聲嘅耳鳴開始散,取而代之嘅係幾把男男女女嘅喊聲.
陳佩珊嘅左後方,已經無咗個頭嘅鄧鐵雄趴咗喺枱上面,佢部電話Mon向下跌咗落地,頸上面參差不齊嘅斷口位好似決堤咁不停流血.
我知道無論自己幾唔願意都好,始終要面對現實.
將全身軟弱無力嘅陳佩珊放番落佢個位度,執番起佢個電話放佢枱面,然後再環視一下成間課室.
鋪住白色階磚嘅地下已經完全變晒紅色,某啲因為殘舊損耗而凹陷嘅位積住一灘又一灘小血池;牆上面,兩邊嘅窗,後面嘅壁報板,好似俾人淋咗紅油咁,慘不忍睹.
黑板似乎無受到任何影響,但係正中央靠上,頭先Billy個頭嘅位置,有一撻倒三角型,深紅色嘅污蹟,一直蔓延到去黑板上面,將個鐘面遮住咗.
天花板同埋風扇有幾撻地方都俾血噴中咗,幾塊血紅色嘅蹟不時有嘢滴番落地下.
我好想開聲問下大家有無事.
但係我知道問嚟都係廢話.
而且我俾血腥味攻到有啲呼吸困難.
有啲同學放聲大喊;有啲表情放空;但係雙眼不停咁流眼淚;有啲目定口呆;有啲就坐喺自己位,或者伏喺枱上面完全唔郁——
——我諗佢哋應該只係暈咗,因為佢哋個頭仲係完好無缺.
大家惟一嘅共通點,就係差唔多全身都係血:面,手,恤衫,校褲,裙,都俾我哋自己同學新鮮嘅血液染紅晒.
我放慢呼吸,為咗避免俾啲血跣低,扶住啲枱慢慢向前行,去番允仔旁邊個位.
允仔一樣滿面鮮血,零距離睇住自己摯友Billy死嘅佢,喊到好似精神崩潰咁樣;佢面上嘅血應該全部都係Billy嘅.
本身以為子筠會同允仔一樣喺度喊,但係我放眼望過去,原來佢都已經死咗;佢嗰把膊頭長度嘅頭髮,散滿喺佢後面個位張枱,同埋黐滿坐喺佢後面嘅女同學面上.
雖然我出唔到聲,但係我本身想坐番喺允仔隔離,攬住佢安慰佢;不過呢個時候我聽到面前老師枱下邊傳嚟一陣蠕動嘅聲.
——Billy?
我俯前少少望落去,見到Billy背靠住牆坐咗喺度.
Billy旁邊嘅柯志恒喺血泊入面想爬起身,好似一隻俾人丟咗落水度嘅蟻咁,動作有啲吃力,但終於挨埋牆坐咗起身,然後執起個電話開始襟.
呀?
?!?!?!?!?!?!?!?!?!?!?!?!?!?!?!
頭先全班起哄嗰陣,帶頭煽動人Send Message俾羅彥輝同楊悅盈嘅柯志恒…
呢條撚樣點解無死到?
我撲咗過去,將佢壓落地,佢手一鬆,個電話就跣開咗.
扯住佢衫領抽起佢個頭之後一拳打落塊面度;佢慘叫一聲,眼鏡俾我打到斷開咗.
屌你老母!
我又一拳打落去,將佢個眼鏡打到飛走咗.
屌你老母!
我好似發咗狂咁,一路咆哮一路出盡全力打落柯志恒度;佢舉起手想擋,我就捉住佢膊頭用力將佢撞落地.
後腦叩一聲撞落地,柯志恒好似開始意識模糊,無力再擋,我再渣緊拳頭——
「喂!」
我隻手——我個拳頭俾人捉住咗.
周Sir唔知幾時入咗嚟.
我開始發矛,想連周Sir都打埋,但係佢始終大隻過我,好快就壓制番我轉頭.
「何晞賢!你冷靜啲!」睇得出其實佢都好驚同埋不知所措:「冷靜啲先!Admin就係想你咁做,想你哋自相殘殺!」
慢慢…我慢慢恢復番少少理智…
呢個時候先覺得右手一陣劇痛;我中指同無名指俾柯志恒個眼鏡割損咗,傷口唔淺.
周Sir可能由我眼神度睇得出我開始清醒番,所以佢放開咗我.
望住我一陣,確認我OK之後,周Sir就開始去檢查其他同學.
柯志恒已經暈咗,佢個電話跣咗入隔離枱底.
我見佢打開咗楊悅盈個Whatsapp Chat Box準備打字Send俾佢.
望住呢件已經俾我打到不似人型嘅禽獸,我好想當場殺死佢.
但係我無咁做;我唔想變成同佢同一類人.
爬去Billy身邊,我坐咗喺佢隔離.
幾個鐘頭前,我一樣係坐喺佢隔離,喺我屋企客廳梳化度,為咗楊悅盈嘅事有少少衝突.
「Sorry…」我哄埋去Billy耳邊——本身係佢耳邊嘅位置——同佢道歉.
——如果唔係我同咗你講楊悅盈提過你係關鍵人物之一…
——如果頭先喺屋企嗰陣我企硬叫你唔好開呢次班會…
Billy右手仍然渣住電話,開住咗羅彥輝個Chat Box,有一條Unread嘅Audio Note.
我襟咗落去
「羅彥輝…羅彥輝死咗喇!唔好Send嘢去佢Whatsapp度呀!」
楊悅盈緊接嘅一句說話,如果Billy聽得切嘅話,就唔會搞成而家咁.
我唔知仲可以做嘅乜嘢,於是坐喺Billy隔離,合埋眼.
嘗試想像——如果下次到我爆頭,嗰陣會有咩感覺?
留言
未有留言


text:
2018港姐選舉首輪面試率先睇 巴打:港姐定港豬?
今年官方表示大約有200人報名參選,當中甚至有已經出道嘅藝人,或者參加過其他選美嘅人.例如前女團As One成員陳苑澄(Nata),曾參加ViuTV選美節目《美選D.n.A》嘅湯沛宜(ToTo),仲有一啲係上年落選今年再接再厲嘅佳麗,甚至連大陸佳麗都有.今屆真係好有睇頭.
呢位睇落幾成熟嘅Sonia原來今日先滿18歲,參加港姐黎做生日禮物都真係幾威,起碼俾起咩18歲入馬會,睇三級片個啲勁好多.佢媽媽仲要支持佢參加,希望佢見下世面.
呢位牛仔褲係咩事,真係千奇百趣.
都幾有自信喎!
呢位小姐係咪去錯咗地方?好似連妝都冇化咁係咩事.
大媽?
呢位26歲嘅Sandy原來係模特兒同舞台劇演員,真係失敬失敬.咩叫威,咩叫疊馬?就係帶埋經理人黎呀hi你!肥仔黎就覺得麻麻喇.
左邊咪佢經理人囉.
呢位就係前女團As One成員陳苑澄(Nata),相比其他師奶真係高汁好多.
港姐除咗靚仲要有腦有智慧架嘛,當年麥明詩贏咩?咪贏佢個腦囉,10優狀元+劍橋法律真係冇得輸.今屆都有唔少高學歷嘅佳麗.
左邊23歲嘅Samantha同右邊22歲嘅Francescan都是係英國出生回流返黎嘅高材生,Samantha就啱啱教育系畢業,Francescan就係藥劑系.Francescan隻眼細到真係唔知佢有冇邁大眼添.
最有冠軍相嘅黑馬應該係佢啦,18歲嘅Jenny有種清純嘅感覺.可惜就係佢小肥,如果佢瘦多20斤就fit喇!
膠通消息來源:網上圖片


text:
蔬菜薯餅食得太多次,好香白汁味道,反而菜味算淡
小米真係第一次食,小米好林.有人話小米應該無味,但今次算甜,好似有少少黃薑味.
Facebook有朋友話素菜丸有雅支竹,羽衣甘藍等等貴價素菜,但我唔係好食到,因為可能分量少,而且我未食過呢D蔬菜,無可能知道咩味道.粒素菜丸都係好林(西式肉丸已經比較林,呢個素菜丸更犀利,可能因為裡面都有好多都,呢粒丸可能要炸下先得)
燒特級西冷配烤薯仔伴雜菜及牛肝菌忌廉汁$56
一般來講.一大件牛肉一次過燒,一般都會『出事』,係Buffet都領教過唔少次啦!!次次都係過熟!!咁酒店出品都係咁,做咩細佬要冒住中伏嘅風險打大佬呢?因為已經差不多試過曬全部宜家嘅嘢食,都係試下啦!點知有驚喜!裡面有少少血水,同牛肉都算林!薯仔烤得香,皮唔會太乾,外面有少少鹽!就係唔知點解會用忌廉汁來配牛扒!
午餐蜜糖腸芝士通粉配飲品$29
蜜糖腸味道正常,芝士通粉感覺好多芝士,而唔係茶餐廳嘅芝士加白汁煮果種好肥膩嘅感覺
雞肉丸配薯蓉及法式燴雜菜$26
食得西式肉丸,應該都知道唔會好似平時食開嘅潮州肉丸(即係牛丸,魚蛋果D)咁爽口彈牙,有少少林嘅.第一次食雞肉丸,感覺好似清過普通宜家肉丸,比較鍾意呢個,因為呢個配用茄汁煮成嘅法式燴雜菜,雖然感覺用罐頭番茄,但人工味亦唔係太重!
另外加一杯飲品$7
共$141


text:
小朋友對於冒險樂園應該唔會陌生,位於黃埔嘅冒險樂園重新裝修過後係咪好玩咗呀?
嘩!簡直係Kids Paradise 呀!
我哋先嚟玩下啲驚險刺激嘅機動遊戲先啦!呢部名為「彈跳飛車」,唔係一般行駛嘅車仔,而係彈到個心跳起嘅跳跳車
海盜船 - 呢部好玩呀!邊轉邊升高降低,但係晴晴捉到我鬼咁實,有段時間仲mi埋咗眼,好搞笑!XD
卡通搖擺車 - 㗎火車邊行邊會左搖右擺,就好似行梗啲凹凸不平嘅路咁,幾過癮~
碰碰車 - 撞嚟撞去好hyper,係晴朗爸爸同朗朗嘅至愛呀!
啟動喇!預備施展神乎奇技!
青蛙笨豬跳 - 小朋友版嘅跳樓機
啲小朋友邊玩邊嗌好搞鬼~
玩完落嚟仲係high爆咁嘅樣~
玩完大型機動遊戲,繼續玩其他遊戲機
揸巴士
揸直升機
揸thomas小火車
仲有好多其他遊戲機
又贏咗好多飛仔喇!
場來仲有巨無霸迷宮,摩天輪,Honey B轉轉杯,由於時間關係,就留待大家自己去體驗喇!
以$120就可以購買5張代用券.每張券可揀選一節機動遊戲,如果想升級巨無霸迷宮都只係需要兩張券咋!(可按圖放大)
精華片段:
黃埔冒險樂園的確好好玩,無論大人同小朋友都玩得咁開心!我哋去嘅時候摩天輪同Honey B轉轉杯仲未玩得,摩天輪離地5米之高,好期待呀!下次一定要再去玩埋佢哋先得呀!
}}}}}}}} PART 2:玩埋摩天輪同轉轉杯~~~
7月份encore黃埔冒險樂園見摩天輪同轉轉杯已經玩得喇!仲唔快啲嗱嗱臨去玩番轉咩?woo~ ho~~
又可以天荒地老流連在摩天輪lu~ 呢部摩天輪其實同樂富間冒險樂園嘅一樣,但嚟到黃埔呢間樓底高啲咁玩感覺又唔同啲~
上到摩天輪四處望下,雖然唔會轉到去好高,但都望到好開揚嘅場景~
樓底高感覺好舒服,係唔同啲呀!
Honey B轉轉杯都好受歡迎,啲杯都比小朋友坐滿晒喇!
玩呢個最開心係可以自己調較轉快轉慢,睇下我哋玩得幾happy~ ^o^ 不過轉得太快有啲頭暈暈,轉番慢啲呀喂!~ XD
嚟到呢度,點會唔玩埋其他嘢呀?
又儲到好多飛仔喇!yeah!!!
臨走玩多轉青蛙笨豬跳先~ 小朋友開心時,媽媽睇到佢被彈得狂笑嘅樣子,真係值回票價呀!XD
小朋友嚟呢度每次都會玩得勁開心,想玩嘅嘢實在太多,走嘅時候總會依依不捨.雖然爸爸媽媽個荷包同樣係好冒險,但見到小朋友嘅笑容,值得啦!下次再來玩過囉!~~~
美國冒險樂園 (黃埔旗艦店)
地址:香港九龍紅磡黃埔花園11期聚寶坊地庫
電話:2362 2555
網址:http://www.jumpingym.com


text:
泛民喺呢幾年嘅工作表現係點,大家都心中有數.唔少人會問,我好撚憎保皇共狗,但係泛民咁不濟,又唔抗拒大陸化,可以點投!?
個人認為,最理想嘅情況係,如果你嗰區有擺明車馬係支持本土政策嘅新人嘅話,我一定會支持,唔會考慮會唔會有「分薄票源」嘅情況.區議會選舉,係一個比新人鍛煉嘅好場合,而且勝負往往只係幾十至到幾百票之間,如果人人都摒棄「分薄票源」嘅諗法,本土可以爆冷突圍嘅機會係絕對有.就算佢哋贏唔到,嗰一千幾百票,亦都會係令佢哋努力再戰嘅動力.
好唔好彩,我嗰區只係得泛民(白鴿)同打正旗號反佔中嘅保皇黨,而我最後都係決定投俾白鴿.首先,我真係好撚唔喜歡保皇黨,亦都唔想因為我呢一票,令到我呢區多咗好似大埔天安門,或者鰂魚涌廢躉避雨亭呢啲利益輸送嘅無用設施.我一向嘅理念都係,如果只係得泛民或者保皇黨,我會揀一個「 the lesser evil」嘅選擇.
有唔少本土派人士,認為係呢個情況下,應該投畀共狗或者投白票,懲罰泛民,亦都有人話,全面消滅泛民,加速香港嘅死亡,先至會達到全面革新抗爭嘅氣候.我個人認為用呢種方法,只係懲罰埋自己.我比較悲觀,經過雨革之後,發覺香港仍然充滿港豬嘅情況下,貿然破釜沉舟,只會令到大部分人更加接受衰敗,放棄抗爭;而係更加高壓嘅政治環境之下,仍然係處於萌芽階段嘅本土政治組織只會更加快被打壓消亡.
希望我以上嘅睇法,可要比到少少頭緒大家.如果你有幸可以係泛民/保皇黨之外有其他選擇,恭喜你.不過,記住要睇清楚,邊啲係假獨立,真建制,又或者只係得一個 wechat number 嘅假傘兵.點樣分辨?或者以下個懶人包可以幫到你.
photo source: 香港網絡大典


text:
布魯克林 必去景點及MCU 公園附近酒店推介
MCU 公園附近酒店預訂
神秘優惠價幫你慳更多
即時揭開神秘優惠價,慳得更多
布魯克林必去推介 - MCU 公園
想去 布魯克林 自由行?等 Hotels.com 帶你玩盡 布魯克林MCU 公園 啦!留意我地文章,話你知去布魯克林 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋布魯克林MCU 公園 附近有咩酒店,等你更加容易計劃行程,慳返酒店來回景點嘅時間.
布魯克林MCU 公園 自由行
去得布魯克林MCU 公園 自由行最緊要一定係揀啱日子去.一啲熱門景點例如,布魯克林 嘅 MCU 公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
布魯克林MCU 公園 交通
想去MCU 公園 暢順無阻濟,最好就係出發前,睇清楚布魯克林MCU 公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
布魯克林MCU 公園 必食必買攻略
布魯克林MCU 公園一直都係旅遊熱門地點,去到布魯克林MCU 公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
講左好耐想帶阿仔去,終於都決定去啦!
先去意粉屋食午餐,再慢慢行去買飛,睇2點8既宇宙新貌3D (Hidden Universe).跟住開始入去參觀,不過阿仔對知識冇興趣,唔會企定定望圖畫,更唔洗旨意佢聽你講野,因為我試左幾次佢都係要周圍走,所以由得佢享受下周圍玩下算啦!我諗最少要過多兩三年佢先會肯聽你講下.
參觀完之後仲有成個幾鐘頭,行去碼頭買野飲.排隊俾錢時阿仔突然發脾氣,其實係我同佢玩,但佢唔鍾意我既反應,然後拎住佢手上既益力多想走,咁我就捉住排益力多,因為要俾錢先,點知阿仔用力唔肯放,結果我一鬆開手就成排跌落地,想話罰佢冇得飲,都係算啦…
跟住去左樓梯坐,hea下等夠鐘.阿仔都好enjoy仲成個瞓係樓梯度話瞓一陣先!
終於等到搭4左右我地就入返去,係2樓睇左一陣野就入場啦!副眼鏡實在太大啦!阿仔唔多願戴,我都唔想戴呀!但係當然盡量都戴啦!靚好多.
呢35分鐘阿仔全程睇左10至15分鐘左右啦,專心咁睇既話都唔知有冇5分鐘.一路攪側邊個耳筒既制.我就睇睇下好眼瞓,3D睇到對眼好攰,明明本來一點都唔眼瞓架.爸爸就唔洗講啦!瞓左…唔知幾耐但曾聽到佢snores….
睇完立場回家,阿仔好快已經瞓著左啦!瞓到7點幾我地食外賣.
幾開心既一日,不過我就衰D,因為朝早出門口前阿仔唔多聽話而唔睬佢,又係買益力多時攪到佢喊.


text:
已讀不回死全家!
第6章 - 6 Unread Messages
下晝六點十五分,我同允仔打住喊露行入校門.
我哋尋晚成晚無瞓,互Send Message Send咗一晚;經過今晚我哋先知道情況不妙.
對住學校大門嘅係一個獎盃櫃,裏面擺滿咗咁多年以嚟學校贏過嘅獎項;透過獎盃櫃後面嗰塊鏡,我望到我7同允仔兩個個樣殘到好似每人打咗十次飛機咁.
身為籃球隊主力嘅Billy同允仔,對個櫃入面嘅獎盃貢獻咗唔少,就連我家姐中學畢業之前都拎過學界田徑嘅獎,反而我…莫講話攞獎,就連課外活動我都好少參加.
一般嚟講我哋上課室嘅話係轉右行上四樓,樓梯旁邊有一部教職員專用電梯,平時禁止學生用,但係學生假期番嚟補課或者做嘢嗰陣搭電梯,啲老師通常都唔會理.
Billy,允仔同我正常嚟講,就算補課都唔會搭電梯,都係一路吹水一路行四層樓梯;之不過今日我同允仔好有默契咁一齊咗過去搭電梯.
「喂…不如真係試下唔睇唔覆…」允仔一行入電梯就挨咗埋牆,一路捽眼一路講.
我無答到佢,呢啲唔知會唔會死人嘅做法,我暫時仲未夠膽試住.我淨係拎咗個電話出嚟準備:20分鐘前允仔Send咗個Message俾我,我打算番到課室就覆佢.
其實無得瞓唔係最辛苦,暑假我哋成日都通宵打機打牌,一兩晚唔瞓根本唔算得係乜嘢,但係每半個鐘要睇一次電話覆Whatsapp,仲要唔可以Hea覆,嗰種壓力原來好難受.
去到四樓,電梯門打開,我哋就見到楊悅盈同鄧鐵雄一齊喺課室度行出嚟.楊悅盈同平時一樣木木獨獨,反而鄧鐵雄個款有啲鬼鼠.
我同允仔對佢哋兩個打招呼,但係佢兩個直行直過無理我哋.
「雕那星…使唔使咁串.」允仔專登用佢兩個聽到嘅音量講,我有啲唔好意思,擰轉身細細聲講咗聲Sorry,然後快手推住允仔走咗入課室.
Billy(實際上係楊悅盈,但其他同學唔知道)約大家六點半番嚟,所以當我行入課室見到已經有接近廿個同學番咗嚟嗰陣,我有啲意外.
雖然同尋日一樣,全部人都係各自一兩個或者三五成群咁坐埋一齊,但係好明顯彌漫住一種不安嘅氣氛.
Billy企咗喺老師枱度,罕有地完全無嘻皮笑臉,子筠坐喺第一排靠右嘅位,Billy示意我同允仔坐喺第一排正中,佢面前嗰兩個位.
允仔一坐低就伏喺枱瞓覺,而我覆完佢Whatsapp之後,就回頭望下啲同學.
課室靠前排同埋中間嘅位就坐咗尋日有番嚟嗰十幾個同學,除咗Elaine同埋啱啱出咗去嘅楊悅盈,鄧鐵雄之外,總共有十一人;睇嚟親眼睇住Elaine死嘅人都唔夠膽無視Group Admin講嘅嘢,所以暫時平安無事.
我見到佩珊同埋另外四個尋日無出現嘅同學,都零零散散坐咗喺呢堆人當中.
我稍為鬆咗一口氣,嘗試用眼神同佩珊打招呼.
當然,佢完全無留意到我.
最後排右邊角落本身係我個位,但係已經俾校工用尼龍布冚住咗我張枱,而且方圓幾枱都無同學夠膽坐過去;相反左邊角落就坐滿咗人——尋日無番嚟嘅一班MK,好似如臨大敵咁聚埋一齊.
我不嬲同佢哋呢班人無乜交集,但係明顯留意到佢哋人數少咗差唔多成半:平時有成八,九個嘅圍威喂嘅佢哋,而家只係得番五個人.我完全明白點解會有呢個情況:一向以為自己係最型最威嘅佢哋,對於已讀不回死全家嘅第一個反應一定係:戇鳩!
然後就會Quit Group.
我甚至相信剩低呢五個人都係因為有同伴Quit完Group爆頭死,先至知今次呢件事並唔係用「戇鳩」兩個字就可以敷衍過去.
靠走廊嗰排單獨位,得一個男同學坐咗喺度,心不在焉咁望住外面——佢就係全班考第一嘅柯志恒.
雖然佢平時份人無乜點樣,但係就硬係俾人一種高高在上嘅感覺,而我亦都會盡量避免同佢呢種人接觸.
仔細數一數,28人竟然番齊嚟;連考試都好少可咁齊人.
楊悅盈呢個時候啱啱好同鄧鐵雄行番入嚟,鄧鐵雄論論盡盡咁走入課室中間人群最密集嗰度坐低;楊悅盈就走到Billy身邊揚一揚手示意佢行開.
雖然Billy高佢成個頭,但係氣場完全俾佢壓咗落去,只好乖乖地走去子筠隔離坐低.
平時甚少參與我哋活動嘅楊悅盈,忽然間變到好似領袖咁,慢慢掃視一下全班每一個同學,再睇一睇鐘,然後先開始講嘢.
「大家,唔好意思,今日其實係我拜託吳啟鋒約你哋番嚟.」
全班即刻議論紛紛開始私底下傾計.
我雖然一早知道Billy係受楊悅盈所托先約人,但係諗起頭先佢同鄧鐵雄行出課室,所以下意識咁轉過去望一望鄧鐵雄.
佢同我眼神對上咗,然後好似有啲作賊心虛咁擰歪咗面.
「我有一個方法,短時間內可以令到大家100%生還.」
楊悅盈講呢句嘢嗰陣,全班馬上靜咗落嚟.
留言
未有留言


text:
有好多人話男人年紀愈大愈有味道,反而女人就會隨住時間而貶值,因為愈老愈殘咁話.容許我衰啲咁講,其實依個都只係女人比自己嘅一個籍口,因為男人同女人當年紀愈大嘅時候都係面對緊同一樣野:體能下降,皮膚變差,開始有個肚腩之如此類,男人仲要額外面對甩頭髮嘅問題添.不過除左一大堆缺點之外,人生經歷都會同時豐富起黎,到果時個人自然會散發住一種成熟氣質,男嘅會叫佬味,而女人都都有一種獨有嘅味道,叫韻味.
好多女人覺由廿三歲打後自己已經冇青春,一但踏入三字頭直頭變明日黃花咁冇人要,反而男人三十歲後先開始踏入黃金期,到時個個都會揀十八廿二嘅妹妹仔.冇錯,青春的確好吸引,因為只要你本身個樣得,唔洗點保養淨係化下淡妝都已經殺哂.但女人間本來就有一句名言:世上冇醜嘅女人,只有懶嘅女人.踏入三字頭其實都可以仲好有吸引力,不過你自然要付出更多:做多啲運動,護下膚,轉下打扮去突顯自己成熟果種味道而唔係仲去扮後生.
唔好話咁樣好慘,女人口中果班愈老愈正嘅碧咸金成武之流,如果冇勤做運動嘅話,會唔會仲KEEP到副咁FIT嘅身型?留鬚,轉LOOK都係令佢地佬味出哂黎嘅一個原因.就算係男人都唔會乜都唔做坐到三十歲就會自然有好正嘅佬味,佢地都要付出汗水同改變先會得到回報.你會唔會係條街見到個中年發福,踢住人字拖,著住菊花牌背心嘅「佬」就會話佢好有佬味好正?你只會叫佢做啊叔.望望尋晚擺完酒嘅胡杏兒,就算三十六歲我都覺得佢靚,因為佢識點樣KEEP,而且佢有實行.羅琳年過半百都可以拍寫真,因為人地都會去做運動(當然有啲野真係天生).只係啱啱踏入三字頭嘅你可能冇咁天生麗質,但只要肯的起心肝落街跑多兩圈,用多啲面膜,同時接受自己已經唔係後生而肯去轉下個LOOK,轉行熟女路線,其實你一樣仲有市場.
好多女人到左三十之後殘哂都係得一個原因:懶.覺得自己已經冇得救,覺得做咩都冇用,唔諗方法自救,結果就變成大家口中嘅「師奶」.就算係男人都好,日日淨食唔做,終有一日變成嘅都只會係林雪而唔係碧咸.係你羨慕人地幾廿歲都仲咁正嘅時候,你要記住人地係你仲睇緊電視劇果陣,已經係街跑緊;係你勁打邊爐果陣,人地可能只係食緊糙米飯配菜心.凡事總有因果,人地粗菜淡飯做運動換返黎咪叫成果,而你乜都唔做只會係度呻而最後真係殘左,我諗應該係叫報應.


text:
中國國家廣電總局突然打算唔俾 港澳台藝人 主持黃金時間電視節目,大家都覺奇怪,當然唔排除迫藝人申請港澳台居民證,因為可以抽多好多稅,但另一方面,我相信同中國準備鎖國有關,因為依家嘅做法同中共一向嘅統戰政策大有違背.
港澳台藝人 嘅存在唔符合鎖國需要
港澳台藝人 過往橫掃,一方面佢地喺中國仍然好有觀眾,中共利用佢地宣傳信息,既可以統戰,又令宣傳效果好咗,一舉兩得,所以中共無乜理由改行之有效嘅政策,但如果習近平諗住鎖國,就另作別論,因為習近平如果打算鎖國嘅話, 港澳台藝人 長期霸住黃金時間嘅節目,就會令鎖國失效,中共連娘炮都要打擊,其實就係回歸一向共產主義嘅極權美學,講求陽剛雄壯美,呢個係蘇聯,北韓,中共等共產主義式宣傳一向特色.而一旦鎖國,根本唔會再受商業方式運作嘅 港澳台藝人 ,取而代之,就係符合中共黨美學嘅藝人,請問依家香港呢班吃吃喝喝嘅戲子之中,又有幾多真係做到中共果套嘢,就係連汪明荃都做唔到,係已故嘅狄娜投共後做到,但狄娜係自己諗過度過至投共,所以佢後嚟變咗共產黨眼中被迫合作嘅麻煩友,呢個就係後話(佢老公就係中共首任公安部長羅瑞卿嘅仔羅宇,果個成日喺蘋果日報狂砌習近平嘅紅二代,呢個亦係狄娜地位特殊嘅原因).
所以依家香港仲有好多人,對依家中共已經做緊鎖國有關嘅事一無所知,我唔知香港會唔會鎖埋,但香港都鎖埋都好難,同埋中共一向有鎖國必須留有通氣口嘅習慣,否則就難以輸出革命或獲取外界資源,呢個睇中共想點搞,只不過,依家中共唔俾 港澳台藝人 主持電視節目,係證明你點擦中共鞋你都唔會有中國市場,因為中國市場根本消失緊,依家香港娛樂界果然係蠢人當道,所以我話香港藝人裡面,可能認祖歸宗咗嘅黃秋生係最醒目,因為依家成個英國市場等緊佢,長做長有,而且佢應該可以拉到一啲講英文好嘅藝人過去嘅(好似麥明詩咁,留喺香港把鬼,去英國好過),但係果啲無乜學術,不學無術嘅友仔,好似王祖藍,陳小春呢啲,我食住花生留名睇佢地仆街就係.


text:
模亨古羅 必去景點及馬查恩古洛海濰附近酒店推介
馬查恩古洛海濰附近酒店預訂
神秘優惠價幫你慳更多
即時揭開神秘優惠價,慳得更多
模亨古羅必去推介 - 馬查恩古洛海濰
想去 模亨古羅 自由行?等 Hotels.com 帶你玩盡 模亨古羅馬查恩古洛海濰 啦!留意我地文章,話你知去模亨古羅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋模亨古羅馬查恩古洛海濰 附近有咩酒店,等你更加容易計劃行程,慳返酒店來回景點嘅時間.
模亨古羅馬查恩古洛海濰 自由行
去得模亨古羅馬查恩古洛海濰 自由行最緊要一定係揀啱日子去.一啲熱門景點例如,模亨古羅 嘅 馬查恩古洛海濰,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
模亨古羅馬查恩古洛海濰 交通
想去馬查恩古洛海濰 暢順無阻濟,最好就係出發前,睇清楚模亨古羅馬查恩古洛海濰 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
模亨古羅馬查恩古洛海濰 必食必買攻略
模亨古羅馬查恩古洛海濰一直都係旅遊熱門地點,去到模亨古羅馬查恩古洛海濰,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
二零零八年六月十八日,雨.今晚放工後冇野做,走左出黃埔幫屋企隻狗拎藥.拎完先七點未夠,咁快返屋企有點無聊,睇報紙見到今晚係陳慧琳演唱會最後一場.
「上去睇睇都好喎!」
跟住,就係無聊地冒雨走上紅館了.唔計迪克牛仔,BEYOND,夏韶聲之類一係不太入主流一係不是歌手,今場先係我第一場正式睇的本地流行演唱會.如單論唱中文都計,你睇劉Sir寫碟評都知佢中文歌素來只聽女歌手,但(近)流行單位反而來來去去男聲,女聲係事隔多年後先搵番「過左氣」的陳慧琳(雖然我睇過謝安琪live,但唱新世紀唔算正式演出卦?),相信最大原因係香港流行曲歌路,真係越黎越...不淪不類(我唔想用不知所謂,但曾有過此動機).論流行曲我仍然嚮往仲係玩band sound的八十年代同九零前半,歌好聽詞有意,自從band sound被disco取締(遺憾,係由陳慧琳開始),之後潮流係乜都加噸弦樂古典,最後係唔係都黑鬼野,歌詞一係灰到仆街一係低B到喊,你唔怪得咁多香港人選擇聽外國音樂:起碼人地係band,有band先啦大佬.論到音樂感情,有d野的確要真正樂隊樂器先帶得出.你覺得迪克牛仔當年碟都冇出,唱得《原來你什麼都不要》同《愛如潮水》兩首歌,一到香港立即上到紅館開演唱會咁歷史性,無因嘛?
「I love soft rock & power ballad.如果有幸睇到華星時期陳奕迅live,我會死.」
至於選擇睇陳慧琳,香港女歌手中佢仍然係我最鍾意之一.除左佢出道年代,正正係流行曲歌路我最鍾意的band時代,就算之後雷頌德搞到轉型跳舞歌已經再冇「聽」的價值(我唔曉rave的,sorli),之後回歸「慢歌」已遠不及當年,佢聲底同唱功直到今日仲係香港中獨特,冇乜人能及,《星夢情真》係我最愛本地流行曲之一,雖然我冇佢任何一隻碟,雖然我未睇過佢之前任何一場演唱會,都有興趣.但又唔係因為有錢所以豪果隻,只有話有緣,人和之餘仲天時地利,我全個禮拜只得星期三晚一晚自由活動,佢今次演唱會「可能係幾年內最後一次」,永遠最好睇的尾場又咁蹻開著禮拜三,有d野,我覺得係整定的.有趣在咁多年黎,講pop show特別外國band成日睇,但地下show,半年都唔知夠唔夠一場.
「冇計.有幾多indie show,唔係我99%走唔開的星期六日先搞?」
就成就一個metal友,但幾年黎接近冇睇indie show但大量(近)主流演唱會的諷刺了.冇錯我係著band tee睇pop show的金屬叛徒.吹咩.
好在今晚唔算太大雨(「唔算太大雨」=「條街未水浸」),雨中走到上紅館先七點九左右.傳媒對今次陳慧琳演唱會一致看淡,六月頭話每場連平飛都賣唔晒,又送飛又派飛又減價,因為「上一代」,「過左氣」,「近年冇乜hit歌」,「唔性感冇野睇」(呢樣最無聊),搞到今次演唱會少人睇到加場都加唔到.本來純粹襯熱鬧精神,諗住即場買最平飛算,排隊時前面剛剛有四個姐姐仔,
「唔係卦?滿座?想買兩個連位都冇?」
望望,真係喎,全場四個區賣晒果隻,我係執賣剩冇人要果d二百蚊飛單人位先入得場.再望望周圍,真係超級多人,之前幾晚咩情況唔知道,但今晚票房,點睇都唔似滯銷喎,假設唔係瘋狂派飛?(希望唔會啦,連陳慧琳如此實力派表演派都唔夠叫座力要派飛撐場,香港樂壇真係冇得救了)
「成日話,香港報紙雜誌講d野千祈唔好信.不過有時志在唔信多過信.《一本便Face 》如果齋講真話唔作野,你仲會唔會睇?」
買完飛,仲有時間去多個廁所周圍行.多的除左觀眾,仲有螢光棒銷售商,次次黎紅館都有不過唔太多,今次行到邊度都見到有,而且唔再得師奶阿嬸賣男女老幼乜都搵得到,賣螢光棒睇黎成為左一盤大生意.官方商品梗係唔少得,成日想知本地pop artist可以有乜商品賣,唔通賣tee?有個攤位超勁多人圍實睇都睇唔到,行埋去望望係乜野商品咁歡迎,原來係...相.多款加多大細到揀都揀唔晒果隻,不過多極都唔夠圍住果班人多.以為去左信和.
「乜而家原來仲興明星相?我dYes卡會唔會有人肯收購?」
或者見出面落雨又多人,八點鐘開始放人入場,門口有人派紀念品一包,收禮入場搵到個位,唔差喎:
諗住即場買會係豬頭骨位近山頂去到角,點知剛剛好斜角對正高度又適中,不過一睇就知點解咁靚都只收$200.開四面台而見得到隊band,即係後台位睇背脊啦.可能好多人介意,我冇所謂,對於一個band友,同一向鍾意睇幕後製作的我黎講,有得揀,我都會揀睇得清楚隊band,多過睇得清楚陳慧琳囉呵呵呵.
或者落雨卦,d人入得好快,就所見入場觀眾由一家大細,到靚仔靚妹,到蒲仔蒲女,到師奶阿嬸,到阿伯阿婆,乜年齡層都有,但當中佔最多,佔左全場一半的,唔係靚仔,而係靚妹蒲女系.所以成日提醒大家,聽metal冇前途,聽pop咪幾好?早日回頭是岸呀施主.我坐果行左邊係一班靚仔,右邊係一班靚妹,坐正佢地中間立即顯得我超齡,好在前面係群近中年男女,後面全行被「疑似識得Mark Lui所以有免費飛入場」師奶群霸佔,平衡番.睇見入場一係一堆堆黎,一係一pair pair黎,全場唯一一個單身男性可能就是我.搭正八點三原定開場時間,仲未開始,隔籬的靚妹們已經開始準備,除左拎出大量汽水零食(好妒忌添),仲有唔少得的螢光棒,然後拎門口派每人一份果包野出黎,原來係吹氣棒,一包兩條俾你吹脹打打打打打打打打拍子用,仲要好大聲架喎原來.
「請饒恕我的無知.收到時我真係唔知咩黎,仲想問佢做乜派個嘔吐袋俾我.」
話晒叫做尾場點都多人捧場,即係我咁無聊唔關事都出現,就預左今晚爆硬場啦.因為全場坐滿加天雨,差唔多遲半個鐘先開場.之前紅館睇過BEYOND同夏韶聲,或者都係band底同重音樂關係只開三面台,今次陳慧琳係我第一次睇紅館四面台騷,始終pop concert同rock concert兩回事,正如你睇METALLICA唔會係想睇佢地跳芭蕾舞卦?先講講場地:我個位望出去左前方係「正面」,歌手同dancer最多時間面對的方向,即係我個位係舞台西南方,而「背面」即係正南係fan club專區,每次Kelly一行近或者對住佢地就會全部衝台,聲勢都幾壯觀架,如果睇佢地舉d牌包括來自大陸N個地方同新加坡的Kelly fans,有d仲話睇左三場(相信睇足咁多場的唔會冇/唔係少),即係可以唱完一首歌睇佢握手收禮物成個字,就知道fans是多麼的多多麼的重要.
「這是市場學策略.想好似佢地咁享有特權,可以同Kelly近距離接觸?買貴飛&加入fan club唔該.」
不過首次紅館四面台體驗,印象不算太正面,以前成日聽到人話紅館聲唔多得,今次第一次感受到.可能以前三面台控制聲音較易,今次一開場預左係電子野,一貫港式音效,除左唱同低音之外,其他幾近遮晒同唔清唔楚,好在慢歌時改善好多.
「始終唱歌把聲同個beat先係香港人所要/僅要.音樂,只屬其次.」
流行演唱會賣點係整色整水,即係你睇到而家傳媒報導都知,你唔燒幾百萬搞搞個舞台,冇大班dancer助慶,冇番十幾廿套衫,冇得「有野睇」,都唔好話自己係演唱會 - 乜演唱會唔係音樂先係重點,幾時變得演重要過唱?遺憾在我從來唔係熱衷演方面,即係今次全場演唱會分開幾部份每部份一個主題,靚係靚,特別係特別,跳舞係勁,唔多打動到我,畢竟我主要聽歌同聽音樂,你睇全場我睇實隊band時間仲多過睇台上就知咩事啦.演唱會因為係玩主題,音樂自然多元化由電子到世界音樂都有,只係我覺得特色夠晒但水準未夠,因為pop呢種騎牆類型(某程度上,pop係冇特定定位的),優點係溝乜都得變化無限,缺點亦係溝乜都得但「pop」之局限仍在,好容易撈d唔撈d兩頭唔到岸,加上流行曲本身短有時發揮得有點片面,唔多夠放同唔多,亦即偏向犯缺點的時候多.全場我最滿意果部份係馬戲團,全個舞台台前台後台上台下玩到足晒,編排心思唔到你唔服,但除此仲因為我最鍾意的陳慧琳金曲幾乎一個環節全部包晒,同馬戲團環節音樂方向係 - 你已經估到 - soft rock同power ballad.除左我最滿意之外,買貴飛的朋友都係,因為唱《大長今》同《一切很美只因有你》係握手時間,一握就不可收拾架啦你知fans點肯放手,所以《一切很美只因有你》埋尾隊band冇得停一味怒去,結他佬啡solo啡到出晒汗,鼓佬打到幾乎變thrash metal係噉爆cymbal(真係好好笑的睇佢打到).除左握手,梗係仲有隊咪俾台下觀眾唱啦,好在劉Sir唔係坐最前.唔係?肯定俾佢搶咪怒爆,第一句清聲,第二句black metal,第四句death metal,最後一句高八度heavy metal聲,唱完送多個十六度三十秒碎玻璃高音俾各位家庭觀眾.在場台前幕後,特此鳴謝劉Sir買平飛唔衝台的不殺之恩.
其他環節講睇有時的確唔錯(舞台班底真係超強,睇pop concert都係為睇呢d嗟),但音樂真係要嘆句非我杯茶,全場玩得最開心的時段自然係disco環節,陳慧琳三大跳舞曲《失憶周末》+《大日子》+香港九十年代disco熱潮的開端《花花世界》,即係唔理歌詞只講聽其實寫得唔差(雷頌德點都有點斤兩的,無論你點批評佢),但唔係果類人就唔係果類人,感覺唔係好大.其他歌間中有好野,問題係,頭先缺點都提過,有時真係太pop,太台式,太R&B...吸引力最大,反而係每個主題中間換場之過場音樂,見到陳慧琳音樂總監預左會係雷頌德,即係成日俾人話抄歌一回事,你聽真d,聽多d佢d野,其實佢係有料到的,即係佢可以成日抄到新野,都要成日聽新野先抄得到啦,聽熟外國歌三百首,唔係一模一樣寫番出黎,點都當中偷到師,開場已經係一段非常暗industrial式電子,跟住有段真係玩到industrial metal款結他開恆埋拆聲黎炸,當然真正台上歌唔會出現呢d野,可惜,因為呢d部份,任佢點玩點發揮都得的部份,先至係全晚最有野聽的時候.
每晚演出請嘉賓已經成為香港演唱會指定環節,今晚係當年四大天王中最紅里安黎.佢出場直頭全場發癲,反應仲激過主角,我後面班師奶一直冇乜反應,到黎明一出場,立即彈起跳晒嗌晒差在未除衫咁激.可能我係仔,所以唔明白箇中,不過佢唱歌其實比你想像中有實力,聽唔聽,鍾唔鍾意佢d歌一回事,你試下唱K點黎唱,就知好多都好難唱,好高音.第一首《越夜越有機》,live點都係唱disco野快歌觀眾(唔包括我)先開心,點解唔唱《眼睛想旅行》,香港經典戇居disco歌?之後合唱《紀念日》,正我非常鍾意呢首歌,但係黎明唱唔出馮德倫果種feel.或者,真係老喇,同佢現場台風差噉d,更加顯得陳慧琳係個極出色live performer,唱歌keep得住全場狀態穩定(希望冇咪嘴),仲好識同台下交流,搞氣氛.唔係有《紀念日》,黎明出場會成為我廁所位,非常老實.唔覺唔覺,《最愛演唱會》呢首擺明收場歌都唱完(填詞果位朋友真夠醒爬),唔少得自然係encore啦.出番黎:
Kelly:「今晚最後一首歌喇喎!你地想聽咩歌呀?」
Lau Sir:「我想聽CANNIBAL CORPSE《Fucked With A Knife》.」
Everybody:「......」
當然冇人理劉Sir.唱多一首唔記得左咩歌,又翻炒頭先三首跳舞歌,當然仲有最重要一樣野宣佈,就係演唱會完左之後結婚,又撓攘一輪,相信再搶埋第二日報紙娛樂版頭條,先玩完.睇睇錶,十一點十,玩左三個鐘三個字,抵睇喎.結婚都公開,即係黎緊幾年可能再冇live睇,一眾fans又點會罷休?跟住嗌到陳慧琳再出黎講多次拜拜,完埋場著埋燈仲肯上番台講多陣,我都係第一次見到,心已唔同,唔係一般明星仔歌星仔可比.再跟住落番去,fans繼續歡呼.仲有冇再上多次台?已經唔知喇,fans可能可以曠工走堂睇Kelly,我,要返工,再唔走,尾班車都趕唔到.嗚嗚.一百九十五分鐘,雖然唔係每一分鐘都滿意,總夠令我心滿意足返屋企.
最後,又係講講文化.如果你係音樂中人尤其係聽metal,lau-sir.com:
因為劉Sir係「業內人士」.所以今場show,一場pop show,睇得好感慨.之前提過會場外有個攤位賣相.其實隔籬仲有一檔,不過果檔同賣相差天共地,雖然大家係兩張檯拍埋正正隔籬,但一個人都冇.原因,唔難明白:咪就係賣陳慧琳隻新碟囉.完全無人問津.
「知唔知令我諗起乜?諗起我坐係TRHK呢間香港heavy metal專門店,一星期坐足七日,但有六日半遇到的客人係搵band tee同poster,而唔係音樂,CD.」
好多「聽metal」,「聽地下音樂」,「聽另類野」,「聽外國野」的朋友,經常批評聽中文歌,聽流行歌的靚仔靚妹唔識聽音樂,只係追歌手,追商品.話方說完,自己走入舖頭,只問周邊商品,對音樂一屑不顧.這,代表了...?
即係香港靚仔靚妹追星追到極端,唔使點講大家都見識過想像到.從我場中聽到,全個演唱會有六場,唔少靚仔靚妹睇左超過一場以上,有d真係鍾意(請參考自廣州來睇足三場的瘋狂fans),有d係睇到報紙雜誌話「過氣歌手演唱會門票滯銷」,自發用零用錢同儲蓄買多一兩場飛捧場支持.你可以話佢地噉樣做係無知係癲.但調番轉睇:「聽metal」的朋友,有機會,你會唔會?時光倒流到四年前.2004年TRHK搞六翼天使演唱會.六翼天使係香港史上第二場外來樂隊表演metal show,當年唔似而家有錢大晒用錢撻係噉請band,係一年平均有冇一場外國band metal gig都成問題的時候.初初放出風聲,網上一致支持,個個都話搞得成一定入場,一定黎睇.結果,真係搞到出黎,成到事.係咪真係咁多人?有入場的朋友,都話到你知當年個情況,有幾悲壯.而我,只覺可笑.同期遇著LINKIN PARK黎香港表演,當時個人回應如下.
「有d人(『支持metal』人士)笑LINKIN PARK fans掟成九百幾蚊買張飛去睇偶像,同成日叫人支持香港地下樂團,但係有機會觀摩真正metal樂隊黎香港表演同支持香港地下樂壇,呢d人(『支持metal』人士)反而做唔到佢地睇唔起的LINKIN PARK fans都做到之一樣野:願意付出去親身支持佢地覺得應該同值得支持之樂隊/人.」
呢樣係講緊幾百蚊一張飛的演唱會.而當講到「好想睇」的演唱會,都唔肯俾幾百蚊去買飛入場支持,價錢平三四倍但「唔識咩band」之CD,更加無討論之必要.以上番說話,係四年前講.四年後的今日,仍然講緊,且對當今時局形容絲毫不差,甚至再加貼切.這,又代表了...?
同埋,好有趣,今次入場擺到明全場係後生仔女.就同MY CHEMICAL ROMANCE一樣.我睇MY CHEMICAL ROMANCE演唱會間場遇到好多好多好多專家.但黎到陳慧琳演唱會,我一個專家都搵唔到.隨便捉個靚妹問問點解入場,佢會話你聽佢地係「鍾意Kelly」,「支持Kelly」,而從佢地的參與同熱情(香港band show永遠缺乏的兩樣野),你會徹底相信佢地真係因為呢兩個原因而入場.但睇好多外國band本地live i.e. MCR,你問同一條問題,可能對方拋左十幾個書包遊左五六七次海洋公園,都未答得到你,又就算答到你,單憑佢地會場中之行徑同話語,又實在好難說服得到你,佢地真係如所講咁鍾意,咁支持.一個人選擇「聽外國野」,「聽band野」,「聽underground野」,又即選擇聽一種音樂,係因為鍾意而聽,定因為聽左可以話俾人聽你聽而聽?老實講,就撞到睇Kelly的靚仔靚妹中,我搵唔到幾多個係後者囉.但,去睇gig,睇band show,調番轉,我搵唔到幾多個係前者囉.
陳慧琳唱左幾多年,唔使我講啦,當而家唱到結婚,都諗到好多fans已經由當年的妹妹仔變成姐姐仔甚至師奶.今場show你可以見到大量上年紀人士入場,男女都有.亦睇得出當中唔少真係資深樂迷.現代樂迷的直接回應,係佢地咁多年都係陳慧琳,因為唔接受新事物.噉我地睇睇「接受新事物」的一群.老實講,因為肯接受新事物,先令好多人開始聽band野,但接受完後會追幾耐聽幾耐,係另一個問題.你有上網都知,一隊band「潮」的時期,可能僅得出碟的幾個月/同一年,之後間中有人翻炒又講講,就冇.至於單單一隊band,就算真係好鍾意都好,會聽幾耐,會唔會追?當「潮」的時間,可能仲短過你聽佢地一隻碟的時間?又如而家一隊band你好鍾意,成日提住,之後佢地沉寂兩三年後出番黎玩,你仲會唔會一如以往咁支持佢地,繼續追隨佢地?甚至有冇諗過,果一刻,你仲係咪聽緊呢一種音樂?陳慧琳的fans,可以為左佢死跟死隨十幾年.但見過唔少「聽metal」人士,開始時雄心壯志,但一年甚至半年唔夠,已經「聽晒metal」,「聽到悶」.
「做fans,唔係你諗到咁簡單,係講求精神上,體力上甚至時間上,金錢上的大量付出.陳慧琳的fans做到.身為某隊band fans的你,metal fans的你,又得唔得?」
某程度上,我覺得「fans」方面,以前的J-Rock人士更能做到.雖然唔知點解,自從J-Rock沒落,metal成為新一個潮流,J-Rock成為繼中文歌同pop歌之後,被metal人士歧視的頭號目標.又有趣在,唔少metal人士,係J-Rock出身的.但成為「metal友」之後,以前J-Rock中值得欣賞的一項,反而亦隨之消失.
而我一直講緊,係真正追隨偶像的fans,唔係志在聽完歌唱唱K就玩完果隻.純粹唱K果隻,先有可能一年甚至半年唔夠,已經「唱晒」,「唱到悶」.
所以有樣野,你見我成日講:
「香港metalK歌化」
而家香港好多「聽metal」人士對於metal,同MK仔MK妹追K歌,聽K歌兩者並排,除左pop果班追黎係為唱,「聽metal」果班追黎係為網上玩填字遊戲,同音樂邊個嘈d邊個唱中文邊個唱英文,兩者間可以話全無分別.又即你可以話香港好多「聽metal」人士,同追K歌的MK仔MK妹,大家相差相距不遠,雖然前者可以經常大大聲諷刺,睇唔起後者.希望佢地知道自己個情況.
這是陳慧琳Love Fighters演唱會,一場香港歌手演唱會,一場本地流行演唱會,一場擺明為搵錢而唔係為音樂的大function.但你可以從參與者的心態同行為睇到,香港好多MK仔MK女,靚仔靚妹,原來可以比好多串緊佢地的本地「聽metal」人士,更接近metal的精神同宗旨.
難怪,我覺得今場演唱會,真係好好睇.


text:
|
||
其實我地香港嘅小朋友好幸福,香港隨處都有沙灘可以比我地享用.就好似好近我嘅的台北要搵個沙灘都唔係易事,但他們亦深明孩子喜愛玩沙,亦知道比小朋友玩沙嘅好處好多,所以你會見到台北市政府嘅公園,植物園,遊樂場,就連親子餐廳都有人造沙坑等設施.
平時唔難發現,只要係有沙有水嘅地方,你都會見到小朋友拎住個水桶,鏟係度挖沙坑,堆城堡,玩得好開心.好多小朋友沖涼時仲會沖到唔肯走出個盆,自己開水喉,聽到d水嘩嘩聲咁會好開心咁.
但到底小朋友玩沙又有咩好處呢?
平時係遊戲治療過程個陣,我都會有機會比小朋友用沙盆來抒發情緒進行治療,沙或者水係小朋友手流過,可以給BB帶黎特別的感官刺激.再者沙同水都係無形嘅,可以隨住小朋友喜好而隨意變化,仲有玩沙亦可以比小朋友感受到自我控制嘅樂趣,沙係手可以被堆砌成唔同造型;水亦可以由小朋友自由潑改變方向,放手比小朋友用喜歡嘅方法去玩,你都會見到佢地心情會輕鬆好多,對治療過程亦有正面嘅幫助.特別係對於比較無自信心同內向嘅小朋友,好多時藉住玩沙,佢地都會得到份滿足感同成就感.
其實小朋友玩沙玩水會令佢地嘅情緒上得到滿足,因為小朋友天生就係充滿住好奇心,佢地好鍾意探索身邊嘅一切,玩水,玩沙可以滿足小朋友探索嘅興趣.而且玩沙個時無拘無束,自由自在,心情自然開朗啦,滑溜嘅沙亦會帶比佢地舒服嘅感覺,小朋友可以隨意用自己鍾意嘅方法去玩,小朋友自然係情緒上會得到滿足啦.
在玩沙的過程中,他們會接觸到不同質地嘅沙.有濕嘅沙又會有乾嘅沙,大粒嘅細粒嘅,好多唔同嘅沙都會接觸到;係過程之中其實BB嘅感知亦都會鍛煉得越來越敏銳,對發展小朋友嘅感知覺有幫助.當然係講緊真正嘅沙,而唔係被商業吹捧出來嘅所謂決明子沙池啦.
好似孖寶咁佢地會用到鏟去鏟起D沙黎玩,咁樣其實佢地嘅大小肌肉都係運用緊,每次運用都係有助熟練肢體協調,同埋控制手部肌肉嘅動作.這一切亦係有助手眼協調能力嘅發展.而且係認知上,佢地更能切實地以第一身感受去了解沙同水嘅自然性質.
你知道嗎? 玩沙玩水對小朋友創造力嘅發展亦都係有幫助,要知道玩沙玩水本身就無固定的玩法同必然嘅成果,因為咁就會比到好大空間小朋友盡情發揮佢地嘅想像力同創造能力.之前提過沙同水都係無形,咁亦可以促使小朋友更自主地「發明」唔同嘅玩法,有助BB嘅創造意識同能力慢慢地陪養出來.既可以鍛鍊了小朋友嘅觀察力,想像力.
最後,之前有提過玩沙可以令小朋友手部小肌肉協調更發達,對將來拎筷子,運筆都有好大嘅助益架,日後小朋友拎筆練習寫字同埋小肌肉發達都有幫助.
唔好怕污糟,趁住天氣好,一齊都帶小朋友去沙灘享受真正嘅沙,睇到遼闊嘅大海同無邊嘅沙,對大人同小朋友對眼都有好處呢.
講咗咁多,有一點長氣d都係要提住嘅啦,就係要注意安全.小朋友玩個陣大人要係身邊睇著,唔好整D沙入眼; 仲有唔好玩建築工地堆放嘅沙堆,家長如果可以都亦請睇下沙堆會唔會有釘,玻璃碎等,注意安全,自然玩得開心又安心啦.
今個夏天多d帶小朋友去沙灘,創造佢地更多可以玩沙玩水嘅機會,一齊過返個Happy Summer.
我和孖寶的Facebook Page: 荔枝與孖寶
我和孖寶的 Instagram IG#: laichimama
Oh爸媽 - ohpama.com: Featured Bloggers
If there is any question or you looking for me and the boys, please feel free to contact LaiChiMaMa via Email: cherrywcchan@gmail.com
Archiver|手機版|Privacy Statement|Terms Of Use|Contact Us
GMT+8, 2018-10-22 16:19
Powered by theztyle.com
© 2008-2014 The Ztyle.


text:
梁振英呢條廢老,退休學人玩Facebook做鍵盤戰士,其實以佢咁X愛中國,應該用微信,唔應該用Facebook,不過呢個都算,佢話港獨同 電子煙 一樣有害,要禁 電子煙 ,所以要禁港獨,簡直係黐孖筋到爆.我真係只能講,條友真係黐X咗線.
電子煙 都唔應該禁,更何況港獨
我唔明點解教育界同香港醫學界班禁煙塔利班一齊癲,要反對 電子煙 ,但我喺呢度講咗n次, 電子煙 係有助禁煙,以及減少二手煙問題,我唔知香港教育界果個十歲食 電子煙 嘅例子係個別例子,定係有人根本一早學咗食傳統香煙,後嚟至改咗食 電子煙 ,因為喺西方國家,極少細路走去食 電子煙 ,至少研究數據都反映呢個現實.喺西方, 電子煙 都係視為協助戒煙嘅產品,點解要禁佢,用港獨嚟類比,簡直係九唔搭八,不知所謂.
只不過,如果梁振英硬要將港獨同 電子煙 類比,我恐怕你更大鑊,傳統香煙係最毒,亦係最多二手煙等公害,依家中國統治係傳統香煙嘅話,係咪應該反對中國統治香港,而唔係港獨呢?當然,戒煙係最好,正如歸英都係最好一樣,本來人都係唔吸煙,正如本來香港都係英國一部分一樣,梁振英呢個論述,我反番轉頭用都仲得,依家就係要香港健康成長,應該歸英,港獨次之,中國殖民統治係最好,一如吸煙,戒煙梗係最好, 電子煙 次之,然後吸傳統煙係最唔好,恐怕我用呢個邏輯嚟類比番果陣,你梁振英想甩港獨之父之名都幾難,張五常教授成日講,要用例子,要用得新穎,新穎例子嘅前提係要邏輯清晰,因為邏輯唔清,亂用例子,只會越講越硬膠,最終變咗一舊屎.依家梁振英咪就係亂用例子,變咗一舊大屎,講真,梁振英送個咁膠嘅比喻,我真係多謝佢老人家都趕唔切,佢簡直係送子彈俾一眾港獨派駛,無梁振英大家都未必咁認真考慮港獨.
不如快啲送梁振英入青山,相信呢個會符合香港同中國嘅共同利益,我覺得呢條友已經黐X咗線,邏輯混亂,送入青山,可能係唯一對各方有利嘅做法,佢再做特首,一定係人間大災難,佢條友唔滅絕香港人係絕對唔會心息,因為呢條友係心理變態.


text:
雖然我叫分析朝鮮半島戰略問題算係準,但我一直唔會以韓國問題專家自居,因為我純粹係戰略觀點去睇件事,加上唔識韓文.我對寫南洋問題,同台灣問題有把握好多,但識韓文都唔代表係專家,好似香港傳媒仲搵 鍾樂偉 ,呢件事令人極度搖頭.
鍾樂偉 憑乜評韓國嘢
首先,我強調評韓國嘢,唔係識韓文就得,識韓文或對K Pop熟,最多有啲文化優勢,但果個人如果本身無戰略底,成件事就實評到炒粉收場,而 鍾樂偉 本身唔係呢家嘢,侵金會涉及係戰略問題,如果本身係無軍事根柢,至少係韓國或台灣軍訓出身,我係直接叫果條友早抖,因為韓國問題根本係一個軍事戰略問題,包括習近平搞到變攝石人,都係一個軍事問題,如果唔係有軍事考量,你叫中國明知會蝕錢都借Air China架747,咪玩喇.
但 鍾樂偉 更大問題係,佢一直未回應韓半島新聞平台嘅楊虔豪嘅抄襲指控,如果 鍾樂偉 唔係學者,都算,咪好似盧思達咁玩賴皮,反正左膠同熱普城嘅面皮厚度都係萬里長城級.依家 鍾樂偉 係學術人嚟,如果 鍾樂偉 對佢嘅抄襲行為可以視而不見,其實大家可以去信佢任教嘅院校要求解釋,唔係講玩,喺西方國家, 鍾樂偉 嘅抄襲行為,一早被僱主炒咗十世,兼且喺學術界永不超生,喺學術界,抄襲係死罪,絕對不可饒恕.
所以我完全唔明蘋果日報請 鍾樂偉 嚟評侵金會把鬼,呢件事實被台灣,香港等地嘅學術界人士恥笑,我諗識講香港語嘅韓國研究學者,唔會得 鍾樂偉 一個囉,香港每年都有唔少人去韓國讀書,當然,香港評論界最大弱點係缺乏軍事根柢,但未至於要搵嚟搵去都係搵 鍾樂偉 嘛,仲要鍾生個底花成咁,而且一個唔係軍事底嘅人亂評呢啲近乎軍事和談嘅嘢,好容易誤導公眾,屆時真係我地呢啲研究戰略嘅人,要講到口水乾都唔得掂,煩都煩到抽晒筋.
我呢篇文會 Tag 韓半島新聞平台,其實韓半島新聞平台嘅楊虔豪,都有為台灣蘋果日報寫稿,雖然佢係台灣人,但台灣一直喺研究韓國方面,特別政治方面係好過香港,甚至嚴格嚟講,應該搵譯《南北韓,統一必亡》嘅朱立熙嚟評論比較啱數.香港啲傳媒人做研究真係⋯⋯


text:
藏愛婚紗 Cang-ai Wedding
服務詳情
服務/套餐價格及詳情
評語 提交評語
係婚紗展遇到果個經理都介紹得好詳細而且唔hardsell,會比時間我地翻去再考慮,話再有興趣先再約時間睇.
影相個日我地就揀左係屋企附近地方影,係我地一齊長大既地方,都係公園屋村咁!攝影師叫凱玲,佢係台灣人黎好細心,又唔會嫌我地姿勢有時會生硬左,會好有耐性教我地,佢會比我地試多幾個.最重要係我地影個時係8月,真係熱到不得了,屋村又無冷氣,係咁熱情況下佢地都肯同我地暴曬,個妝又化得好,咁熱都無乜溶,佢地係個底妝打得幾好,又會幫我敷埋mask先上妝,中間都好勤力補妝!
出到來D相都好滿意,佢地都執得好自然,我對呢方面無乜認識,但睇落就好自然!個package都包40-50張相,又會比翻晒Dsoft copy我地!雖然佢地香港個影prewedding價係偏貴,但係佢地質素真係好好!
仲有就係個sales SaSa都好好,會由你落訂個刻跟到我拎相,又會同我keep in touch,係影前又會提我帶D咩同準備D嘢,揀衫又會比D好中肯意見我,佢地揀衫既眼光同出來既效果係好過我自己揀,會配合埋我D性格同影相地方先揀,相簿個D唔使追都會同我自動講翻進度,完全唔使我擔心!!!!
其實就係朋友用過所以我地就有信心用,佢地全程都好details好friendly,傾得好開心!我地去左高雄影,連埋揀相揀衫total用左三日,我地影左三個地方,我地去台灣之前喺香港店已經俾過相我地睇,最後我地揀左鐵橋,仲有間好有歐洲feel既大學同一個原創區影相!個日化妝都化得好好,我太太有D頭係好想set,咁藏愛佢地都配合到,每個景都有換妝!出外景D衫女裝就好多,但男裝就比較少D,可能高雄店未必有齊咁多款,特別係有D款要係室內景先借得,不過佢地一早提左我自己喺香港帶一套過去,所以都好細心!D相出到黎已經好好,佢地肯執幾次都無怨言,我地最後包左80張相加本小相簿,不過我地都好滿意買晒soft copy同hard copy!如果當地既攝影師係傾location個時可以俾多少少suggestion同相我地睇就好,始終oversea我地唔熟路,有佢地guide住都係好D!!
我同我先生都唔prefer去婚展搵,因為聽過太多係婚展會有新人同個D公司嘈交既經驗,又驚係婚展太倉促決定.咁我就上網自己搵,就搵到藏愛,咁我係tst做嘢,就決定個日walk in去佢地公司傾,因為上網都無show價錢.一開始我地係walk in啦,好彩佢地有時間比我地睇,咁因為我地Big Day唔大搞,咁佢送個D簽名簿同帖都肯比我地換成其他服務.我地就唔想係香港影,咁佢地有分公司係台灣,所以去台灣影就唔使比攝影師既機票同酒店錢,咁我地就決定去台北影.佢地package就明碼實價,講明例如車費唔包,化妝D用品就包埋,我覺得咁就好均真!我地係台北影左3個地方,由11點開始影,影到夜晚去101夜景!我地個package本身包四件婚紗,但因為我地有D嘢唔要,佢就比我換多件衫,好彈性!化妝個到佢會比張form問你想要咩妝,要乜風格,例如小清新定似明星個D,個化妝師係台灣有20年經驗,最滿意佢修到我塊面既baby fat.而揀相個到就包50張執左同送多20張未執比我地,本相簿仲係台灣印速遞翻黎香港!雖然佢地價錢用台灣水準黎講係貴D,但服務同質素都係值呢個價!仲有就係,本身我地驚係台灣揀唔到衫啱,佢地比我地係香港揀完帶過去,仲要唔收按金,真係好好!
我有睇過其他攝影公司,但其他個啲感覺就比較hard sell,但藏愛就唔會,佢都係比啲相我睇下,再叫我考慮吓.Serve我地個同事叫Janet,感覺好平易近人~~最後我影pre wedding同租婚紗都幫襯佢地,因為覺得都啱就順便揀埋.
我地係香港影pre wedding,但咁啱影親都大風落雨!!第一次就係八號風球,因為好危險,影到一半就停咗,所以佢比我地預約另一次.跟住第二次就撞紅雨,但我地都照影,一來我地時間緊迫,二來攝影師,助手同埋化妝師都好幫手!雖然第二次啲雨係落下停下咁既狀態,成日都係啱啱set好裝備未影又落,但後來睇返啲相都好好既,同埋有段時間有太陽,佢地都捕抓到!
特別要多謝化妝師Karen,佢係由頭到尾都跟得好足,又同攝影師好夾.我地嗰日影到好攰,但佢地都會幫手搞下氣氛,不過我地知道其實佢地都好辛苦,因為又落雨又要盡量滿足我地既要求.我覺得佢地可以再發掘多啲新既地方或者特別既地方影相,因為我見其實其他公司都係呢啲地方~咁就會更加perfect喇!
呢間係台灣公司, 做事既風格同香港公司好唔同, 香港果D比較似食快餐, 好hea咁.而佢地就好細心, 拍攝之前銷售經理Jason會同我地做問卷, 問清楚我地想要咩, 又畀左好多sample畀我參考, 甚至連一啲未執好既相都拎出黎畀我地參考, 唔似得其他公司咁咁取巧只會畀客人睇執好哂既相, 我地覺得佢地幾老實.揀衫方面都幾多衫揀, 雖然D顏色唔係太合心水, 但D款都幾靚, 所以我都ok.
最後我地揀咗去山頂公園, 青衣公園, 添馬公園, 同埋返佢地studio影,因為睇到其他新人既sample影出黎既效果唔錯. 而且我地仲特別揀咗青衣公園係因為老公屋企人住青衣, 想留個紀念.
當日既攝影師係台灣女仔, 叫海寧, 佢對景點掌握好在行,.好似添馬公園咁, 我上網做過資料搜集之後, 睇到人地一啲作品啟發咗我想影啲夜景同倒映相, 佢都影到我心目中既效果.而且佢一啲都唔chur, 好似響山頂公園影既時候, 附近仲有4-5對新人影緊, 我地聽到有啲香港攝影師會呼喝啲新人擺pose, 但海寧就完全好典型台灣女仔咁溫柔, 又唔會好心急咁催人, 指示亦都好清晰.初初我地都以為影結婚相會好chur好攰, 但我地好快就影完, 7點幾已經返到studio, 完全唔覺得攰.
另外, 隨行有一位台灣化妝師Karen跟住, 佢好細心, 事前會同我傾我心目中想要既感覺, 又會同我按摩塊面同敷 mask令個妝貼啲, 化妝技術亦都好專業, 完全明白我想要啲咩, 化好個妝, 唔會變咗第二個人咁樣.而且佢轉妝超級快, 唔同造型一陣間就轉好妝.
不過可能佢地好旺好多booking, 預約上去揀相果陣安排有啲混亂, 門市職員Heidy同攝影師溝通得唔好, 試過有一次預約咗上到去, 但發現攝影師未執好相, 好似摸門釘咁.不過攝影師都好friendly, 佢見我地一家大細一場黎到, 唔想我地失望, 所以照畀我地睇相, 雖然啲相未執, 但其實已經好夠靚, 之後再約另一日上去再揀相.不過我都想讚下門市職員Heidy, 佢雖然安排上有甩漏, 但佢好好禮貌!
最後想講, 佢地啲運費真係有啲高! 成本相簿響台灣做production, 本相簿連埋成個架咁運到屋企, 一來一回運費真係幾貴, 最後我地extra要畀多700幾蚊! 如果可以有個平啲既方案, 例如本地production, 或者寄去某個地方我地自己去拎, 就可以慳返啲運費! 不過整體黎講,呢輯婚紗相我地好滿意!!!


text:
街坊工友服務處
街坊工友服務處,簡稱「街工」.係香港一個以服務社區同勞工嘅壓力團體,旗下有再培訓教育中心,荃灣教育中心,荃灣豪輝綜合服務中心,勞工(工會)事務組同社區事務組.同時街坊工友服務處係香港泛民主派中嘅其中一個參政團體,現時擁有香港立法會一席議席同四席區議會議席(都係葵青區議會議席).現任執行委員會主席係胡偉忠.總部響新界葵涌葵芳邨葵仁樓地下,係少數將核心設喺公共屋邨嘅香港政治團體.
史[編輯]
七十年代中末期,香港嘅基層工友普遍缺乏基礎教育,難以出頭;適逢當時學界關心社會之風熾熱,故此不少熱心而受過高等教育嘅後生仔女,就投身工人教育行列,開辦工人夜校.
1975年,喺香港大學畢業嘅著名民運份子劉山青,有見新界荃灣地區基層勞工眾多,而哩啲基層工友普遍只有小學程度教育,甚至唔識字,所以就響哩區成立咗「新青學社」.除咗教導青年勞工讀書之外,同時更教授佢哋關心社會,關心社區嘅社會意識課程,從而令工人運動萌芽.當時響新青學社任教嘅人,除咗劉山青,重有今日嘅立法會議員梁耀忠,以及後來成為著名電影導演嘅岑建勳等等.
後來劉山青響八十年代初,因為到廣東廣州援助被捕國內民運份子王希哲等,而被中共方面判處反革命罪,而工人學校亦因為港府此時大力提倡官辦而結束.新青學社導師梁耀忠等人,就提倡工人社區化等口號,咁啱葵芳邨葵興邨廉租屋大廈爆發「26座問題公屋醜聞」事件,梁耀忠就率領兩邨居民投入抗爭運動,隨後更加喺1985年香港區議會選舉中,贏得葵涌及青衣區議會葵芳及葵興選區議席,並將學社改組為街坊工友服務處.
教育服務[編輯]
由於繼承著新青學社工人夜校,故此街坊工友服務處繼續設立教育課程畀區內嘅工友同基層市民.
現時街工共設有三所教育服務中心,包括荃灣教育中心,荃灣再培訓中心,荃灣綜合服務中心,提供再培訓課程,學生託管等畀區內人士.
勞工服務[編輯]
現時街工勞工服務組提供協助組織工會,勞工法例求助等保障工友權益活動;而街工旗下共有十四個工會:
- 文職,倉務及推銷從業員工會
- 管業及保安從業員工會
- 貨櫃碼頭內運司機工會
- 建築地盆
- 健康及護理服務從業員工會
- 專業家務助理協會
- 飲食業從業員協會
- 通利琴行職工會
- 環境衛生康樂文化人員協會
- 香港客貨車從業員工會
- 香港醫院合約及臨時員工總會
- 前線福利從業員工會
- 新界的士司機權益大聯盟
- 香港中醫師權益總工會
社區服務[編輯]
街工同時為葵青區區內居民,提供社區事務諮詢及投訴申訴等服務.由於街工定位基層,故此社區服務組多以照顧葵青區內公共房屋區居民為主.同時亦曾參與要求公屋減租,阻止政府賤賣公屋商場等運動.
由不同方面公屋居民及獨立社會福利人士成立嘅捍衛基層住屋權益聯盟,街工亦有派代表參與.
而街工亦分別響中環,葵芳邨,石蔭邨,安蔭邨及葵興邨設立社區辦事處.
參與政治[編輯]
街坊工友服務處早喺1985年香港區議會選舉中,就派人參與區議會選舉,不過直至2003年香港區議會選舉前,只係派人響葵青區參選.
響2003年香港區議會選舉中,街工共派出五名候選人參選,其中響葵青區出選嘅梁耀忠,梁永權,尹兆堅同梁志成分別喺葵芳選區,安蔭選區,石蔭選區同葵興選區當選,喺葵青區議會中,以單一組織嚟講係第二大勢力,僅次於香港民主黨;由於街工同屬泛民主派陣營,故此葵青區係香港十八個區議會中,少數主要由民主派控制嘅區議會.其中梁永權更當選葵青區議會副主席,係街工唯一一席嘅區議會正副主席.而響黃大仙區新蒲崗選區出選嘅黃兆文就落敗.
被視為街工標誌嘅梁耀忠,早喺1991年香港立法局選舉中,參選新界南直選,不過落敗.1995年香港立法局選舉,佢循新九組功能組別第二組紡織界當選,晉身立法局;之後響1998年,2000年同2004年香港立法會選舉中,梁耀忠都喺經新界西地方直選當選.
由於梁耀忠在地區工作相當穩健,故此佢參選區議會或立法會,均多次高票當選,被譽為票王.而響2003年香港區議會選舉,更獲得全港最高票.2004年香港立法會選舉中,街工名單首次加入區議員尹兆堅,想帶多個人入立法會,可惜最後只得梁耀忠一人當選.


text:
Uber 喺香港發生車禍後,浪費大量午餐肉資源聞名嘅亡國興,係王國興至啱,上街要求政府取締 Uber ,老屈 Uber 係道路炸彈.呢句嘢,相信激嬲好多香港道路使用者,如果講道路炸彈,係的士佬都未到啲 Uber 司機喇.
Uber 司機嘅駕駛態度好太多
如果 Uber 司機駕駛態度差,唔會等到依家至有一單 Uber 車禍,好多 Uber 司機,雖然唔係職業司機,但佢地嘅駕駛態度係謹慎過的士好多,特別的士好多時揸車有如趕住投胎,但 Uber 司機好多時唔會亂咁越線爬頭,齋係呢點,王國興嘅指控已經係純粹為的士牌持有人而做嘅一面之辭,根本係離晒大譜.的士司機成日捲入啲致命車禍,因為的士佬亂嚟,其實好多香港乘客同司機都知,我諗呢樣嘢,唔駛人地講.都仲未計,的士司機一路揸車一路賭馬嘅唔專業行為, Uber 司機揸車果陣,好少聽住商台嘅賽馬直播而分晒心.
Uber 嘅司機,其實普遍亦好啲,好多都係性能好,保養一流嘅車,而請問香港的士用啲乜嘢車,係用非洲用車方法嚟揸嘅Toyota Comfort為主.如果政府唔改革的士燃料政策,香港人要繼續硬食呢啲輕飄飄,唔好揸,保養同非洲一樣嘅的士.喺意大利,呢個已經係一等膠國,但我坐的士都係性價比好嘅車,我唔駛香港學德國咁,大部分的士都係Benz,但至少可以俾司機揀性價比好嘅車,我唔知香港政府肯幾時結束豐田可以玩晒的士市場嘅官商勾結政策,但我知係,依家香港的士同 Uber 啲私家車,甚至一流牌子嘅房車比,係根本無得比,由呢點嚟睇,的士比 Uber 更加似道路炸彈.
所以工聯會夠薑再出嚟選,香港司機應該投工聯會啲對家,因為呢班工賊,根本係同香港所有道路使用者為敵,喺香港的士制度未改革前, Uber 唔係道路炸彈,真正道路炸彈係的士,依家亡國興係浪費咗唔知幾多罐午餐肉賊喊捉賊,極為無恥.香港政府要做係將 Uber 合法化,的士牌價由得佢仆到喊算,因為香港的士業界,根本係一班不思進取嘅仆街,呢啲車同司機,係公路老鼠,人人喊打.


text:
廖斌斌 于2018-10-12 17:24:56发表
南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨,南无大愿地藏王菩萨…….愿此佛号功德,回向给先祖邱二巴,离苦得乐,早证菩提.


text:
其實小朋友有過度活躍都幾大件事...
-
hleee last edited by
我親戚個小朋友就係有過度活躍症
見佢同人講野講一句就即刻跑走 完全無禮貌 教又教唔聽
聽親戚講 教個小朋友讀書仲要講唔夠三四句佢就要企起身跑
完全坐唔定 書讀入唔到腦 考試仲要全班最差...
我本身以為只係小事 原來對之後既發展都幾大影響...
-
misscc last edited by
@hleee ADHD可以好影響之後既發展,愈遲處理,就愈影響到小朋友既成長..
-
mak99 last edited by
@hleee 係大件事但可以解決到
睇完兒童精神科醫生之後再定期食藥+行為治療
小朋友就唔會咁冇集中力
-
hleee last edited by
mak99 said:
@hleee 係大件事但可以解決到
睇完兒童精神科醫生之後再定期食藥+行為治療
小朋友就唔會咁冇集中力
但唔怕副作用咩? 我睇新聞話d藥可以令小朋友分泌有事
-
mak99 last edited by
hleee said:
mak99 said:
@hleee 係大件事但可以解決到
睇完兒童精神科醫生之後再定期食藥+行為治療
小朋友就唔會咁冇集中力
但唔怕副作用咩? 我睇新聞話d藥可以令小朋友分泌有事
如果小朋友冇ADHD,但再食果啲藥先會出事(出面啲人覺得食完個仔會專心啲聰明啲..),你想知ADHD既藥詳細啲既話可以睇下呢到
www.youitv.com/partner/drug


text:
亨比 必去景點及喜瑪古他山寺廟群附近酒店推介
喜瑪古他山寺廟群附近酒店預訂
神秘優惠價幫你慳更多
即時揭開神秘優惠價,慳得更多
亨比必去推介 - 喜瑪古他山寺廟群
想去 亨比 自由行?等 Hotels.com 帶你玩盡 亨比喜瑪古他山寺廟群 啦!留意我地文章,話你知去亨比 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋亨比喜瑪古他山寺廟群 附近有咩酒店,等你更加容易計劃行程,慳返酒店來回景點嘅時間.
亨比喜瑪古他山寺廟群 自由行
去得亨比喜瑪古他山寺廟群 自由行最緊要一定係揀啱日子去.一啲熱門景點例如,亨比 嘅 喜瑪古他山寺廟群,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
亨比喜瑪古他山寺廟群 交通
想去喜瑪古他山寺廟群 暢順無阻濟,最好就係出發前,睇清楚亨比喜瑪古他山寺廟群 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
亨比喜瑪古他山寺廟群 必食必買攻略
亨比喜瑪古他山寺廟群一直都係旅遊熱門地點,去到亨比喜瑪古他山寺廟群,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
諗下都知點解,有卡尼在陣福仔唔會係第一人選,而修夫基重用史達寧嘅戰術之下,亦令福仔上陣機會大減.呢個情況喺曼聯都出現,盧卡古無傷無病的話一定係正選之列;而攻擊球員仲有山齊士「擋在途中」,上位機會真係少之又少.作為國家隊成員無得揀國籍,咁作為球會球員總有得考慮下前途?依家福仔嘅能力,打後備真係浪費得交關,但正選又無佢份,爭取唔到一隊經驗其實即係減慢咗福仔嘅成長,如此一來對球員,對球會都未必係一件好事.咁你估福仔走唔走呢?
作為曼聯球迷,作為摩連奴,其實都唔想再放走一位有潛質嘅球員,一來買球員一定唔會平;二來福仔嘅潛力絕對可以令佢成為世界級嘅前鋒,與其要在市場上追逐,倒不如好好培育福仔.只係上陣時間有限呢個問題,點都要有解決方法.而關鍵人物,好可能就係普巴.法國世界盃之旅已經證明咗普巴在442陣式入面雙中場位置打得好舒服,可以連繫進攻防守,控制節奏,如果本人OK摩帥又肯,轉打雙前鋒對福仔上陣機會有正面作用,因為佢可以同盧卡古組成攻堅組合,一個步大力雄,一個入楔時機準確,對突破對手防線而言其實係兩大利器.而呢個打法亦可以將山齊士移入擅長嘅左翼位置,發揮更多攻擊板斧.但萬一摩帥沿用單箭頭?福仔繼續邊沿化,會唔會成為下一個贊奴沙,馬捷達?
問心嗰句,唔係福仔堅持要走的話,摩帥應該真係死都唔賣佢走,呢個都幾肯定.只係要點先可以畀到空間佢繼續成長?咩陣式先可以平衡成績同埋「未來需要」?再加上馬迪爾去留問題,隊中各人嘅平衡,買人嘅藍圖全部環環相扣,今次真係要睇摩連奴點樣拆局,搵出最好方式喇!
如果喜歡我們的文章,請即分享到︰
fanpiece 推薦
留言
-
ray947994 於 26/07/2018 評論 NO. 1
其實想問下樓主褔仔應該走去邊先啱佢呢
-
Liew Wen Feiy 於 26/07/2018 評論 NO. 2
最好留在英超,最坏应该是皇马


text:
Joy's Card
服務詳情
評語 提交評語
婚紗展見到Joy's Card有promotion,覺得好抵,而且服務態度都好好,所以就俾哂錢.之後去佢哋鋪頭,態度同婚紗展比較就有落差,個職員態度愛理不理,淨喺叫我自己睇,問佢嘢嘅時候,要逼一下佢先會答我.
其實佢好多款式選擇,可以將唔同主題combine,令人眼花瞭亂,就算我只喺揀好普通嘅紅色囍字面,都已經好多唔同details揀,例如「囍」字有唔同質地,唔同令度等等.
我啲帖係台灣印嘅,因為覺得香港嘅service好差,就算搵過幾間啲款ok嘅,但當我想睇多少少就會唔好掂,唔好望咁多之類.我係Joy's Card 買利是封,service一流,不過就冇乜款啱.佢地老闆好好,我睇左好多款,連自己都覺得唔好意思,加上同老公個意見都唔太啱,所以淨係買左啲好得意嘅利是封.我有周圍同人講佢服務態度好.但因為係果度只能夠揀啲已有嘅款,其實佢好多款都OK,只不過係我奄尖,除非我自己拎一筆錢出黎叫佢幫我design,但當時好多人同我講要一兩個月先有稿,firm左個稿又再等多一兩個月.
揀嘅原因係因為佢咁岩有一個花款係我鐘意,所以即刻落訂.成個流程都好順利,好快覆返我地,可以一日改幾次,雖然只係小細節,例如花邊或者框改大改細,或者字體大小行距等等,一日就可以改到幾次俾我地.字方面係全部準確,係space,行距要微調.


text:
戀妝 Anniegance Makeup Studio
服務詳情
評語 提交評語
一開頭我係搵左第二個化妝,但試完妝之後,覺得佢痴雙眼皮膠紙痴得唔靚,所以就唔想用嗰間.我表姐知道我要再搵之後就介紹咗尼間俾我,我試完妝個感覺好好,佢唔會set 啲好行嘅髮型,化眼妝都OK.我覺得價錢上係值,所以就揀左佢.
擺酒個日個頭真係set得好靚,但係就比較慢.後尾同我先生講返,好多同朋友係夜晚影嘅相都無我份,因為好多時間我都係補緊妝或者set緊頭,錯過咗呢啲影相時間.佢都好勤力,工作態度都好認真,如果再快手啲就更好喇.
12800
其實嗰時我搵big day 化妝喺facebook度睇咗唔少,之後一連串send message去問咗成十間.不過好多覆返都冇期,而戀妝就覆咗有期,咪去試妝.試妝個時間都好快,試完後覺得係可接受.雖然初時覺得只係可接受唔算係okay,但自己一年前一年後鐘意嘅嘢同潮流都唔同咗,加上我又睇多咗關於化妝嘅嘢識多咗同去完pre-wedding後知多咗自己鐘意咩,就再去搵佢傾傾轉妝.我同佢講想因為想轉妝所以想試多次妝,佢都okay!Big day當日佢嘅時間得掌握得好好,例如我四個字要化好個妝出翻嚟,佢都可以做到,而佢個助手相對上就唔夠helpful.唯一有樣唔係咁好嘅係夜晚佢哋冇幫我媽咪補妝.可能係朝早時間比較緊張啲,助手可以幫吓佢化,去到夜晚嗰助手冇翻黎,於是Annie顧住照顧我,就冇幫到我媽咪補妝.我唔知係咪安排上嘅問題定係我誤會咗,因為之前佢都話送一個妝,我就諗住夜晚助手會喺度幫手,照顧埋我媽咪個妝.不過除此之外,Big Day嗰日嗰妝化得好好,好多人讚!
12000


text:
Samsung智能手錶話咁快又嚟到第三代,上一代換經過大變身之後,估唔同今次Gear S3喺外型上一樣有驚喜,造工精細到可以媲美傳統錶,打破咗智能手錶一向畀人太過前衛嘅感覺,唔少用家見過都大讚!
新一代Gear S3一共推出frontier及classic兩種款式,外型明顯比上一代精細得多,造工睇落同傳統手錶無嘜分別,邊個話智能手錶唔可以整到咁靚?尤其運動型嘅灰黑色frontier較為粗獷同硬朗,夠晒型格!
手錶擁用1.3吋彩色屏幕,對女仔嚟講,戴上手可能會略嫌大隻咗少少.不過,直觀式嘅界面的確好易用,而且Gear S3沿用返上一代可轉動嘅圓形錶框,只要轉動一吓錶框,就能接聽或者拒絕來電,仲可以做埋其他選項,認真方便!
加上錶身側邊設有「主頁」及「返回」兩個實體鍵,操作簡單直接.
Gear S3採用較常見嘅22mm錶帶,可以按照自己嘅心水,隨意換上唔同款式嘅皮錶帶同膠錶帶.
Gear S3唔單止容易操作,功能亦都十分齊全,除咗一般嘅訊息接收及短訊回覆之外,仲可以接聽電話同播放音樂,而且內置咗GPS,能夠記錄運動足跡,亦可以追蹤唔同嘅健康數據,包括實時心率監測等.此外更支援IP68防水防塵功能,就算喺水深1.5米下,仍可使用長達30分鐘,而且能適應唔同嘅極端環境,非常耐用.
另外,手錶有好強勁嘅續航力,每次叉完電都可以用到3至4日,唔洗日日充電咁麻煩,而且當電量跌到少於百分之五嘅時候,內置嘅低電量模式更會自動開啟,畀用家用多十個鐘頭.
至於另一款配搭咗皮帶嘅銀色classic版,風格與frontier截然不同,設計相對斯文大方,兩款價錢同為HK$3,398,並現已發售.
Comments
Powered by Facebook Comments


text:
雖然韓國食飯時間幾free,裝修工人可以十二點幾已經唔見晒人(然後一兩點返嚟三四點又大半人唔見晒,爽),寫字樓班同事冇乜特別事的話都會十二點半左右起行,慢慢嘆到兩點幾至返嚟.我就冇咁free,因為要keep住同香港office聯絡,而韓國快香港一個鐘,好多時起碼要等到一點幾香港真係冇事搵韓國先落樓食嘢,廢事食食吓飯收到call結果一面食飯一面開電話會議就無謂,有嘢急call話要現場做但去唔到又唔知點.
雖然次次晏晝都自己一個食幾蝕底,因為跟住班大粒有得黐餐慳返餐嘛,但其實毒撚一個更開心,每日晏半個鐘頭食飯得一丁友,可以隨心所欲地試食唔同嘢.今期幾鍾意公司樓下間Quiznos Sub,始終食開西餐,間嘢夠鬼又就腳就晒我,其實好想食麵包碗麵但lunch好似得三文治,雖然已經夠貴,中size三文治加杯汽水唔收你10XXX圜都要七八千,但的確俾足料加勁好食,雖然大家都係Sub,濕way同佢比就好似快餐廳同餐廳嘅分別.當然呢個區別同時適用於價錢...
喺香港食飯我鍾意買外賣返屋企或者公司,但嚟到韓國就鍾意坐低堂食,因為裝修得好鬼靚坐得舒服,而且嚟韓國第一個禮拜已經成日包場食飯,去過幾間酒吧同餐廳食,餐餐都係坐足成個lunch仍然差唔多得我一個客,因為咁寧靜所以食得舒適食完都會坐多陣hea吓至返上去,覺得自己好鬼文青.香港就冇乜可能求祈食個lunch都咁多享受,唔使比裝修環境,如果香港開間食肆食飯時間得咁少人,一個月已經執得笠.
星期五最好的節目當然係去行夜市啦,今日俾我發現到一個平得嚟飽嘅食法,通常一隻大餃子1000圜隻,搵到有檔半打3000即係500圜一隻,食完真係有點飽唔夠再3000圜囉,基本上呢HK$42一定質得飽你,喺發現到邊度有得食(芝士)辛辣麵之前,呢個韓國版八方雲集食法應該係明洞最平嘅一餐.
就喺我食緊餃子,搵到個阿嬋好鬼勁,自己起個帳幕掛晒「神打救你班罪人」標語十分metal,開恆咪係講世界末日喇你班仆街聽食屎啦,韓文長篇大輪之後講完英文再講一次.我不知幾期待佢唱返首《神屌人》我聽.


text:
澳門航空去首爾嘅航班時間真係麻麻,去程冇得訓已經好慘,回程要晨早起身仲慘.由首爾至澳門嘅航班朝早8:00起飛,6:00要到機場check-in,所以一定要坐第一班由首爾市區開出嘅機場巴士到機場.
» 閱讀全文
同尋日一樣今日又係訓到好晏,十一點先離開酒店.今日嘅行程係去位於首爾江南嘅鷺梁津水產市場食海鮮.
» 閱讀全文
南山係位於明洞南面嘅一座山,而首爾塔就係座落於山上.上南山一般會坐纜車上去,以前由明洞去纜車站需要行一段10幾分鐘嘅斜路,而家起左一條南山傾斜電梯,可以坐上去纜車站,舒服好多.
» 閱讀全文
遊覽完古蹟,下午嘅行程又返回現代都市行街shopping啦.首先搭地鐵去會賢站,一出黎就係南大門市場,係賣各式平價雜貨嘅地方,真係乜都有得賣,可惜睇唔啱,一樣嘢都冇買到.
» 閱讀全文
今次旅行唔打算去太多地方,所以跟住呢兩日冇set定幾點起身,一於訓到夠為止.就係咁,今日差唔多十一點先至出門口.今日主要係去參觀景福宮,下午就留係明洞一帶行街shopping,夜晚會上南山首爾塔睇夜景.
» 閱讀全文
今日係南怡島消磨左成日,返到仁寺洞已經係六點,落車之後決定去東大門行下,順便去食豬腳,因為中午冇正式食過嘢,好肚餓.
» 閱讀全文
今日主要係去南怡島,聽講係一處因為拍攝韓劇《冬季戀曲》而出名嘅地方.按照旅遊書介紹,由首爾去南怡島主要有兩種方法,一種係由首爾坐火車去加平,再轉坐的士去,另一種就係直接係仁寺洞坐巴士去,不過每日只得一班車.為免交通麻煩,我地前一日已經去左買定飛.
» 閱讀全文
食完野周圍行下,行到兩點幾終於可以去酒店check-in啦.入到房第一時間做D乜?當然係上床訓覺啦.坐夜機真係好辛苦,試過上次去北海道同埋今次去首爾之後,以後都要盡量避免坐夜機.可能年紀大左,成晚冇訓第二日真係會完全冇晒精神.
» 閱讀全文
一向以來都好少會係聖誕新年呢D大時大節嘅日子去旅行,因為好怕人多同人迫嘅環境,而且呢D日子去旅行,機票,酒店都會貴好多,唔化算.但係今年聖誕節,竟然忘記左呢條戒律.
» 閱讀全文


text:
今次受阿聯酋航空及博洛尼亞旅遊局邀請,Shopping魔親身飛去意大利為大家直擊報導! 博洛尼亞係阿聯酋航空最新航點,除左有自己嘅景點同特色之外,地理位置仲非常有利.喺意大 利中心,1至2個鐘內已經可以去到米蘭,威尼斯同佛羅倫斯,而且酒店價格亦比其他旅遊大城市更加相宜,作為過夜據點就最適合.唔講咁多,即刻睇下我今日去左邊先!
Shopping魔去長途旅行最鍾意搭零晨機,因為可以慳返一晚酒店,仲一覺瞓天光 就到,唔覺已經搭左成日飛機丫嘛.未上機唔知做咩好?我幫你實地考察過阿聯酋航空嘅貴賓室,唔單止有好多食物揀,仲有超多美酒,包括白蘭地,威士忌同啤酒等等,俾多幾個選擇你嘛.
Shopping魔今次有幸坐Business Class 堅離地!阿聯酋航空A380個商務艙夠晒豪華就係人都知.飛機比起有自己嘅mini bar 又有平躺座椅,望住天花板d星星燈,話咁快就瞓著,食埋早餐就到杜拜.今次喺杜拜有3個鐘左右嘅時間,個機場好大,大到阿聯酋航空要用專用嘅客運大樓,所以雖然去到係零晨時份,都仍然非常熱鬧.行行下唔覺唔覺就夠鐘轉機去博洛尼亞啦!
一去到就見到博洛尼亞旅遊局Bologna Welcome嘅機場分部,旁邊就係租車公司嘅櫃位,想自駕遊嘅話真係超級分便!不過Shopping魔今次要跟大隊,搭專車,yeah!
機場離市中心都好近,大約3個未車程就到酒店.放低行李就出去搵食!行出大街,入左一間唔起眼嘅cafe嗌左個薄餅同朱古力.嘩嘩嘩!又平又好味,個薄餅只係4歐羅,個朱古力更加係不得了!我從來未飲過咁傑達達得黎又滑,濃得黎又唔太甜嘅朱古力架!唉講你都唔會明我當時有幾震驚架喇,你都係自己嚟試啦.
Essse Caffè
地址: 30 Via dell'Indipendenza, Bologna
食完就周圍亂行.意大利有一樣野令哀家非常羨慕,就係發展同保育之間互相平衡,和諧共存.有時候唔係話發展就可以放棄一啲被認為冇生產價值嘅事物.一路穿梭博洛尼亞嘅街度,發現好多店鋪仍然沿用幾百年來嘅店面.Shopping魔認為咁樣一啲都唔會過時,仲覺得好享受呢視覺效果添!
Shopping魔好鍾意行街市,去到全世界都必須要行,例如博洛尼亞乜乜乜.點解呢?如果想體驗當地人生活,知道當地人先會買嘅嘢食嘅嘢,街市一定搵得到,而且係以平民價錢就搞得掂.幾百種讀唔出名嘅意粉,幾百種唔知有咩分別嘅火腿,幾百種見都未見過嘅蔬果,一一喺Via Drapperie呢度搵到.
今日冇乜安排節目,最啱就係隨心所欲行到邊影到邊.其實最美麗嘅風景唔使特別去追求,因為佢根本就隨時喺你身邊出現!Magic hour嘅天色,亮起聖誕燈飾嘅街道,抬頭就見得到.
除左風景,Shopping魔去shopping都見到唔少正野!呢間糖果鋪,賣好多我見都未見過嘅甜點,種類數之不盡咁多,藏量多到要擔梯先攞到上層嘅存貨架!我都唔執輸,買左幾盒糖,就算唔食得,都睇得丫!
Antica Drogheria Della Pioggia
地址: Via Galliera, 27, 40121 Bologna, Italy
電話:+39 051 223754
呢度嘅鋪頭都比較早收,基本上7點就開始陸續關門,8點就已經冇野買.不過經過大街同聖誕市集,又幾靚嘅~
係呀我又食野喇.講個小知識過你聽,知唔個點解肉醬意粉英文係Speghetti Bolognese? 冇錯!就係因為佢係來自Bologna博洛尼亞喇!今晚當然要即刻啪返幾碟啦!好啦過左漫長嘅一日之後,累了要休息,早抖啦!
嗚謝: 阿聯酋航空 Welcome Bologna


text:
伊斯那維奧連 必去景點及小提琴海灘附近酒店推介
小提琴海灘附近酒店預訂
神秘優惠價幫你慳更多
即時揭開神秘優惠價,慳得更多
伊斯那維奧連必去推介 - 小提琴海灘
想去 伊斯那維奧連 自由行?等 Hotels.com 帶你玩盡 伊斯那維奧連小提琴海灘 啦!留意我地文章,話你知去伊斯那維奧連 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋伊斯那維奧連小提琴海灘 附近有咩酒店,等你更加容易計劃行程,慳返酒店來回景點嘅時間.
伊斯那維奧連小提琴海灘 自由行
去得伊斯那維奧連小提琴海灘 自由行最緊要一定係揀啱日子去.一啲熱門景點例如,伊斯那維奧連 嘅 小提琴海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
伊斯那維奧連小提琴海灘 交通
想去小提琴海灘 暢順無阻濟,最好就係出發前,睇清楚伊斯那維奧連小提琴海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
伊斯那維奧連小提琴海灘 必食必買攻略
伊斯那維奧連小提琴海灘一直都係旅遊熱門地點,去到伊斯那維奧連小提琴海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
阿拉米諾斯 必去景點及博洛海灘附近酒店推介
博洛海灘附近酒店預訂
神秘優惠價幫你慳更多
即時揭開神秘優惠價,慳得更多
阿拉米諾斯必去推介 - 博洛海灘
想去 阿拉米諾斯 自由行?等 Hotels.com 帶你玩盡 阿拉米諾斯博洛海灘 啦!留意我地文章,話你知去阿拉米諾斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿拉米諾斯博洛海灘 附近有咩酒店,等你更加容易計劃行程,慳返酒店來回景點嘅時間.
阿拉米諾斯博洛海灘 自由行
去得阿拉米諾斯博洛海灘 自由行最緊要一定係揀啱日子去.一啲熱門景點例如,阿拉米諾斯 嘅 博洛海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿拉米諾斯博洛海灘 交通
想去博洛海灘 暢順無阻濟,最好就係出發前,睇清楚阿拉米諾斯博洛海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿拉米諾斯博洛海灘 必食必買攻略
阿拉米諾斯博洛海灘一直都係旅遊熱門地點,去到阿拉米諾斯博洛海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
入到演奏廳前有場刊同好得意嘅粵劇面譜貼紙派發,仲要有一把撥扇同一份粵劇表演嘅歌詞
真係坐無虛席呀!好多一家大細都帶埋小朋友嚟睇
準備開場啦,唔知佢哋兩個捱唔捱到咁耐呢?
首先有D武術功夫睇吓!(我多數都講錯,所以以下我再介紹嘅每個環節講錯咗請見諒)
最期待嘅畫面出現啦!一個一個小朋友擔正做粵劇,先嚟呢齣《鳳閣恩仇未了情》
總共有三套劇目,不過在場職員嚴禁拍攝,所以我就一時時偷雞影幾張(但係主持人又叫大家可以拎起相機影相,都唔知聽邊個?!)
我就唔係太識欣賞,不過見到小朋友咁勇敢站上台板表演,同埋佢哋著嘅衫都好靚,就覺得好好睇!芊芊同哥哥都睇得好開心,冇話悶場郁身郁勢
跟住邀請D小朋友上面著上長長手袖的戲服
個個小朋友都Fing自己手袖Fing得好開心!
然後又有觀眾上台攦長槍,整個表演差唔多一個鐘多D,小朋友都睇得好開心,婆婆同伯娘就一定好開心啦,可以陪住個孫睇粵劇!
所以大家真係要周不時留意住有冇咩免費節目在香港舉行,有陣時都會搵到好嘢!如果冇時間唔緊要,多D留意呀劍介紹啦!
粵劇綜藝合家歡節目 簡介
日期及時間
7月17日下午2:00
費用
全免
2691 2937
網頁
www.cantoneseopera.hk


text:
係乜嘢驅使你哋全家移民呀?人在中環 - CK
2018/6/21 — 14:59
我記得早幾年,朋友間時不時都有討論有間移民嘅問題.嗰陣時,大家都會問:「喂,你會唔會走呀?」估唔到事隔幾年,大家嘅問題已經進化到成為「喂,你幾時走?」
事實上,呢幾年的確係有唔少朋友,坐言起行咁選擇移民.有財力有本事走嘅,就我身邊嘅朋友而言,我諗起碼有一半係認真地有走嘅打算,而問題,只係「幾時」.而「幾時」嘅答案,好大程度上取決於,佢哋嘅子女有幾大.升中係一個幾 common 嘅 timing.但有部份也會比原定計劃來得走一啲,原因係,佢哋發覺子女小學嘅生活,遠比佢哋原本所預計嘅來得「慘烈」,為免子女受罪,都係早啲撇有著數.
一塌糊塗嘅教育制度,固然係好多香港父母決定移民嘅主要原因.但移民代表要放棄香港擁有嘅事業,去外地重新開始.呢一個留戀,正正係好多人選擇唔移民留低嘅原因.教育制度唔好,如果你反正有錢,可以選擇齋送細路出國留學而自己繼續喺香港搵錢.九十年代嘅移民潮,當時嘅港人喺電視畫面度見到嗰年六月喺北京發生嘅事,集體淆底,先逼住要離鄉別井搞移民.即使係咁,當日嘅移民家庭,仍然有大量嘅所謂「太空人」存在,即係個男嘅依然留喺香港為事業搏殺搵錢,老婆仔女就去外國坐移民監同讀書.結果當然係造就咗無數破裂嘅婚姻,但說明嘅,係當時嘅人,喺政治環境以外,仍然相信香港喺搵錢方面,係有前景同有機會嘅.
現在呢一水嘅移民潮,也許未及當年嘅規模龐大,但我卻絕少聽到佢哋會以「太空人」嘅形式移民.男嘅,縱使正處於事業嘅黃金時期,當決定移民之際,仍願意狠心放棄香港事業,陪同老婆仔女一齊離開香港.咁係乜嘢驅使佢哋有咁嘅決定?哈哈,係愛?定係責任呀?(肯定唔係因為窮啦啩呢次?)
我同移民嘅朋友曾經傾過,佢哋覺得,社會形勢使然,本土香港人,即使留返喺香港,其實事業嘅前景都唔會見得特別好.政府嘅政策,以至整個國策,長遠嚟講都係對土生土長嘅香港人不利…(除非你真係相信返大灣區發展有前途啦…),呢個前提之下,要放棄喺香港嘅事業,其實冇想像中咁難.
另一方面,呢段時間有本事移民嘅人,所受嘅教育,以及佢哋嘅視野,相比九十年代嗰批,都相對地國際化得多.當年嗰批離開香港之後唔知可以撈乜,所以做「太空人」多少係被逼的.今日走嗰一批,即使移民外地,仍然有本事可以有嘢撈.好唔好得過喺香港?好難講嘅.以前人哋話,喺外國生活要做二等公民又要受到歧視,挑!留返喺香港你估會唔係一樣咩.
仲有一樣幾唔同嘅係,九十年代移民嘅人,由決定移民一刻開始,好多心裡面,都諗住有回流嘅一日.移民,只係要拎返個政治保障.拎完,你大陸怕且都奈我唔何啦,咁我就返嚟搵大錢囉!今日決定走嘅,我真係冇聽過任何一個有回流嘅計劃…至少呢一刻係完全冇.由佢哋自己,以至佢哋嘅細路,佢哋都相信,現在呢個環境,並唔係屬於我哋呢啲土生土長嘅本地人.即使得到政治保障之後,返嚟都唔見得有好處.事實上,當日常語言要講煲冬瓜,學校逼你用簡體字,社會乜都講關係多過講制度,所有有利土生香港人嘅環境,其實都在日漸消失.這當然是人為,然而香港人在自己嘅城市之所以有機會有前景,係因為呢個城市嘅環境同各樣軟件,係有意無意地設計成有利本地人發揮.然而今天,以至將來好大段嘅日子,呢個城市嘅各樣軟,硬件配套,究竟係為誰精心設計?其實大家都心裡有數吧.
所以今日選擇走嘅人,點會諗回流?上一代人回流了,結果係咩呢?咪係要再走多次囉.
(標題為編輯所擬,原刊於作者 Facebook)


text:
頭城 必去景點及外澳海灘附近酒店推介
外澳海灘附近酒店預訂
神秘優惠價幫你慳更多
即時揭開神秘優惠價,慳得更多
頭城必去推介 - 外澳海灘
想去 頭城 自由行?等 Hotels.com 帶你玩盡 頭城外澳海灘 啦!留意我地文章,話你知去頭城 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋頭城外澳海灘 附近有咩酒店,等你更加容易計劃行程,慳返酒店來回景點嘅時間.
頭城外澳海灘 自由行
去得頭城外澳海灘 自由行最緊要一定係揀啱日子去.一啲熱門景點例如,頭城 嘅 外澳海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
頭城外澳海灘 交通
想去外澳海灘 暢順無阻濟,最好就係出發前,睇清楚頭城外澳海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
頭城外澳海灘 必食必買攻略
頭城外澳海灘一直都係旅遊熱門地點,去到頭城外澳海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2017年9月14日星期四
蠔油冬菇燜鴨掌 ( 5-SEP-2017 )
( 5-SEP-2017 TUE )
今朝勁喇 居然記得浸冬菇 其實尋晚想浸定 但浸得 6 隻浸成晚 又好似早得滯 哈哈 ~
早餐食芝腿治 今日都會忙 所以都係食飽 d ~
諗住睇下報紙 點知家姐 whatsapp 我話佢同 cc 傾計 估唔到咁都會撞到 呵 之後又傾咗一陣 8 卦又來了 即係無得睇報紙 哈 ~
菇場忙到呢 一樣接一樣咁做做做 好攰呀 難得今星期大粒唔喺度 點知又咁忙 ~~~~~~
同 8 卦出去食酸辣米線 點知勁多學生等緊位 即轉場去食星洲炒米 又係好多人等位 咁行遠 d 食海南雞 點知 closed 係咪咁邪呀 好日唔同佢出去食 之後去食重慶酸辣米線囉 本來都有 8 個學生等位 我地都諗住走 點知話有位 咁即入去食喇 ~
食完行一田 着住水靴行街真係好鬼熱呢 @@
菇場仍然忙到爆炸 希望忙埋聽日啦 ~~
放工即走 番到屋企即預備晚餐喇 ~
是日懶餐 - 蠔油冬菇燜鴨掌
蠔油冬菇燜鴨掌 - 第一次整 我覺得好味呀 好在試味咋 初初好鹹 諗住落糖啦 但諗諗下加水咪得囉 加埋尋晚 3 嚿豆卜 爽哂味勁正呀 冰姑叫我生菜墊底 但我得菜心苗咋 好在比佢提一提醒 咁我就菜心苗墊底 又可以洗少隻碟 呢下最開心 哈哈 今餐食得好滿足呀 但真係好鬼飽 因為食咗一碗飯 ~
飽到唔想郁 哈哈 所以抖陣先洗碗 之後即去徑步 今日食咗麵包紅薯粉同飯 唔徑唔得囉 感恩今晚無落雨呢 ~
徑半個鐘就番屋企沖涼 之後休息喇 又睇下 Youtube 11 點 15 分都瞓喇 ~
2 則留言:


text:
《關於粵語書寫嘅反思》
經過練習,發現自己用港式中文寫嘢個思維真係甩唔到口語思維,乜都寫到好白好直,好似平時同人傾偈或者上堂教書咁,立意如果都庸俗,就會好易跌入文質俱差嘅困局.歸根究底,我呢一代人受咗「書面語至係雅」嘅影響太深,自細睇同讀嘅好中文都已經同書面語綑縛咗,要擺脫,甚至再寫返自己風格出黎,真係差唔多要砍掉重練,由頭練習.
記得以前少不更事,買過一本書教人分辨規範中文同港式中文,諗住有啲得著.但之後一路睇,就一路不由自主質疑規範嘅標準,思考作者邊緣化我自己覺得好到肉嘅用語係咪必要,拖拖拉拉,最後都冇睇曬.權威訂立嘅規制,認為港式中文係偏離正統,但日日講日日用嘅我又用得好地地,要我接受一套新嘅理論,自然就有排斥反應.加上我自己語文一向唔至於差,於是慢慢就開始思考到底香港人點解會係冇得我手寫我口嘅族群,但本身寫作用嗰個思維因為考試需求而冇更動過,極其量係會刻意運用平時會用嘅口語詞.
到到而家,睇返呢半年黎Instagram入面嘅一堆違反Instagram常態嘅長文,覺得細個學人做文青睇字花鳩寫寫嗰期嘅感覺又返咗黎.自以為有嘅特色磨走曬,總算做到咗我手寫我口,但做到之後又發現呢種嘗試犧牲咗我既有嘅風格,除咗冇錯別字同文句流暢,其實連本人都唔係好睇得出自己嘅港式中文同其他人嘅港式中文有乜分別.
目前香港主流嘅口語入文書寫,跑得出嘅都係創意取勝,理念取勝,網絡故仔一大堆對話,講真同廣播劇劇本冇乜分別.如果認真要講,呢啲根本就符合唔到我地平時看待書面語寫嘅現代當代散文小說時所要求嘅嘢,而港式中文上唔得大場面,其一要因就係啲作品深度唔夠,作者功力亦唔夠.廣東話變港式中文,要處理嘅係講嘢同書寫嗰個差異,雖則係一層好似好簡單嘅工夫,但正正係從未pick up過,所以要一般香港人寫到精煉而有特色嘅中文,甚至寫出港式中文代表作,真係談何容易.
我有啲學生,語文不論中英都好差,有讀寫障礙,但叫佢讀啲考試錄音稿,雖然有甩漏遲疑,但佢係會好自然將「的」讀做「嘅」,「那」讀做「咁」,為「開玩笑」搵到對應嘅「講笑」,甚至可以自動波調動埋句子順序.某程度上,呢種已經可以叫做翻譯,只係今時今日我地香港人所傳承嘅語言已經冇咗好多廣東話特有句式同用語,又吸收咗好多所謂正統嘅中文,至會覺得呢種識得自動翻譯嘅能力唔算特別.如果有更多能力出眾嘅人自細就接觸港式中文寫作,而唔係到大個到我咁至中途出家,或者佢地就會更掌握到港式中文嘅優點(就算混雜英文,例如deadline,demo,project,都冇所謂).如果由呢一代開始,避得過普教中嘅蹂躪,再加以培養,港文要有一番文化成就絕對係有可能.
自己睇返自己嘅嘢,散發住好濃「假如可以為愛加一個期限,我希望係一萬年」嘅鳩味,同以前寫書面語好似兩個人.希望中意廣東話嘅人,文青又好,非文青又好,以後一想抒發情感,都可以試吓戒甩書面語,用港式中文去寫,呢小小嘅一步,隨時可以成為促成港式中文告別無厘頭好笑同講粗口好勁嘅一大步.


text:
是咁的,蘿蔔糕食譜終於出現
昨日去了朋友Belle屋企教佢整,然後影埋相咁就可以出到食譜
而我自己就下星期先一次過整十底呢
呢個食譜係好多唔識煮既朋友都做得到,當年我都係剛開始學煮無耐就自己整
個食譜都有成8年歷史,所以係信得過既
而我做既蘿蔔糕係半手切,即係一半刨絲,一半切幼條
刨絲既令底糕甜,切幼條係保留蘿蔔既質感
* 24Jan我終於自己都整了,正呀
*之前教呀belle整既
蘿蔔糕
材料:
粘米粉 300g
澄麵或粟粉 2湯匙
鹽 半湯匙 ~1湯匙
麻油 少許
胡椒粉 少許
臘腸 , 蝦米,瑤柱,冬菇 隨意
白蘿蔔 3斤 =1815g (我做法係分成兩份,一半刨絲,一半切幼條,呢種質感較好)
水 12安士
蔥白粒 少許
做法:
將蘿蔔一半切幼條,一半刨絲(刨絲時蘿蔔會出水,水份留起)
將粘米粉,粟粉,鹽,胡椒粉,麻油混合埋一齊加入水份
12安士既水
(我用浸瑤柱同蘿蔔水代替水份)
臘腸,冬菇,等等切粒
將蝦米,冬菇,瑤柱,臘腸,蔥白粒爆香,加入少許生抽同酒兜勻至出香味
蘿蔔絲同幼條用白鑊煮到半透明及軟身(大約幾分鐘)
加入臘味配其他配料
兜勻材料及蘿蔔
倒入粉漿
開始用中慢火邊煮邊兜
直至你覺得漿同蘿蔔好重,重到開始拎唔起就可以熄火入糕模(糕模先搽油)
分三次放,每一次都壓實先放上第二層…等等
最後可以放上臘味做裝飾
蒸45-60分鐘
*浸瑤柱既水及刨蘿蔔時既蘿蔔水留起,代替水份量
*步驟(3)蘿蔔絲加粉漿時,煮到重身,感覺就快拎唔起隻鑊剷既感覺就OK
*倒入糕盤時要分幾次,每次倒入時要輕輕壓實,完成品就唔會鬆散
*呢度做到3斤糕,做幾多底係視乎自己買個盤幾大,我唔會知你個盤有幾大做到幾多底,但如果你買個盤1斤裝既,咪三底囉!
大少奶's Delicatessen
宣傳你的專頁


text:
媽咪約一家人食飯,竟然揀咗一間我未聽過嘅酒樓,仲要係土瓜灣咁偏僻真係幾特別. 呢間酒樓唔太大,但門面幽雅,想走高檔路線,坐得舒服當然好,不過食物質素都好重要. 我個人覺得質素就一般,相信食點心會好啲. 服務亦未盡完善,上甜品前要三催四請先收碗碟同換乾淨碟食生果. 但明顯人唔算多,只係訓練不足. 希望慢慢會有進步啦!
鮑參肚燴翅 - 果然鮑參翅肚都有,十分足料,湯底亦唔錯,幾鮮甜. 第一個印象唔錯.
鮮蟹肉扒豆苗 - 其實一睇就知唔係'鮮'蟹肉,邊有咁多時間去拆蟹肉丫,而且冇咩鮮味,當然只係一pack pack嘅急凍蟹肉. 有時既然俾唔到好嘢人,不如就直認,唔好令人有期望. 如果佢話只係普通蟹肉扒豆苗會更好. 但凍成咁都可以俾你食豆苗,佢成本都唔少.
翡翠花姿玉帶子 - 帶子少咗啲,花姿片ok啦,最好食係翠玉瓜!
清蒸老虎斑 - 火路合格,但如果以六人餐嚟講條魚就細咗少少.
富貴黃金蝦 - 相信係炸過幾次,因為蝦頭已開始燶,同埋咬落係極脆. 味道唔錯,夠香口啱我!!
秘製私房雞 - 菜單上唯一藥膳主菜. 有藥材味,不過雞件斬開蒸一定老哂. 話就係招牌菜,但我覺得仲有好多進步空間,絕對唔可以叫招牌菜. 實在有待改善.
生炒糯米飯 - 又一次改錯名. 明明唔係生炒點舛又叫佢生炒呢? 不過我就覺得只要好食,生唔生炒其實冇問題. 如果只叫佢臘味糯米飯感覺會更討好. 呢個其實都唔錯嘅.
生果
糖水 - 好似係紅棗水,大家都估唔到果件係咩,總之唔係芋頭. 但講真呢個味道真係好唔錯,唔喜歡甜品嘅我都飲哂!!
電話 : 2380 8906


text:
「藝術」
每次去到唔同嘅集會地方嘅時候,都被濃厚嘅藝術氣息所包圍. 或者以前自己都算係個藝術家所以見到唔同嘅作品都好興奮.大家用唔同嘅風格去記錄低今次嘅運動.通常嚟啲作品都係「一瞬即逝」,當個展覽場地被「一掃如空」嘅時候,佢亦跟隨消失.所以每次去到都盡量用相機去留底.最興幸嘅係仲可以係香港見到咁高質素嘅作品.香港唔係應該咁嘅咩?點解要係呢啲時候先見到佢哋?其實答案心中有數.
「音樂」
好多人話香港樂壇已死?真係?係商業上面一定係!因為好多係從錢出發去陪養所爲嘅歌星出嚟.當然我唔係講所有人或代表行內人士講,不過你可以見到好多唔係職業歌手嘅人都寫咗好多好歌關於個活動.去 YouTube Search 一下就有好多作品.不論你鐘意唔鍾意,嚟啲係新世代嘅模式.佢哋係用另一種方法去表達自己.亦希望歌聲喚醒沉默嘅大多數.
「科技」
自己作為科技界(其實仲唔知係唔係),其實真係唔知可以幫到啲乜.但係就見到好多人利用科技去支持個活動.有留言板,信息整合平台,Live Streaming, Social Media 同 Blogging 嘅方式去幫手將實況傳播開去.甚至有人用嚟啲平台去將遙言/謀論逐一擊破.雖然唔係可以話好有創意,但係大家都係想盡一啲力去支持.今次亦都因為科技令全世界睇到香港人嘅質素同創意!


text:
相信大家經常都會遇到一啲家居小問題想自己解決,但係又唔知點做?!我哋一連36集會同大家介紹下有啲咩簡單維修可以自己喺屋企做/DIY.今集會先講下「窗框」問題.
今集同大家講下木製傢俬嘅簡單維修同埋加固.如果木枱/櫈腳唔穩陣又或者有啲輕微鬆脫,可以點做呢?如櫃桶開得唔順,又可以點搞呢?
其實大家知唔知點解廁所/洗手盆成日會俾嘢塞住呢?!我哋今集就講下究竟要用啲咩工具,先可以令到廁所/洗手盆嘅渠去水流暢.
屋企嘅瓷磚經常都會出現裂縫,如果個裂縫唔係太大,其實要自己修補一下都唔係好難㗎咋!今集我哋就講下點樣自己喺屋企DIY去修補瓷磚嘅裂縫.
鐵閘生銹相信人人都遇過.但……究竟有啲咩辦法可以預防或者清理銹蝕呢?
小朋友唔小心𠝹爛雲石檯……地下嘅雲石突然裂咗……唔駛擔心,師傅幫到你.今集我哋嘅師傅將會話俾你哋知,如果屋企嘅雲石傢俬面有裂縫可以點處理.
大家買傢俬嘅時候係咪都會儘量避免買木製嘅產品呢?原因有好多:覺得佢哋好重?好怕難打理?最重要係咪驚佢好易俾蟲蛀呢?今集「木工篇」,師傅會為大家講解下點樣可以防蟲.
突然發現牆身有裂紋?另一邊就有小部分剝落?可以點搞呢?放10萬個心,因為簡單嘅修補並唔難.快啲睇下師傅點講啦!
香港成日落雨,空氣酸性度又高,金屬比較容易生銹.我哋有一啲預防生銹同打理窗框嘅方法.快啲睇下師傅點教大家啦!
如果大家屋企有雲石傢俬/裝飾,究竟可以點樣打理同埋保養呢?係咪就咁用清水清潔就可以呢?定係要用特別嘅清潔劑呢?唔講咁多喇,等師傅同大家講解下啦!
大家日日都會接觸到花灑頭,當遇到花灑漏水時,究竟可以點做呢?原來步驟好簡單㗎咋,只要……去片睇下師傅點講就一定識做㗎喇!
相信好多人都會自己試下喺屋企DIY,油下牆身嘅油咁,但其實有啲嘢係需要注意㗎!快啲去片,睇下要留意啲乜嘢啦!
點樣打理柚木地板係最好呢?又或者柚木地板爛咗/花咗可以點樣處理?依家就即刻俾啲小貼士大家啦!
屋企嘅瓷磚邊經常性都好黑,又好易有污跡,我哋可以點樣打理/清潔佢哋呢?即刻去片,等師傅同大家講解下!
大家都知鐵閘有好多種唔同嘅款式,如掩閘,欖閘,趟閘等等,但你哋又知唔知佢哋各款有啲咩優點,缺點呢?
如果大家想申請驗窗,作為業主嘅你,只要遞交表格,收到通知後,喺指定嘅時間內委任合資格人士到屋企驗窗就可以㗎喇!但……你哋又知唔知驗窗有啲咩程序嘅呢?
櫃門鉸鬆脫好常見,主要由於門鉸質素欠佳,上門鉸技術不當,螺絲日舊失修等原因所致,其實要解決並唔難.今集「木工篇」,師傅會教下大家點樣處理以上嘅問題.
如果屋企牆身嘅油漆甩咗,我哋可以輕輕攞啲油補番佢.咁……如果屋企係用牆紙而又遇到夾口爆開或者爛咗,咁又可以點搞呢?快啲去片,睇下師傅點傳授呢個小小修補技巧俾大家啦!
如果突然發現屋企嘅地磚空洞,可以點搞呢?即刻去片,等師傅同大家講解下 !
雲石喺家居裝修裡面好常見,可以用作地台,廚櫃面,窗台及牆身等.今集同大家介紹一下唔同嘅雲石特質,等大家係揀選雲石嘅時候就可以比較下喇!
最後更新:2018-10-16 17:35:42


text:
今日里箍牙了,研究咗將近一個鐘,仲系決定做全隱形,畢竟我已經系廿五六嘅人,帶住個明顯嘅牙套翻工見客戶唔太雅觀. 先系安排攞模型吧,張醫生系幫我攞咗模型,用一種泥印出牙齒嘅印,幾好玩嘅,然後喺牙印上搽上一種黃色嘅嘢,再印一次,醫生講咁更精確... 印完後就用一種反光嘅鋼板倒映出牙齒嘅狀況,好清晰. 攞完模型之後,張醫生要將模型發到牙套廠家去定制牙套,半个月後後先能攞到牙套,再由醫生嚟裝到牙齒上矯正
今日講牙模好了,張醫生call我過嚟,啱好今日唞可以過嚟,睇到為自己量齒定制嘅牙模仲系有點小激動嘅,張醫生真系好貼心,幫我清潔咗牙齒之後試戴牙套,試戴過程入面會問我嘅感受,成個過程好輕松,亦冇明顯不適感,只系有輕微嘅異物感,之不過過一段時間就習慣啦! 呢個系帶上牙套之後嘅照片,距離已經好近啦,但系唔仔細睇嘅話睇唔出嚟戴咗牙套,全隱形牙套真系會隱形哦,張醫生詳細同我講咗佩戴過程中嘅注意事項,定期到院復查同換牙套,期待牙齒慢慢變靚,就可以咁笑啦!
戴咗一個星期嘅牙套,牙齒除咗有點酸痛嘅感覺外並冇其他嘅唔適,估計酸痛亦系因為我嘅牙齒喺悄悄嘅矯正吧. 今日去張醫生嗰度檢查,期待牙齒慢慢變整齊啦!為咗保證每日佩戴牙套嘅時間,我冇以前咁經常食零食啦,你哋講到時候牙變靚陣會唔會都變瘦呢? 唔得唔價講,選擇喺新至美做全隱形矯正系我做嘅最明智嘅決定啦,全隱形矯真系好適合我呢種大齡上班「靚女,哈哈哈哈哈...呢個年齡帶幾年嘅鋼牙箍會被笑嘅. 如果有想做全隱形矯正嘅sis,可以關注我嘅日記哦,我會持續更新嘅!
從開始嘅有點酸痛,到依家嘅習慣,睇嚟時間系會慢慢改變滴嘢咁.好期待自己嘅牙套摘落嚟嘅時候系乜樣嘅.
先回答sis們嘅私信問題!自然,逼真,食嘢冇任何影響,而且冇任何酸痛抑或異物感! 對牙齒嘅損傷亦細. 唔含有任何金屬成分,表現出至佳嘅美學效果,非常美觀.依家我經常注意人地嘅牙齒,做咗以後,至大嘅變化就系更加中意笑了,唔理工作,仲系應酬,我都會面露微笑,露出我嘅8隻牙,你明嘅! 我睇過一個friend講過,真正嘅靚女連頭發發質都系靚嘅,對我觸動好大,確實,真正靚女要唔停咁充實自己,內外兼修!距離靚女嘅道路仲好長,我哋仲要勤力,加油


text:
白馬市 必去景點及卡普海灘附近酒店推介
卡普海灘附近酒店預訂
神秘優惠價幫你慳更多
即時揭開神秘優惠價,慳得更多
白馬市必去推介 - 卡普海灘
想去 白馬市 自由行?等 Hotels.com 帶你玩盡 白馬市卡普海灘 啦!留意我地文章,話你知去白馬市 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋白馬市卡普海灘 附近有咩酒店,等你更加容易計劃行程,慳返酒店來回景點嘅時間.
白馬市卡普海灘 自由行
去得白馬市卡普海灘 自由行最緊要一定係揀啱日子去.一啲熱門景點例如,白馬市 嘅 卡普海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
白馬市卡普海灘 交通
想去卡普海灘 暢順無阻濟,最好就係出發前,睇清楚白馬市卡普海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
白馬市卡普海灘 必食必買攻略
白馬市卡普海灘一直都係旅遊熱門地點,去到白馬市卡普海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Grand Forest Event Deco
服務詳情
評語 提交評語
其實上網一搵deco公司就已經會見到有好多間,我地都睇咗好多間同埋睇咗好多資料.我地見Grand Forest佢地時間上係真係做得最耐最長嘅公司,有成十幾年經驗,唔係新開嘅公司,相對上我地信心都會大啲~
我地第一次去同佢地傾嘅時候佢地已經好好,好願意去了解去聽我想要啲咩野,又唔會介意俾佢地之前客人啲相我地睇.其實而家上網好方便,好多資訊可以睇,令到我地反而唔知應該要咩先啱我地!就係我地15 16嘅時候,佢地就好好咁慢慢guide住我地,俾建議幫我地去做選擇.我地第一次上去傾嗰日其實都未咁快決定到,想走個陣佢地都唔會黑面或者係俾面色我地睇,反而係話「你地中意就join,唔啱就唔好勉強,因為真係一生人一次,最緊要揀自己中意」.佢地嘅反應令到我地覺得好舒服,同埋感覺佢地係一間好大方嘅公司,真係無hard sell~所以好快過左幾日我地就已經決定落訂.
我地擺酒個度其實基本擺設都有齊,所以主要都係整兩個backdrop.佢地都有好多款式,當然可能對比D新公司,佢地D款式就未必係最新潮個D,但佢地都俾左好多選擇我地.有時我睇完唔記得,佢地又會再send過俾我地,再問下係咪呢個樣,都唔會嫌我唔記得或者要我自己查返.有時我見到啲相覺得好似幾好又會俾佢地睇,然後再大家討論.因為我地好遲先影pre wedding,所以都出唔到相俾佢地做嘢.但佢地都好好,叫我地問攝影師攞住相,幫我地簡單咁執一執之後照用咗先,都無extra收我地附加費!而且喺未有結婚相之前,佢地就盡量做左幾個layout俾我地揀,幫我地縮窄個範圍要搵啲咩相俾佢地,好方便我地.另外,我同老公得閒嘅時間都唔同,佢地要等完我覆,再等我老公覆埋,先出到新嘅圖,其實都好麻煩,但佢地都無介意~
到我big day個日,其實我地都好忙,都有啲甩漏,無好清楚同佢地講到第二個backdrop擺係邊個位.所以當日我地未到場,佢地就有D迷惘,因為本身講果個位係打麻雀位,但係擺個度就無咩人會過去影相,佢地臨場見到咁嘅情況就建議擺去第二個位,出尼個效果都好好!佢地仲特登係backdrop度加多D燈光,呢個位我地自己都無留意到,真係好細心.個個feedback都話D backdrop好靚,而且價錢合理同埋detail位都好足,好多朋友都話結婚都想搵佢地~我地自己都覺得佢地都真係做得好好,好完美~!
Grand Forest係我地擺酒間酒店用開嘅deco 公司,酒店嗰邊個package都包左佢地嘅服務.雖然包咗,但我地都有再睇下其他公司先決定~睇完佢地啲相之後覺得佢地都做得好好,所以到最後就揀返佢地.
我地第一次同佢地嘅staff傾嘢時候已經覺得佢地幾好,會主動咁俾唔同嘅ideas,同埋始終佢地公司都做左咁多年,真係儲落有好多嘅reference俾我地睇.我地主要搵佢地整backdrop,reception table,一個有啲木框擺相嘅corner,welcome board同埋一啲foam board .我地對顏色都有啲要求,又想要一啲特定嘅字體同埋波點,佢地都做到我地想要嘅野.
傾嘢期間令我好深刻嘅係有時我地講左我地想要嘅野,佢地會好主動咁搵啲相俾我地睇下,問下係咪我地想要嘅野,同埋會即刻俾埋建議我地如果想要咁樣,其他地方就可以點樣配搭等等,好主動俾好多建議我地!
當日,師傅都好準時黎到set場,我地到場時嗰時佢地都已經差唔多完成哂.效果好好,都整得好靚,同我地預期嘅好一致,啲親朋好友都話好靚同埋啲顏色配搭得好好~~我地最近都有朋友準備結婚,都有介紹Grand Forest俾佢地,因為佢地真係做得好好~!
我自己本身喺酒店做,都係幫人做wedding嗰邊,所以都接觸到唔少籌備婚禮嘅客人.我見到公司都好多客人搵Grand Forest做deco,根據我自己觀察都發現佢地無論set場,裝置質素同師傅嘅standard都係最維持到,相比之下有好多其他公司嘅質素都比較參差,有時見啲客人都真係會唔滿意.因為我自己親身見過D客人用grand forest,所以我自己結婚嘅時候諗都無諗就已經搵左佢地~!
我地要做deco嘅位都唔少,有戶外證婚場地,ballroom外嘅一個foreyard,同埋ballroom入面嘅mainstage.因為我地都擺成四十幾圍,驚到時未必個個都影到相,所以就想foreyard個度可以有啲設計俾大家影下相,又想有啲個人特色.戶外證婚場地就想比較大自然風格,有草地.而Ballroom就想要有華麗嘅感覺,grand啲.Grand Forest都好好,有盡量都配合我地要求.佢地都好願意聽我地意見,了解我地想要啲咩.First meeting後我地都keep住係whatsapp group到有溝通,我搵到啲中意嘅野都會send俾佢地睇,佢地都真係好有耐性咁聽,亦會盡量跟我地嘅諗法去做.有時我地做客人嘅可能會講到好天馬行空,佢地都會好清楚咁講實際嘅limitation,或者解釋做完出尼可能效果會唔好,然後再俾返啲suggestion我地,都open被我地去選擇.有時如果佢地啲圖可以改得更快就更好,因為我地都好心急想睇到個效果,但係基本上我地傾好嘅所有野佢地都做得到!
而最後有啲位係我地expectation之外~!我問酒店攞左張枱放一啲懷舊零食,之後都有問佢地會唔會有D岩嘅擺設可以裝飾吓,其實呢樣都唔係佢地工作範圍之內,唔係我地一早傾好嘅設計項目,但佢地都答實我會幫我處理吓.最後佢地幫我地搵左好多中式deco擺得好靚,尼個都係我地意料之外!另外佢地都真係好細心,我係影相嘅位擺左張摺枱同兩張膠凳,佢地知道我地有呢個設計又帶多一set俾我地用,我地都好欣賞佢地真係喺能力範圍以內盡力去幫我地!所有裝置同配件都同design一樣,有啲甚至係實物比design圖更靚.整體我地都好滿意,整出尼嘅都真係up to standard.
呢個係酒店場地介紹既,非常好,做到我想要既效果!好多好多朋友都話正,著咩衫上去影相都靚.
我整左一個大backdrop,佢地仲幫我extend左塊backdrop用嚟遮住個場本身塊鏡,另外我想做天空既感覺,係粉藍色,又幫我地做左個焗光,有我同我先生個名!放reception d decoration都好多款揀,好靚好新淨!
我哋揀Grand Forest係因為見到佢d花都幾靚,同埋都好多款式.
之後,我哋除咗一個真玫瑰花球,仲訂埋車既花球,因為成個package價錢都平.佢地花球質素都幾好,雖然我太太一開始著裙褂有少少撞色,但後來換咗件衫就ok喇!另外,佢哋借咗個膠花球俾我哋拋俾姊妹,呢個服務真係唔錯!
不過因為我前一晚拎花,時間唔係好match,佢要好夜先俾到花球我地,爭d拎唔到花,後尾我地就要特登call uber去拎,如果可以早少少安排就好喇!


text:
第一站:昆明
其實昆明只係今次行程既轉站位,冇乜期望,最想要遊覽既就只有西山龍門,開講都有話一登龍門聲價十倍,咪又即管睇下有幾勁囉! 原本係網上訂好酒店,不過去到機埸去到酒店代辦處睇睇,發覺都有其他選擇,平d又有車接,所以一於轉酒店,$250/三人房都算幾平啦! 一行6人Check-in完,大家決定先去滇池,因為滇池同西山龍門好近.
景點一:滇池
從酒店打的出發到滇池索道大約$40,滇池好大,湖水亦算清澈,但係其實都冇乜特風景可然,所有於附近既索道餐廳食完飯後,立即坐索道上西山龍門.
景點二:西山龍門
上山除左可以坐索道之外,仲可以坐車,當然想要欣賞到滇池同埋昆明市既全貌,最好都係選坐索道,單程$40,來回$70不過記住3:30pm就收架喇! 上到山其實仲有排行先去到龍門石窟,大約要行成個鐘頭,幸好當日天氣非常清爽,沿路亦可俯瞰昆明市和滇池的風景,咪當去行山囉! 都唔算辛苦既! 進入龍門石窟之前亦須邀付入埸費,每人$30.西山公園係對龍門石窟和三清寺既一個統稱,始建於唐代,經過多個朝代先後做過行宮,佛寺,道觀等,加上地勢險要,值得一遊!
景點三:圓通寺
圓通寺係昆明最古老既佛教寺院,睇旅遊書話哩個時候去會有桃花睇,等我仲鬼咁期待添! 誰不知去到發現原來係流流的一間黃大仙0黎! 激氣! 好彩唔洗俾入場費! 如果唔係仲加搵笨!
景點四:金馬碧雞坊
位於昆明市中心,以金馬山和碧雞山而命名,建於明朝,傳說話每逢60年既秋天時分,兩坊的倒影會重疊一起,不過傳說既野聽完咪算囉!


text:
《賤偵MADAM摷公仔》- 10月11日兒童不宜
- Published in: Movie Info., Official Release
-
- Written by admin
- Permalink
《凸務MADAM》瑪莉莎麥卡菲賤精上身
繼《熱爆MADAM》(The Heat)同《凸務MADAM》(Spy)之後,金像提名爆笑女星瑪莉莎麥卡菲(Melissa McCarthy)終於回歸Madam 出位本色,主演瘋狂喜劇《賤偵MADAM 摷公仔》.為咗偵破一單離奇謀殺案,喪爆Madam 闖入布公仔私竇,反轉黃賭毒三級樂園,帶大家見識下佢哋兒童不宜嘅世界,保證賤過《賤熊》(Ted)!
係犯罪懸疑定黑色喜劇? 講友情亦講英雄
導演伯恩漢臣(Brian Henson)係《芝麻街》同《布公仔樂園》(The Muppet Show)嘅製作人占漢臣(Jim Henson)嘅兒子.伯恩漢臣可謂繼承其父衣缽,早已製作過唔少老少咸宜,以布公仔為主角嘅影視作品;但拍開正路嘢嘅伯恩漢臣導演,今次竟然夠膽將呢個天馬行空嘅想像拍出嚟,更顛覆公司旗下布公仔嘅正面形象,史無前例咁將《賤偵MADAM摷公仔》拍成一部兒童不宜,有性有暴力嘅瘋狂喜劇.
心水清嘅觀眾可能會覺得故事套路同大衛芬查(David Fincher)導演嘅經典犯罪片《七宗罪》(Seven)有幾分相似,冇錯,編劇的確受到呢部作品啟發.所以你話佢係一齣犯罪懸疑片,冇問題;你話佢係黑色幽默喜劇,亦得;你話佢係講一對查案拍檔失而復得嘅友情,甚至係墜落英雄嘅救贖故事,都絕對講得通.
荒謬得嚟好寫實? 布公仔影射社會邊緣族
喺電影入面嘅世界,布公仔有個性,有工作,有興趣,連人類嘅衰嘢都學到足,基本上已經同人類冇乜分別.遺憾嘅係,佢哋俾人類視為二等公民,受盡歧視甚至暴力對待,總被冠以負面形象.諗深一層,咁嘅情況唔係正正影射緊現實社會咩?好似演員伊莉莎伯賓絲(Elizabeth Banks)咁講:「呢個劇本係想講被邊緣化嘅社群,種族歧視以致貶抑女性嘅問題.我哋唔單止想娛樂大家,仲想透過電影語言帶出訊息.」如果觀眾能夠有咁樣嘅視野,《賤偵MADAM 摷公仔》又何嘗唔係一部講社會多樣與包容嘅寫實電影呢?
Madam喪爆出偵 索料high爆好狠勁
故事大綱
80 年代兒童節目《歡樂傳真機》嘅布公仔演員連環被殺,於是賤精Madam(瑪莉莎麥卡菲 飾)唯有深入黃賭毒三級私竇調查.點知Madam索料順便索埋糖,high 爆都未有料爆.更離奇嘅係,查查下幾乎所有疑點都指向布公仔拍檔飛機.好在Madam 發現事有蹺蹊,又念在舊日情誼,竟然願意幫佢洗脫嫌疑.正所謂摷兇又有乜好怕喎,生命滿希望,前路由佢喪!
上映日期:2018年10月11日
主演:瑪莉莎麥卡菲,伊莉莎伯班絲
導演:伯恩漢臣
級別:IIB
片長:91分鐘
語言:英語 (中文字幕)
片種:喜劇 │ 犯罪


text:
種植時間:七月頭至十二月頭
種植方法:番薯藤
收成:一堆番薯仔
番薯由細食到大,細個時都用盆種過,唔記得有乜收成.今次用咗差唔多半塊田同五個月時間嚟種,係因為亞媽食嘅日本番薯發咗芽,咁就不如等佢生長啲割藤嚟種,所以七月頭就俾咗五六條藤細佬種落田.
花咗半塊田同五個月,只收到咁多番薯
番薯
個名有個番字就知係外來物種,因為粗生又易於收藏,所以戰時係走難必備之物.番薯細個時俾我嘅印象係黃皮黃肉,加薑嚟煲成番薯糖水,冬天食就最啱,食完當堂成身暖哂,到依家都有時買定幾個放喺屋企守門口,就算放耐咗標出芽都可食用,薯仔就唔得啦.煲番薯糖水好簡單,但有一招亞媽教落沿用至今,就係要用切絲瓜咁嘅滾刀方法,但每刀唔切斷,切入後扭刀撐爆成一塊塊不規則切面嘅番薯塊,大細可因人而異,我諗咁做係要增加切面面積,從而令番薯快熟同容易食用.如果你唔想自己煲,我介紹你去佐敦佳佳甜品
食佢嘅勁薑番薯糖水,其他中式傳統甜品都好有水準架.
另一種冬天啱食嘅番薯食品係焗番薯,自己去野外燒烤都會用錫紙包住放喺炭邊嚟焗,但始終唔及街上用個大鐵筒放炭嚟焗嘅香甜,冬天買一個焗番薯食有多重享受,一嚟熱辣辣可以暖手,二嚟食落肚又暖立立.講到焗番薯就不可不提臺灣嘅烤地瓜,有次去臺灣旅行食過一檔,細細粒,無香港嘅咁大,剛好當零食食用,又香又甜,佢仲印埋卡片方便訂購添,所以飛返香港前又買咗兩盒做手信.臺灣嘅地瓜種植
好專業,仲有唔少自家或引入嘅品種
.以前睇過一本自傳叫“乞丐囝仔
”,主人翁賴東進出生喺一個乞丐家庭,童年居無定所,食無飽足,仲要行乞照顧一家上下,有餐地瓜薟
食已算很好;但佢無自我放棄,仲自學有成,終於成為十大傑出青年.我極力推薦閲讀,特別適合青少年,學習逆境自強,幸福並唔係必然架.
五個月種植期嘅進程
講番種番薯,網上資料話番薯要100-120日嘅生長期,七月頭插啲番薯藤落田正值夏天,番薯苗種得比較疏,諗住預留一定嘅空間俾啲藤同葉生長,所以塊田無遮無擋而變得好乾.因此又種粟米嚟覆蓋同抓住啲泥,但今批粟米發苗不佳,最終被移除.到八月見生多咗葉就無乜理佢,直到到十月見塊地已被番薯葉遮哂.網上資料話如果食番薯葉就任憑啲枝節生出嚟嘅根入地,但如果要結番薯就要抜離開泥土,只留近插技頭段幾節有根落地,其餘所有藤互相疊起唔接觸泥土.哩次整理啲藤嘅時候,唔覺意拉起咗一整條藤,俾我發覺最初插落泥定植嘅藤頭開始有根脹大結緊番薯;咁係一個好嘅跡象,即刻埋番個藤頭入泥,等佢繼續生長.如是者又過多一個月到十一月,就見開始有花開,花型花色十足牽牛花一樣,而且越開越多.番薯花我喺網上是過,並不陌生,但一次見咁多朵就第一次.有農友行過見到都問係咪牽牛花,當知道係番薯花就好驚奇.農主仲話都唔知我係種花定種薯.•﹏•
番薯花唔同嘅型態:無論花型同花色都成朵牽牛花,因為大家都係旋花科
番薯藤頭嘅根脹起結成番薯
到十二月頭要放埋今年嘅年假,又見番薯已種五個月,夠期收割,就約細佬搞局早農午漁
,逍遙一日.朝早落田就先搵其中一個藤頭略略掘起啲泥,睇吓有無番薯結到先.小心奕奕撥開啲泥,見有一塊紫色嘅番薯斜插入泥,心裏一喜.為咗方便採收,我吔先剪斷啲藤頭,清哂啲藤同葉,塊田又回復光禿禿.之後就用摌掘走藤頭附近嘅泥,好似考古發掘咁起出啲番薯.每每見到有些少紫色嘅根露出,都諗下面一定蔵有一個唔細嘅番薯,但次次都失望.最終收集到嘅係一堆好細嘅番薯仔,全部上繳俾亞媽.
好似考古發掘起出嚟嘅番薯
今次花半塊田空間同五個月時間只收咁少番薯,十分唔化算.農主話番薯好食肥,而且日本番薯生得唔大,下次要種可揀雞蛋黃品種種.但我同細佬嘅共同意見都係唔再種喇,今次當攞個經驗.


text:
更多
2018-10-12 36 瀏覽
黎過幾次黎食次次黎食都會飽到上心口因為個量好大份仲要啲配菜可以叫正常/二倍/三倍其實食過咁多日本拉麵佢算係不過不失因為佢可以簡麵嘅粗幼度同埋可以簡配菜嘅份量可以跟據自己嘅要求要決定食黎咁多次依到黎食我都係今次先打混亂嘅食評因為佢記執先想係執之前黎食第一次去食個陣個湯底好濃係好重口味個啲黎嘅好重豬骨味唔錯但有好咸😂可能我平時食得淡唔太慣咁重口味唔知食第得幾次見到佢出左個辛辣味完全係我致愛呀!辣得黎幾過癮鐘意食辣嘅真心試得過最後一食諗住食返個辛辣味喇點知啲員工話冇左有啲失落但都叫左個原味嘅黎食不過同得當初黎食有啲落差嘅個湯底冇以前咁重口味 冇咁濃味啲配菜 芽菜個啲見到佢係炒過但食落好似用水整熟咁樣不過最正都係粒流心蛋夠糖心🤤🤤🤤正呀!不過粒蛋有啲咸咁解🤣最後一食都算係咁喇食緊其間都幾多人入黎食同埋等緊位
次次黎食都會飽到上心口
因為個量好大份
仲要啲配菜可以叫正常/二倍/三倍
其實食過咁多日本拉麵
佢算係不過不失
因為佢可以簡麵嘅粗幼度
同埋可以簡配菜嘅份量
可以跟據自己嘅要求要決定食
黎咁多次依到黎食
我都係今次先打混亂嘅食評
因為佢記執先想係執之前黎食
第一次去食個陣
個湯底好濃係好重口味個啲黎嘅
好重豬骨味
唔錯但有好咸😂可能我平時食得淡唔太慣咁重口味
唔知食第得幾次
見到佢出左個辛辣味
完全係我致愛呀!
辣得黎幾過癮
鐘意食辣嘅
真心試得過
最後一食
諗住食返個辛辣味喇
點知啲員工話冇左
有啲失落
但都叫左個原味嘅黎食
不過同得當初黎食
有啲落差嘅
個湯底冇以前咁重口味 冇咁濃味
啲配菜 芽菜個啲見到佢係炒過
但食落好似用水整熟咁樣
不過最正都係粒流心蛋
夠糖心🤤🤤🤤正呀!
不過粒蛋有啲咸咁解🤣
最後一食都算係咁喇
食緊其間都幾多人入黎食同埋等緊位
張貼


text:
奶粉邊隻最好 ?
-
leekalee000 last edited by
尋求初生奶粉, 花多眼亂我都唔知邊隻好D
-
ho33yan last edited by
無話最好,睇邊隻夾到小朋友,無咩異樣就ok
-
mary last edited by
enfinitas口碑都ok,夠淡口
-
micmicheung last edited by
我細個都係食雅培,而家我個b食緊hmo重得唔錯
-
parpeeshop last edited by
@leekalee000 醫生都話隻隻成份差唔多,所以食邊款都一樣,最緊要BB肯飲同飲完腸胃冇問題就得. 其他嬰兒護理你可以參考這個網站 https://www.parpee.com
-
bonnielau24 last edited by
可以試試illuma,佢入面有hmo之外,仲有埋sn2,對bb既腸胃同埋抵抗力都有幫助
-
bubblewoo last edited by
我B食緊eleva organic, 唔太甜, 夾得幾好
-
conyyyy last edited by
奶粉隻隻成份都差唔多, 最緊要試味道 / 睇產地等等, 不過香港賣得都唔會太差
-
innerlina last edited by
我試過有機eleva唔甜幾香鮮奶味, 便便都靚
-
manl last edited by
enfinitas我見有朋友仔食緊都話OK
-
momo last edited by
呢份奶粉我見好多人話成份較似人奶,所以應該營養都相對高
-
yoyoluv123 last edited by
我bb食s26 ultima,似人奶同埋便便好易all,
同埋佢奶源比較好,係瑞士黎,有信心d


text:
本來 無神論者的巴別塔 ,即係劉正,如果佢肯專心做好香港電台個節目,本來都唔想打佢.只不過,條友近日又發作,呢次佢無端端丙,四處向泛民各黨派求援,停咗觀塘音樂噴泉果個荒謬project,做區有功,呢啲扮塔利班嘅政治神棍,就狂打有可能贏到區嘅本土派陳澤滔,咁呀,我依家身在倫敦發炮郁佢.
無神論者的巴別塔 識唔識搞政治
陳澤滔係本土派罕有有圓滑性格嘅人,其實唔係個個都要太三尖八角,正如台灣民進黨都有柯建銘,柯建銘最出名係乜嘢,「喬事情」,佢係以圓滑有名,如果佢唔夠圓滑,民進黨喺議會過往好多運作一定更痛苦,喺戰略上,一定要有呢啲人,正如人民行動黨,李光耀個人太硬淨,但係吳慶瑞,李炯才呢啲夠圓滑,李光耀嘅性格同本質,係一啲都唔圓滑,典型嘅南洋硬骨頭.所以我對陳澤滔嘅作為好高興,佢箍到泛民嘅票,你唔係要讚佢咩,仲要丙佢乜嘢奶完高澤斌再奶區諾軒.大佬,陳澤滔無賣屎忽呀,唔會好似楊岳橋呢啲又無gut又一事無成.
同埋,劉正你自己照吓鏡,你呢個所謂 無神論者的巴別塔 ,最初奶黃毓民,之後又奶蕭若元,喺蕭黃分裂果陣果奶蕭若元,蕭若元依家無平台俾佢玩,就奶番黃毓民,咁我又要點評你.你又要扮晒反政府,但你老婆又係差婆,審梁天琦果個法官,老公係警隊高層,都被人質疑唔適合審梁天琦案,如果我話你係差婆嘅老公,咁你又有無資格鬧陳澤滔咁,似乎你仲衰過陳澤滔多多聲,陳澤滔都話成功叫停咗一個膠到無朋友嘅大白象project,雖然依家班土共興亂起行人天橋嚟昆錢.(只不過朱凱迪出fake news又係要丙,呢個稍後先處理).
如果 無神論者的巴別塔 喺五夜講場求吓表現,都話好啲,但經濟本來唔係劉正強項,歷史就話係劉正嘅本科,依家大部分人睇《學人講經濟》其實都係睇阮穎嫻,我諗搵孫柏文或高明輝取代仲好睇.依家又要唔顧身世發表呢啲不知所謂評論,有時有啲人想成一家之言而不能,問題係出自果個人本身,有啲嘢,有啲人係自己嘅修為問題,唔好怪自己嘅作為.


text:
小國 必去景點及侏儒溫泉附近酒店推介
侏儒溫泉附近酒店預訂
神秘優惠價幫你慳更多
即時揭開神秘優惠價,慳得更多
小國必去推介 - 侏儒溫泉
想去 小國 自由行?等 Hotels.com 帶你玩盡 小國侏儒溫泉 啦!留意我地文章,話你知去小國 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋小國侏儒溫泉 附近有咩酒店,等你更加容易計劃行程,慳返酒店來回景點嘅時間.
小國侏儒溫泉 自由行
去得小國侏儒溫泉 自由行最緊要一定係揀啱日子去.一啲熱門景點例如,小國 嘅 侏儒溫泉,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
小國侏儒溫泉 交通
想去侏儒溫泉 暢順無阻濟,最好就係出發前,睇清楚小國侏儒溫泉 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
小國侏儒溫泉 必食必買攻略
小國侏儒溫泉一直都係旅遊熱門地點,去到小國侏儒溫泉,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
聖安東尼奧 必去景點及安哥奈恩窟附近酒店推介
安哥奈恩窟附近酒店預訂
神秘優惠價幫你慳更多
即時揭開神秘優惠價,慳得更多
聖安東尼奧必去推介 - 安哥奈恩窟
想去 聖安東尼奧 自由行?等 Hotels.com 帶你玩盡 聖安東尼奧安哥奈恩窟 啦!留意我地文章,話你知去聖安東尼奧 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖安東尼奧安哥奈恩窟 附近有咩酒店,等你更加容易計劃行程,慳返酒店來回景點嘅時間.
聖安東尼奧安哥奈恩窟 自由行
去得聖安東尼奧安哥奈恩窟 自由行最緊要一定係揀啱日子去.一啲熱門景點例如,聖安東尼奧 嘅 安哥奈恩窟,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖安東尼奧安哥奈恩窟 交通
想去安哥奈恩窟 暢順無阻濟,最好就係出發前,睇清楚聖安東尼奧安哥奈恩窟 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖安東尼奧安哥奈恩窟 必食必買攻略
聖安東尼奧安哥奈恩窟一直都係旅遊熱門地點,去到聖安東尼奧安哥奈恩窟,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
專題
山羊座
做事腳踏實地,行事謹慎嘅山羊座,對於情人節可以話係最平靜嘅星座!因為佢哋認為兩個人感情好,日日都可以係情人節.儘管如此,佢哋多少都希望有人可以陪住一齊過,不過前提要係一個精心策劃嘅約會!最好兩個人經過討論,決定,否則無特別諗法或活動嘅情人節對山羊座嚟講,其實就同無過一樣咁無意義!
水瓶座
想法怪異嘅水瓶座,情人節當然要非同凡響!鍾意同一大群朋友玩嘅水瓶座,最好你要有心理準備唔會只得倆人小小世界嘅甜蜜約會,因為佢哋朋友多,呼朋引伴嘅游玩對佢哋嚟講先係最有趣嘅玩法;因此,不如安排三五好友一同出外游玩,最好離開去到外地去,相信水瓶座對於你嘅用心同體貼將會更愛你!
雙魚座
情感豐富,心思細膩嘅雙魚座,同佢哋約會,當然會有象征愛情嘅玫瑰花同朱古力!因為雙魚座可以話係 12 星座中,最期待情人節嚟臨嘅星座!對於佢哋,情人節就應該好似童話故事或者小說一樣,不單止要浪漫甜蜜共享二人世界之外,最經典嘅情人節戲碼,絕對都是雙魚座表達愛意嘅情節!
白羊座
喺情人節,絕對唔可以自己過嘅白羊.要點樣同他們渡過呢?其實識得尊重佢哋就岩啦!所有約會嘅過程同安排都畀佢哋決定;只要倆人能夠盡興玩樂甜蜜,彼此有盡心盡力,樂在其中嘅約會,並且喺情人節當日對彼此嘅愛完全盡情傾訴,表達情感;牡羊座就會對咁樣過節嘅方式而感到幸福,滿意,開心!
金牛座
鍾意實際,精致質感物品嘅金牛座,情人節一定唔可以忘記送「好禮」畀佢哋嘅動作!造型絕對要時尚,流行,價錢一定要昂貴奢華,有保證書更係最好!仲有,千萬記得要親手為佢哋戴上禮物,講明禮物嘅珍貴性,咁樣金牛座肯定相信你嘅愛絕對真心真意!到咗夜晚,不妨再去氣氛極佳,擺飾精致嘅高級餐廳食飯,更能獲得金牛歡心!
雙子座
好奇心勝過於一切嘅雙子座,同佢哋喺情人節約會,你唔能夠好像一般人食下飯,送下禮物就算!你最好安排一啲新奇嘅約會地點,或者玩啲尋求特別有趣,奇特嘅活動,畀佢哋有種探險感覺;尤其係從未有人到嘅秘密基地約會,雙子座一定會覺得你係佢心裡條蟲!對鍾意東奔西跑玩樂嘅雙子,將會對你更加專情,更加珍惜你哋嘅愛情!
巨蟹座
心細且敏感嘅巨蟹座,佢哋極重視情人節!因為佢哋嘅感受就係希望情人節能夠受到你更加深刻嘅疼愛同貼心照顧,講啲甜言蜜語之外,不妨重游舊地,到彼此第一次相識,或第一次約會嘅地方,回憶當初嘅甜蜜,尤其對彼此愛情最有特殊意義嘅地方行行,相信巨蟹座一定會因為你嘅用心同體貼而感動不已!
獅子座
鍾意熱熱鬧鬧過節性格嘅獅子座,你敢唔記得情人節,咁你肯定係唔要命!情人節對獅子座嚟講,就一定要出外,先有過節嘅意義!尤其越多人潮聚集嘅地方越係令獅子座開心.任何情人節活動(e.g. 熱吻大賽),獅子座必定都會興致勃勃參上一腳!仲有,提提你,今天對於花錢揮霍無度嘅獅子,你就順下佢意啦~以免約會掃興呀!
處女座
具有完美主義者個性嘅處女座,天性中帶有啲潔癖,因為佢哋鍾意事物都係整齊而不絮.情人節跟處女座要點樣過?最好就係陪佢哋一齊打掃,整理屋企!雖然話唔係好浪漫 … 但倆人共同完成一件事,一方面增進彼此感情,另一方面處女座會知道你嘅體貼同愛意!
天秤座
一副畀人優雅,高貴嘅「上流」天秤座,情人節千祈唔可以帶佢哋去人多嘅地方約會,咁樣有損天秤座高雅嘅氣質!不妨到一間有環境清幽嘅花園餐廳,點下香精蠟燭,獻上象征愛情嘅玫瑰,食住燭光晚餐,最好配埋鋼琴伴奏嘅古典音樂,共享屬於倆人小天地,絕對令天秤座留下深刻回憶!
天蠍座
具獨特魅力,擁有神秘感嘅天蠍座,同佢哋喺情人節約會,絕對唔係一般隨隨便便咁過!假如無哋發展階段已經喺一定程度之上,不如試下烈火愛欲嘅激情方式,令倆人戀情更加發熱!特別點埋具催情嘅精油薰香,係兩人情欲高漲嘅房間或旅館渡過浪漫,將會係兩人都相當難忘且值得細細回憶嘅難忘情人節!
人馬座
天性樂觀嘅人馬座,想當然朋友一定多到一個點;尤其鍾意自由自在游玩,想喺情人節同佢約會,你要提早講,否則佢哋可能會無咗情人節呢回事!最佳活動方式,就係陪佢哋一齊游玩,安排兩三日嘅情人旅游假期,進而由旅途增進彼此了解,亦令人馬座更加對你嘅用心而感動!
Source: Internet
還沒有發表評論,您可以成為第一位發表評論的人.
-
可以用 Avios ...FlyAsia on 11/11/2017
-
(例子)多少 Asi...FlyAsia on 11/11/2017
-
梅雨季節返「鄉下 」...Bev on 3/22/2017
-
衝出香港去行山 阿爾...Bev on 3/21/2017
-
樂桃航空5周年 慶生...Bev on 3/6/2017
-
早買早享受 釜山航空...Bev on 3/6/2017
-
國泰/港龍Fanfa...Bev on 2/21/2017
-
ANA飛東京/大阪/...Bev on 2/20/2017
-
($10兩件)KFC...KEXTAMA. on 2/17/2017
-
最後一天 HK Ex...Bev on 2/16/2017


text:
呢排我會寫多少少財經,因為支爆期間乜嘢鬼怪事都會發生.但依家最膠嘅其中一單case,係 新昌 嘅財困危機,政府代找M+條數已經好有問題,但 新昌 成單財困最大關鍵係,點解一間市值三十億嘅公司,要買大股東喺佛山嘅地皮資產至得.
新昌 財困之謎無人答
新昌 財困嘅關鍵,係 新昌 用作價七十五億買入大股東林卓延喺佛山一個無雷公咁遠嘅地產項目,點解當時證監可以俾呢啲荒謬到爆嘅資產交易發生.大佬,你依家唔係一般得一個股東嘅有限公司,將啲資產調嚟調去,係一間上市公司走去買大股東無厘頭資產,依家呢件事仍然無人追究,仲要政府繼續係咁批啲工程 新昌 做,咁問題嚟,究竟政府受乜嘢政治壓力唆使,明知 新昌 已經有問題,仲繼續由得 新昌 繼續啲工程,甚至代為向 新昌 啲外判商找數,呢件事簡直去到X檔案級數,仲有2017年2月,政府幫 新昌 找M+條數果陣,西九董事局主席仍然係政務司司長張建宗,張建宗係一件無膽嘅仆街,如果無上頭指示,佢邊敢玩呢啲飛象過河嘢,呢單嘢隨時係林鄭月娥都係知情同有份,依家西九董事局主席唐英年,以為做咗主席巧威威,只不過依家佢變咗林鄭月娥嘅避彈衣,有乜事佢條傻佬出去擋,啲膚淺嘅記者就只會追住唐英年,罪魁禍首林鄭月娥同張建宗,對住外界質疑,就真係關人個關,關人X事.
依家香港好多公司係唔應該投資,因為一有中國人做大股東,啲公司管治仲膠過香港華人多多聲,你乜嘢匪夷所思嘅事都會見到,大家諗吓葉謀遵博士果陣嘅 新昌 ,啲作風邊度係咁,葉謀遵博士年代嘅 新昌 ,無錯係一間好保守嘅公司,但亦係相對穩陣嘅公司,呢啲old money做嘢仲有啲底線,依家呢班中國人做生意係全無底線,連我都唔知一旦支爆,仲有無其他公司啲嘢膠過 新昌 , 新昌 果單係手法特別核突,但其他公司未必咁核突,只不過爆起嚟一樣咁難睇,如果政府喺某啲工程度,啲找數方法十分之奇怪嘅話,大家應該留意一啲收錢果班係乜人物,依家香港政府基本上都係賊竇嚟,香港人交稅只不過用嚟養賊,唔係真係為香港人.


text:
踏入十月,毅行之戰可謂如箭在弦,係時候為備戰作最後準備.而呢個時候,大家真係要預備好當日作戰嘅裝備.以下裝備,真係要一早試清楚,到時發覺唔啱用,都未必可以即時買得切:
1. 背囊
大家練咗咁耐,一定已經搵到個最啱自己嘅背囊.呢個時候,就試下將你諗住要帶嘅物資放晒入個背囊入面(連埋水),然後孭上身喺屋企行幾轉(甚至落樓跑幾步),睇下會唔會太重或者太累贅.仲有就試下邊行邊拎嘢,睇下順唔順手.
呢個時候,要買個新嘅背囊然後用舊佢其實都仲趕得切嘅,我自己揀毅行背囊嘅原則,就係「伸手可及」(唔使除背囊都拎到常用物資)同「可大可小」(有足調大小較嘅背囊帶).總之,要盡快確定你嘅作戰背囊啦.
2. 鞋
唔理你著行山鞋定係著跑鞋,你應該要喺你嘅鞋櫃選出當選佳麗.最好就係一對用嚟行1至8段,再揀對跑鞋用嚟跑9至10段.當然,你講究啲仲可以揀多對落雨著嘅鞋.不過最緊要嘅係,就係要將對新鞋快啲著舊佢,以免到時刮腳呀!
3. 衫褲襪太陽帽毛巾
諗定到時著咩衫,十一月天氣會變涼(2009年毅行當日大帽山錄得0度),預定長袖衫同長褲.記住,所有衣物都要著舊啲先好著去毅行呀.
4. 能量食品
無論係energy bar或者gel,都要事先食過,睇下啱唔啱自己口味之餘,仲要睇下自己腸胃受唔受到.真人真事,有人行29個鐘,食咗3包gel,一包可樂味,一包士多啤梨,一包橙味,結果一到終點,啡,紅,橙三色嘅gel,原包嘔番出嚟!
仲有就係,一確定自己諗住帶咩能量食品,而家好快啲去掃貨.有年毅行前一晚,我行勻成個旺角都買唔到一條bar,一包gel呀!有人連保礦力粉都買唔到呀!
5. 頭燈電筒
呢個時候,你應該操過夜山,嗰陣應該試埋你支頭燈或電筒.未有機會試新嘢,不妨喺屋企開著佢哋放一晚,睇下夠唔夠電.說明書話佢頂幾多百個鐘,但到時又無電,你去搵消委會都幫唔到你啦.
6. 水袋水樽
新買嘅水袋或水樽,試下放落背囊睇下順唔順手,亦要熟習下點用佢哋嚟飲水同補水.(唔好笑我呀,有啲水袋我真係唔識得點加水!)
7. 物資清單
趁仲有時間,就好好預備一份物資清單.由食物飲料衣服鞋襪,以至個人衛生用品藥物.有咩要補充就快啲添置.據講毅行前幾日,有人已買唔到凡士林同黃道益……
毅行.傳承
Fitz.hk為樂施毅行者2016大會媒體伙伴
更多:
Fitz.hk Facebook專頁
[毅行備戰] 系列
山雞@Fitz.hk
Fitz Hiking 行山
分享連結:


text:
自推出以嚟,Switch平台上網聯機一直都係免費嘅,但以後就冇呢枝歌仔唱啦,隨住「Nintendo Switch Online」服務正式展開(今日9月19日上線),以後要使用相關嘅網絡功能,就要先畀錢買「Nintendo Switch Online使用券」先用得到,情況有啲似Xbox系列嘅「金會員」或者PS系列嘅「PS Plus會籍」.
咁到底所謂嘅相關網絡功能包括啲咩,有乜嘢服務或者功能係要畀錢先用到呢?Join咗呢個plan又有咩其他福利?小編同大家大致列晒出嚟:
1. 網絡連線對戰
以後要連機合作或者對戰,只要係用網際網絡連線(唔計面連),唔理你係咩Game,一律都要畀錢Join咗「Nintendo Switch Online」先連得到.
2. 遊戲存檔雲端備份
Switch個遊戲存檔備份功能一直都為人垢病,廢無可廢,同唔存在冇咩分別,但「Nintendo Switch Online」推出咗之後,用戶可以將部主機嘅遊戲Save擺上雲端,多一層保障.但係必須留意一點「魔鬼在細節」,因為官方冇講明如果你唔續會員,啲Save會唔會保留,有唔少資深玩家亦推測,只要你一唔續個會員資格,雲端上嘅Save就會喺短時間被清除,呢個風險各位要多加留意.
3. 免費遊戲
同Xbox One,PS4一樣,只要畀咗錢,官方會定期送出一啲免費遊戲,現時只要Join咗「Nintendo Switch Online」,就可以唔使錢玩到好多復古FC遊戲,如果你係資深任記粉絲,呢點絕對值回碼價.
4. 對應專用手機APP
呢點其實廢廢地,簡單講就係你可以用手機APP管理「Nintendo Switch Online」帳號,用途不大.
5. 會員限定特典
任記應該會持續推出一啲會員限定特典,包括實體同非實同嘅,非實體就好易理解啦,就係遊戲入邊嘅特殊服裝或者道具,再唔係就特別Skin等等,而實體特典呢,老任暫時就推出咗一套紅白機造型嘅Switch專用手掣(定價5980日元),外型的確幾吸引,但要買呢件配件,你首先就要Join咗「Nintendo Switch Online」先,唔係會員唔買得,相信往後會有更多類似嘅特典推出.
講咗咁耐大家最關心應該係收費,以個人會員為例,一個月要300日元,三個月就800日元,一年就2400日元,換算翻即係:
1個月=約港紙21蚊
3個月=約港紙58蚊
1年=約港紙172蚊
如果係家庭會員就一年4500日元,即係大約港紙323蚊,最多支援8個不同帳戶(位於同一個家庭群組)共同使用服務.
值得唔值得Join「Nintendo Switch Online」?綜合而言,最有用嘅功能其實得一個,就係線上遊戲資格,雲端備份同免費遊戲當係送嘅,最後嗰兩個功能真係可有可無,所以如果你熱愛網上對戰,唔使諗,畀錢啦!如果唔上網玩嘅,就可以等到需要時先再買都未遲.


text:
May 14th, 2018
Chernobyl Tour 後記,呢一個Tour基本上去到哂我想去嘅地標,的確係難得,再加上導遊好醒目會避開其他Tour,盡量去到個個地方只有自己個團8個人係度,曾經聽去過嘅人講,邊度邊度無去到好遺憾,什至聽講去過1日Tour 嘅人講影親相都有人,所以對於我黎講行程上都算無憾.其實去廢墟最得意嘅係,你能夠見到一啲唔屬於呢個年代嘅野,而且嗰啲野係同個地方有關係,令你聯想到以前呢度係點點點,當然Chernobyl做到,但呢方面嘅感受唔及我係基輔join嘅廢墟Tour咁深.同堆成個地方嘅人,動物其實係最真實. 導遊見到有地方唔應該有塗鴉嘅地方比人噴左野,佢係會走過去用白色油遮蓋左去,導遊係旅程最後講左類似係雖然大家影左好多靚相,但唔好忘記切爾諾貝爾呢件事影響左好多人之類嘅野,嗰度啲狗唔驚人,可能係因為太多遊客入去,有一堆狗係餐廳門口等人喂,因為餐廳嘅野太唔好食,有好多人會帶唔食嘅面包出去喂 .
May 11th, 2018 By Benny
相太多求期放幾張,呢啲位亦好多,最常見就係一堆面罩阿,又或者公仔.公仔出現嘅地點都合理,係學校(幼稚園? )但位置一定唔合理啦.但面罩係乜野一回事?面罩防到輻射?可能防到吸入輻射塵嘅.但點解會成地面罩的就真係唔明白 .
May 08th, 2018 By Benny
Chernobyl 話哂係全球廢墟大佬,無錯,我好認同.因為呢個區域,有唔同種類嘅廢墟,但係事實上,入去影相就係影垃圾,一堆唔只係舊 仲要爛鳩哂嘅野 呢個地方雖然背後係有一個好慘痛嘅歷史,但其實有好多野係好唔合理,好多位置擺到明係安排過,什至係擺左一啲「道具」去比人影相,而呢十張圖係我覺得比較真實嘅野 我對切爾諾貝爾事件真係冇太深入了解,我唔明白點解呢個地方會亂哂,明明爆核電廠,漏輻射,走人,係好短時間嘅事,理論上啲野唔會亂架.雖然有可能係之後有部門去清除污染物,又或者有人去將值錢嘅野拎走哂所以亂哂,但我覺得我要見到嘅野並唔應該係咁 Chernobyl 係值得去,一定要兩日團.但真係一次就夠,或者有機會,我可以冬天去join 個一日tour去再睇下落雪嘅呢個地方係人地所謂嘅幾靚嘅 .


text:
邵善波呢啲左王,不斷重覆 聯合聲明 只有歷史意義,為中共走數辯護,但李柱銘突然提出一個膠觀點級嘅猜想,如果 聯合聲明 失效,好可能係界限街以南歸英國,而界限街以北「回歸」嘅可能性,呢件事會唔會存在,係會嘅.
聯合聲明 並無取代南京條約,北京條約
一直以嚟,除咗我喺膠觀點提及過 聯合聲明 嘅失效問題,無人認真討論過,一旦 聯合聲明 真係無效係點收科,喺李柱銘之前有人正式討論呢件事果個,係叫游蕙禎MP.依家李柱銘講咗個後果,就係界限街以南會獨自返到英國,界限街以北繼續變特別行政區,呢個可能性係存在,因為 聯合聲明 並無聲明《南京條約》同《北京條約》無效,而兩份條約都無烏支勒支條約中關於直布羅陀嘅古怪條款,所以 聯合聲明 一失效結果,就係界限街以南地區立即歸英,係唔會有第二條路可以走,而界限街以北,就端視乎大清帝國,即係界限街以北嘅業主嘅繼承者係乜水.
當然界限街以北問題,膠到無朋友,因為認真去看待大清帝國嘅繼承者問題,依家真正嘅大清帝國繼承者,其實係台北嘅中華民國政府,所以如果界限街以北有人向台北要求獻城,件事會膠到無譜程度.都係果句,成日將 聯合聲明 當歷史文件果啲仆街,係百分百嘅膠人,仲要係膠到無朋友果隻,因為中共喺法理上,根本無任何資格或條件去走數.
如果界限街以北單獨離開,當然好多膠問題,係膠過當年出現柏林圍牆果隻膠,柏林圍牆出現後,切斷S-Bahn以至U-Bahn行車,膠到一個點,都未計機場已經唔喺界限街以南地區嘅情況,隨時唔知點算.所以界限街南北嘅問題將會有乜結果,我都未估到呢個結果,但李柱銘呢位香港天字第一號資深大律師,提供咗一個好唔同嘅視野俾大家考慮,一旦 聯合聲明 失效做成嘅法理問題,係可以係十分之嚴重,甚至係以一場戰爭收場,呢點係中共覺得唔會發生,但我反過嚟認為會發生嘅事.
香港人依家當我呢啲人講嘢係耳邊風,唔緊要,我怕成班難民唔知點投奔怒海果陣,果陣唔好怪我,當初我無提醒呢個問題係要及早面對同埋解決.


text:
好快就到咗最後一日喇
最後一日先同婆婆喺酒店大堂影張相
(係,仲係講緊之前個trip)
呢日好簡單,SHOPPING!
終於冇咁緊迫可以影返張自駕遊團友大合照
第一次一家大細坐飛機旅行自駕遊
梗係要影返張相啦!!
有人湊仔,有人搬行李,我就影吓相
我哋揸咗架車落難波,呢日喺最凍嘅一日,
泊好車見到好似落雪咁,真係落雪,同兩位小朋友講,
佢地睇到啲雪飄落嚟,可能周圍環境都唔似落緊雪,
佢地冇咩反應...
又一次喺自己想像佢地嘅興奮!
百貨公司未有咁早開門,於是食過早飯先,
咁先有氣力shopping!
我哋又分team,定好集合時間就gogogo!
爸爸同小朋友 又喺玩具部玩
我用咗兩個鐘時間行咗兩個商場,1.5間百貨公司,
當然唔可以間間睇啦!都係啱嘅先睇.
真係眨吓眼又要出發去機場喇
我哋租呢架車已經係七人車,不過係細七人,
其實坐得迫啲,又遺忘咗仲有好多2行李要放,
我同檬爸就最舒適,
兩位小朋友一定要carseat 坐中間,
表舅母照顧佢地(即同佢地玩)表舅父好好,
幫手做bellboy扶住啲行李,佢就最迫!
又係臨走呢程先記得影吓相
好順利準時到達機場同婆婆哋會合 (婆婆同舅父母去咗outlet)
就check in 上飛機!
bye~
女人嘅購買力真係唔講得笑,每經過一間便利店都可以買到野!
(我冇呀!!今次唔係我呀)
上到飛機,兩個都好乖
小檬就沉醉喺卡通影片當中!
飲飲食食就最啱妹妹豬,
留意瞓到豬嘅我
我瞓咗唔知道佢地發生咩事,
爸爸報告返..妹妹後來都瞓左
最勁就係我完全唔知小檬離開咗座位去we we
記得對上一次小檬落機可能耳仔唔舒服,又眼瞓,
於是臨落機就喊,
今次妹妹就堅守平靜到落機
叻叻
對比之前BB時間喺澳門船都大喊,真係令我好感動!!
為咗鼓勵佢,我應該快啲再去多次
後記:
記得臨出發時同同事講咗句其實我都冇咩要買...
轉眼五日四夜就一床都係
Akachan戰利品
麵包超人館戰利品
婆婆送嘅手鏈
disney store戰利品
sanrio 戰利品
藥妝店戰利品
牙膏牙刷真係好平
妹妹頭飾戰利品
媽媽戰利品
雜誌袋
Miffy戰利品
櫻花傘
小擺設
今次戰利品都唔少,鳴謝名單如下
見到啱嘅物品,要決定買定唔買,
價錢係要其中考慮嘅因素
點樣喺電光火石間就可以決定?
唔可以再攞計數機禁禁禁
我就用

列出大數,每加500yen出一個,對返港幣.
大數就更加一千一千yen咁上
見到大約幾多就決定買定唔買!
如果係9000yen即HK$619.2
HK$620買唔買?
有機會喺in between嘅數,
如果係9200yen即HK$619.2 至 HK$653
HK$630/HK$640左右
買唔買?
當然會同實數爭少少,不過都會決定到
呢張貓紙一出,兩個舅母都拍晒手掌

全靠啲扭蛋機小朋友先有啲細藝
亦多謝慷慨解囊嘅舅父同爸爸
仲有啲冇入鏡, hahaha

呢一幕只係其中一幕,有人分擔一吓,行開行埋都方便啲

佢又搵路行,又要揸車帶路(雖然錯咗啲)又篇行程,
又願意返酒店照顧小朋友
最大件事嘅就係,我咩都冇買比佢!!!
而佢居然仲買咗隻錶比我!!!!!!
佢梗係冇咩睇中過要買
因為佢都唔係鍾意買野嘅人,
而且佢睇得最多嘅就係玩具!!哈哈
雖然一開始時,呢個trip諗住全部活動都係以小朋友為主,
不過中途加咗舅父們,
唔可以全部都係小朋友活動,
再加埋婆婆,行嘅路都唔可以太多.
原先諗住去多啲郊外,先租車,
驚天氣問題改咗
其實坐火車都得
不過有婆婆都係有車方便過上上落落坐火車.
舅父們都好好,全個行程都冇咩所謂,我哋去邊就邊
完全爭執過,好感恩!!
所以我哋都加插返啲大人鍾意嘅活動Shopping
照顧一吓佢地(其實我都要=p)
呢次旅程真係好開心,每日都充滿笑聲
要返工夾時間放假真係好難
有機會同自己屋企人一齊去外地旅行,
真係一件好幸福,好開心嘅事,
大家都好珍惜呢一次旅程!!
希望再有下一次,下一次我一定記得買返樣野比老公 =p
最後送上舅父旅行時拍攝video而剪削輯成的旅遊精華,
多謝舅父!


text:
通常一出現重大炒車事件,啲議員呀,政客呀,官員呀,個個都話要減車速.照計以車速限制計,德國果隻無限速Autobahn一早死得人多,但德國交通意外死亡率係遠低於香港,再加埋呢次大埔公路炒車事件.其實改革 駕駛執照 試同發出條件,遠遠重要過減速.
駕駛執照 試筆試同心理檢查係關鍵
德國車牌出名難考,三小時夜間公路實習(係,揸三個鐘夜間公路),四十五分鐘無指定道路嘅路試,呢個唔駛講,仲要考之前唔該take晒啲急救班,去搵視光師驗眼等等.但德國車牌公認難考部分,唔係路試,如果講黐線死車世界,香港一定多過德國好多,香港一街膠司機.德國真正難考係理論試,所謂理論試,由車每一個部件嘅標誌代表啲乜,到路面安全駕駛理論,到基本機械原理都有.基本上,喺德國你係一個膠司機,都唔好旨意攞到車牌,你都係喺市區近火車站嘅地方買屋吧,車牌呢家嘢唔啱你玩.
只不過,德國對職業司機嘅要求更嚴,大貨車嘅巴士司機,係必須經過心理同健康檢查,心理有問題嘅人,係唔應該揸巴士,貨車一類大車,否則死得人多.好似呢次九巴大車禍嘅巴膠,恕我直言,根本係心理有問題,如果喺德國,佢連牌都無,手車幾叻都無用,更何況佢手車係唔係堅叻都成一個疑問.當然,健康檢查唔駛講,香港有啲已經退休年紀嘅人仲揸搵食車,根本係另一種道路炸彈嚟.但好明顯,香港嘅職業司機嘅監管上,完全係黐孖筋.我當然贊成大幅提升職業司機嘅薪酬,當成一個專業,但政府嘅把關,其實亦都要嚴好多.德國嘅飛車世界(其實係得Autobahn飛得,入到市區其實唔飛得,你試吓市區唔係Autobahn嘅橫街亂飛,Ordungsamt或Polizei罰到你傻就有份,兼扣分),其實係有好嚴格嘅制度監管.
所以啲政客,官員成日話限速,其實只係代表佢地懶到出汁,對市區橫街,限到30km/h都有,如果喺德國,保障行人同電車乘客安全(德國好多類似莊士敦道果款電車站),但高速公路,或者幹線公路,一味限速只會製造擠塞,更何況對膠司機,揸得慢一樣會炒,只有嚴厲嘅 駕駛執照 試制度,確保手揸執照嘅都係一個適合駕駛嘅司機,至係最重要.香港要揸德國車,唔該有德國嘅駕駛水平,拜托.


text:
(明報專訊)教育局長楊潤雄(Kevin)作為香港教育界之首,佢嘅仔女就讀國際學校,原來係因為佢懶.Kevin噚日喺港台節目《舊日的足跡》度話,香港教育制度較複雜,當年喺澳洲回流時,見仔女都喺外國返過吓學,就送咗佢哋去國際學校讀書,話係「懶啲」揀咗個簡單方法,自嘲係唔想「深入理解」香港教育制度.
至於送仔女去外國讀大學,佢解釋係因為一對仔女考慮到讀嘅科目唔係咁易喺香港嘅大學搵得到,佢哋分別主修獸醫同化學工程.
喺香港土生土長嘅Kevin細個時又係咩學生嚟呢?佢喺節目話,讀小學時通常都因為多嘴畀老師話甚至體罰,曾被記過.佢又喺facebook分享咗張讀九龍華仁中學時嘅班相,但似乎無咩人認得出學生時代嘅佢.
分享九龍華仁舊相
香港學生讀書壓力大,Kevin話諗返轉頭,同好多港生一樣,壓力就梗係有少少嘅,不過好記得阿媽話「盡咗力就得」,直到今日做局長都係不忘教誨.主持人車淑梅喺節目大讚局長,話聽到好多人對佢評語「相當唔錯」,要恭喜佢.Kevin笑言民望有上有落,一時時啦,好似教科書用語爭議嗰排,民望就插水式咁跌到尾二.佢話民望好似考試,成績(民望)愈高梗係愈好,但結果係咁都無辦法,不過都會反省點做好啲.


text:
沙中線 嘅問題,成堆豆腐渣工程,固然啲人都唔敢搭 沙中線 ,但更大問題係,依家玩沉降玩到危害沿線居民安全係乜玩法, 沙中線 搞到煤氣管沉降,係搞到蘋果日報通知番煤氣公司,煤氣公司至知仲有三條喉管都中沉降,我真係唔知幾時嚟劑高雄氣爆事件.
沙中線 居民自求多福
沉降對煤氣管嘅問題,梗係煤氣管損壞或壓力問題,跟住唔知邊日爆劑勁,一如高雄氣爆都係李長榮集團嘅化學品輸送管失修,跟住大家懵盛盛乜都唔知,一爆就一發不可收拾一樣.問題係,高雄氣爆係當年台灣規劃失當之故,但依家 沙中線 係起果陣已經知有問題,但港鐵故意唔通知相關機構,如果有乜冬瓜豆腐,到時真係你推我,我推你,仲要如果真係嚟真氣爆,以香港嘅人口密度,同埋土瓜灣一帶嘅樓宇結構,真係沒有最勁抽,只有更勁抽,我相信馬頭圍道一旦發生氣爆事件,將會係一場大災難,係唔知係馬頭圍道有汽車或巴士被氣體倒冧,定係有大廈倒塌,定係發生嚴重火警,總之無人會諗到件事有幾災難性,但港鐵依家嘅態度,完全係一副闊佬懶理嘅態度.
所以依家如果 沙中線 引發嘅沉降問題係根本補救唔到,寧願政府提早用市價收樓,只不過,政府肯唔肯用咁多錢唔知,而實際上,果啲租客會否權益受損都係一個問題,因為幾乎可以肯定,唔會有原區安置呢樣嘢會發生,一定係將窮嘅居民送去新界,可能佢地覺得上到公屋都執到,如果政府肯做嘅話,但我睇,政府似乎係想死頂多啲,因為連煤氣公司都可以呃,真係政府立心玩人玩到連盟友都呃嘅地步.
只不過, 沙中線 沿線居民應該追殺一件政棍,政棍中嘅政棍,就係土瓜灣北嘅區議員李慧琼,李慧琼喺2012年至2016年行政會議成員,佢無理由唔知 沙中線 實際上發生緊乜事,依家係有人明顯知情仲要呃居民,依家真係票投民建聯,連屋都炸埋,幾勁抽呀,果啲為咗蛇齋餅糉投民建聯嘅阿婆,應該擺出嚟公審就差唔多,呢啲貪小便宜嘅人簡直累全家,攞去填海都嫌污染環境,但 李慧琼 呢個人係絕不可放過.仲有,如果土瓜灣居民補選仲投民建聯,我建議 沙中線 繼續起算,炸死佢地唔好怨人.(香港真係需要成立懲罰市民黨)


text:
香港萬麗海景酒店 Renaissance Harbour View Hotel Hong Kong
商戶搜索
服務詳情
評語 提交評語
Renaissance 個capacity同埋 佢哋overall個package 真係好吸引,我有三十幾圍以上,比較過location同價錢,加上入到去嘅impression,我既 personal experience 都真係無邊間可以滿足到我哋.始終我如果要包場的話,係既就真係太細,根本擺唔落,而如果要大啲的話又真係好大,要我擺成40圍以上先可以俾到成個場我,最後都係between 北角油街既 Harbour Grand 同埋 Renaissance,而始終地點比起嚟都真係灣仔好啲,所以balance 晒我哋既要求都唯有係 Renaissance 最滿足到我哋.
當中有啲小 hiccup,就係有個同事突然間離職,某一日想問佢嘢已經搵佢唔到,而之後再試幾日都搵唔到,都覺得好怪,始終覺得 Marriott group 嘅酒店 service唔應該係咁,而如果有同事離職應該要有一個 proper 啲既 handover 俾後期跟既同事,佢地咁樣要我 pend 响到就真係 unacceptable. 到最後我要 officially raise 一個 complaint 俾我個 sales manager 跟進完先俾番另一個同事去跟我個 event.好在就係嗰位同事 Iris 就真係好盡責,好follow up到,樣樣嘢都好幫到手.
因為我超級多親戚朋友,所以我哋一定要搵地方擺到哂所有人.揀中環嘅原因喺因為我大部分親戚朋友都住港島,但樓底高又要擺到三十圍就好難.美心嗰邊話擺全場要五十圍,一喺就淨喺擺廿五圍.為咗分流朋友,工作夥伴嗰啲,所以就喺下午兩點至五點擺cocktail for我哋嘅朋友,同事等等,而夜晚擺酒就淨係for屋企人.
其實佢哋好full,但知我哋好想喺呢度註冊,所以盡量switch呢段時間俾我哋註冊.我哋有事先訂多啲食物,份量好足.本身冇預咁多嘅,但佢哋同我講返個量未必夠咁多人食,結果加多咗嘅份量真喺啱啱好,無論喺佢哋嘅建議又或者食物質素都做得好好.另外,工作人員好了解流程喺點,事先傾嗰陣又有同我講返本身嘅流程有咩問題,令我可以run得smooth啲.
我鐘意佢地個場,加上係灣仔方便,走果陣唔會好辛苦,所以就揀佢地.其實我係網上搵,同埋識入面嘅人,所以拎左個好優惠嘅價錢.
之前溝通嘅sales係Esther,但去到banquet嘅就係Milky.Esther好妥當咁完成我地交帶嘅野,但係Milky個response好慢,亦唔太helpful,無論係floor plan定其他file都交得好慢,慢過Esther好多.
On day個arrangement幾好,上菜果啲都好流暢,十一點幾已經食哂野,但個過程唔會好趕.賓客個個都話啲野食好好食,就算係食慣靚野嘅醫生朋友都話好食,我自己就覺得好食過四季.我有食乳豬,翅,焗螺同鮑片,都好好味,個焗螺仲要拎過獎,焗哂俾咁多枱其實已經好勁!
因為我開哂成層,所以有兩間新娘房,俾左一間奶奶同姊妹.個場對住個海,所以成個景超靚!不過我地唔可以派人入去處理啲影音器材,入面個位亦都好細.最surprise係播野果陣,其實只不過係好簡單嘅左右㩒掣嘅powerpoint,但個IT都處理唔掂,令成個氣氛破壞哂.聲方面有少少細,而且因為個場係長形,所以唔清楚後面睇唔睇到,不過兩邊有好多電視.
完左之後佢地俾左間有270度海景嘅房我,超正!美中不足嘅係本身有提供late supper,話會幫我包好一袋袋,但佢又冇同我講係邊袋,我過左兩日先發現有袋鮑片係到...


text:
2007年大阪,京都五天自由行(Day 2–遊覽京都 [Part 2])
10點55分,小火車到站上車啦.
小火車黎啦
坐嵯峨小火車同係台北瑞芳坐小火車去十分好相似,都係一邊係山一邊係溪流,不過係嵯峨野嘅風景就靚好多啦.
山下溪流
中途嘅車站
嵯峨野除左坐小火車之外,仲可以坐船漂流,沿途見有好多架船,好似好正,不過要用成兩個鐘先漂玩,唔夠時間玩,下次去再玩呢樣
沿途風景
車廂內,企係度個kawaii日本妹妹仔係幫人影相架,不過唔知幾錢張,如果佢問你你可以唔影嘅;仲有前面開車個車長沿途會一路唱d日本歌,好過引架,聽講佢好出名架,同埋好多電視台都訪問過佢
11點3小火車終於到達終點站龜岡,呢度好似係農村,周圍好多田.出左車站照指示牌行去JR馬堀車站,大約行10~15分鐘就到.由於馬堀唔係大站,所以火車班次唔係咁多,要等到11點52分先有車去京都站,而且只係普通車,要坐差唔多半個鐘先到.
12點4左右終於到左京都站,跟住先去10樓嘅京都拉麵小路醫醫肚.
京都站入面
京都站出面
京都拉麵小路
揀左一輪最後食左呢間(見最多人排隊)
兩大碗拉麵,分別係800円同850円,d蛋好好味,但雲吞就唔係好掂
食完野再係京都站入面個伊勢丹空中走廊行左一陣,不過冇咩好睇,跟住1點半左右就係車站門口度個巴士站坐100號巴士去清水寺,由京都站去清水寺坐左3個字車(因為好多紅綠燈,等轉燈都用左一半時間).坐巴士單程一律收費220円,上車前要準備好散銀,到站落車就放入收銀箱.如果冇散銀都唔緊要,車上有部自動唱錢機,放入紙幣就會同你唱散佢架啦.因為今次係京都計劃只會坐一至兩程車,所以冇買pass,如果有打算係京都市內去多個景點,而且需要坐多程巴士嘅話,可以係巴士站個售票處買張巴士1日券,售價500円.
1點9左右巴士到左五條坂站,按鐘俾錢落車(車上有顯示下一站名稱,而且呢個站好多人落).跟住行返轉頭去到個十字路口,見到對面有牌寫住清水寺,過馬路直上斜路就係.其實清水寺附近嘅指示牌唔係太清楚,好多分叉路口都冇指示牌,所以最好揸住地圖對準方向行就穩陣d.
由巴士站行斜路上去清水去都行左成3個字
去京都有唔少女遊客鍾意試下著住和服去參拜
清水寺入口
清水寺入面
清水寺本堂
地主神社
地主神社入面嘅戀占之石,好多日本學生妹玩
音羽之滝,去清水寺必飲
清水寺大約行左兩個鐘,3點9左右離開清水寺之後,沿清水坂,三年坂,二年坂行去八坂神社,沿途有好多店舖好多野睇同好多野買,大約行左一個鐘多d.
清水寺對出嘅清水坂
三年坂(產寧坂)
八坂神社側門
5點左右離開八坂神社,一出正門就係祇園嘅四條通大街,然後行去花見小路通(由八坂神社正門向前行左手面第一條街,百年面油紙王對面)睇下有冇藝妓,可能太早冇咩野睇.跟住係祇園行行下,見有間叫茶寮都路里嘅舖頭好多人排隊,見d綠茶雪糕好似好好味,於是又排埋一份,不過食落唔好味嘅,最後連相都冇影.跟住再行多陣,去到四條大橋附近見對面有好多人排隊,行過去睇下原來係排隊買燒丸子,於是又排埋一份,不過埋到去佢好似用日文問要咩醬,今次冇野可以指唔識點溝通,好彩最後總算買到幾串熱辣辣嘅串燒小丸子黎試下,真係幾好味,不過貴左d.
祇園(由八坂神社正門影過去)
花見小路通
偷影到藝妓
祇園一段
好多人排隊買燒小丸子,不過好似全部都係日本人
燒緊嘅小丸子,好好味
從祇園過左四條大橋之後就係京都嘅商業中心區河原町,只係一河之隔但係呢度嘅繁華同對岸祇園至清水寺一帶嘅古色古香有好大分別.呢區只係去左河原町通同新京極通附近行下買下野,其實同心齋橋冇咩分別.行行下都唔係咁想行,於是到7點半左右去左旅遊書介紹嘅魚心壽司食King-sized壽司,原來都唔係好貴,食飽飽都係3千幾円.
好大舊鰻魚壽司
蝦壽司
原本計劃係京都玩到10點先返大阪,但係見河原町冇咩好行,於是食完壽司就決定走人.本來諗住係京都站坐JR火車返梅田,不過行行下發現原來河原町係阪急電車京都嘅總站,雖然行車時間耐d,不過唔洗坐車去京都站轉車咁麻煩,所以最後決定係河原町直接坐阪急電車返去梅田.
入到月台,最快班車係8點38分嘅快速急行,用左45分鐘就返到梅田,然後轉地鐵去難波站,10點返到酒店,跟住沖涼休息,完成第二日行程啦.


text:
2014年聖誕節北海道賞雪之旅(Day 4) – 二世古Hirafu滑雪場
按計劃今日嘅行程係去二世古最大嘅滑雪場二世古Hirafu(比羅夫)滑雪場,當然我哋唔係去滑雪,只係去睇雪.不過天氣預報今日仍然有大雪,都有啲擔心去唔去得成.
今朝浸完溫泉就食早餐啦,早餐係日式,又係用返尋晚食晚飯張枱.
今日個天比尋日清啲,望出外面可以睇清楚周圍環境,雖然仍然有落雪,但風就唔係好大,應該可以照行程計劃去Hirafu滑雪場.
食完早餐周圍行下先,呢度鏟雪係要出動到鏟泥車架.
邊個咁得閒整咗個雪人
經過一輪努力,鏟泥車終於喺門口鏟出一條路來.
有返條路,另一個要解決嘅問題係要掃走車頂啲積雪,睇落都幾辛苦.
旅館有幾部唔同嘅車可以接送住客,有小巴,MPV同私家車,除咗我哋仲有一批住客應該係去滑雪,見佢哋帶晒啲滑雪嘅重裝備.
由於我哋只得兩個人,又冇乜行李,所以旅館安排咗架私家車載我哋去二世古Hirafu滑雪場.
從車上擋風玻璃望出去只見白蒙蒙一片.
沿途除咗雪都係雪,窗外係Hirafu嘅中心地帶ひらふ十字街(比羅夫十字街),可能由於大雪,唔見有行人,不過就算停咗雪,喺呢啲地方步行都真係幾舉步維艱.
由我哋住嘅ニセコ昆布温泉鶴雅別荘 杢の抄去二世古Hirafu滑雪場都唔係好遠,喺雪地行車都只係需要15分鐘左右就到.Hirafu滑雪場主要有兩個上山起點,一個係Hirafu Welcome Center,另一個係Niseko Grand Hirafu Mountain Center.Welcome Center係Hirafu滑雪場最主要嘅地方,遊客中心同埋巴士總站都設喺呢度,不過喺Welcome Center只有吊車上山,而Mountain Center果邊除咗吊車之外,仲有纜車(Hirafu Gondola),所以人比較多.
我哋叫司機喺Niseko Grand Hirafu Mountain Center呢邊俾我哋落車
真係幾熱鬧
好多人排隊坐纜車上山
由於氣溫低又大雪,所以係度唔係影好多相,而且風雪似乎越嚟越大,想上山但係排隊坐纜車嘅人太多,所以睇咗一陣到此一遊之後決定走人.路線巴士唔經Mountain Center,所以要坐路線巴士去JR俱知安駅就要過去Welcome Center果邊,雖然Mountain Center同Welcome Center只係相距700米左右,但要行路過去就真係…超辛苦,好在Hirafu滑雪場有穿梭巴士連接Hirafu各個地點.
終於又返到去JR俱知安駅
因為事前夾啱火車時間,所以喺俱知安駅等咗一陣就有火車返小樽啦.
回程沿途又係白色一片
終於返到小樽
食晏時間,落咗火車順便行過小樽駅旁邊嘅三角市場食碗魚生飯.
今次係小樽book咗呢間喺小樽運河對面嘅小樽運河の宿 小樽 ふる川,呢間溫泉旅館雖然地方唔算大,但地方細細好有特色,而且位置超正,詳細介紹可以參考呢篇《住@小樽運河の宿 小樽 ふる川》.
雖然旅館佔地唔大,但房間面積都唔細,而且對正小樽運河,個景一流.
同其他溫泉旅館,都有送一個小糕點.
Check-in完時間仲早,先出去行下再返旅館食晚飯.小樽係2009年去過一次,當時係秋天,冬天嘅感覺完全兩個世界.
界町通
冬天好早就入黑,不過雪地加街燈喺啱啱入黑嘅時候感覺特別浪漫.
夜晚嘅小樽運河
返到旅館仲未夠鐘食晚飯,先浸個溫泉暖下身.
食晚晚餐,雖然菜色睇落唔算豐富,但味道唔錯.
食完飯冇咩做喺旅館周圍行下
今晚仲有個下午喺北菓樓買嘅年輪蛋糕做消夜
Day 4完,返回《2014年聖誕節北海道賞雪之旅》總目錄
相關文章:


text:
睇咗少女漫畫若干年(嗯,唔講幾多啦,我永遠十七歲嫁嘛),最深刻嘅場景一定一定係 最後夢中相見嘅一幕.
但講到最震撼嘅,我諗都係NTR嘅場景.不論係水瀬藍 鳴海君發現自己嘅真心,呢頭同萌愛分手,嗰頭喺同一個地方同桃花告白;還是池山田剛 宝くん因為亜美遭遇交通意外需要照顧,而同ひかる分開去陪伴亜美(扯開一筆,分手前嘅初夜呢幕,對糖糖嚟講都好深刻OTZ),最後ひかる揀咗新くん一齊直到最後,宝くん後嚟幾後悔,亜美肯放人都已經太遲;甚或水波風南 入面,蒼以くん同水結講「你無背叛到夏壱,只係我搶咗你過嚟」(謎之聲:蒼以くんカッコよかった♡),上述咁多咁多幕,都各自令到糖糖唔function咗若干日子.
我唔知係唔係因為自己曾經俾人NTR過,如陽光伴我一樣陰影揮之不去,所以對呢種情節咁敏感;但去到今時今日回頭望,我大概感謝當年為我提供呢種經歷嘅嗰一個人.唔係正能樣,更唔係抖M(謎之聲:你唔係抖M,說服力喺邊?),只係佢教識咗我:道德枷鎖,是非對錯都唔係唔俾自己去愛一件事,一個人嘅理由,如果我真係咁愛,我自然會願意捨棄一切,犧牲一切咁樣去得到佢.呢樣嘢,我要去到認識得到六位大神之後先至理解,經歷咗第一次擦身而過,真係如願以償成為咗悲劇女主角之後先明白,原來嗰個人親身教識咗我咁樣嘅一件事.當然,以反面教材而論,佢都教識咗我要哀矜勿喜,令我懂得點樣更加得體咁樣做人.
如果唔係佢,我真係唔會成長到今時今日咁樣嘅模樣(正面意思);雖然,代價係難免有少少後遺症,譬如成日跳掣(最近四十八小時跳咗三次),又或做人成日好無動力,有瞬間嘅熱度之後秒速降到冰點,伴隨跳掣急凍效果更佳(?).
有好多事情依然需要我去面對,一步一步咁樣成長.雖然一個人嘅力量微不足道,而我身邊又無太陽,要擺脫呢個狀況有啲困難.縱然我唔係月,需要依賴反射太陽光嚟令自己明亮;就算夜行屬性嘅我其實怕曬,我依然希望有機會可以親口對某人講出「你係我嘅太陽」,由衷咁樣多謝呢一個人.
同情するなら結婚して,なんてね♡


text:
「旅行」
有時同老婆係度諗,我哋會唔會好自私咁帶著郭大少去旅行.因為好多時會覺得佢無啖好食,又無覺好瞓.因為老實講小朋友真係都未必記得自己去過旅行.當然我自己細個去過邊度都未必記得,好多時都係阿爸同阿媽講先至知道自己細過去過某啲地方.有時自己睇返影過嘅相先至有印象原來去過某啲地方做過某啲嘢.但係睇返啲相嘅時候真係覺得幾搞笑.
「回憶」
今次係同郭大爺嘅第二次旅行,當然你話帶著一個啱啱一歲嘅小朋友去旅行會唔會好麻煩?其實真係麻煩㗎,因為好多以前同老婆兩個人去旅行會做嘅嘢,基本上而家都無得做.但係有時睇到佢見到好多唔同嘅事物其實又真係幾開心.老實講今次旅行去蘇梅無諗過佢會咁興奮,而雖然知道佢未必記得但係嚟啲回憶會永遠係我哋心中.希望佢睇番自己細個嘅時候都會覺得開心啦!
「值得」
當然好多時我都盡量希望同郭大少影多啲相,因為每一次嘅旅行都係一啲好寶貴嘅回憶,但係要帶佢出街兼且要帶部相機影相真係有點兒難度.有時因為要照顧佢真係連影相嘅時間都無.而每當佢好開心咁見到一啲新嘅事物,其實有時辛苦啲都覺得值得.今次去蘇梅感覺佢又同上次去沖繩唔一樣,自己開間酒店房四圍爬,見到個泳池真係想衝落去,雖然未識得行但係好興奮要我哋扶著佢四圍走.嚟啲回憶真係有錢都買唔返!
Also published on Medium.


text:
15 AUGUST 2014(FRI)
之前睇左好多朋友仔嘅FACEBOOK,都知道佢地去左同朗豪坊影SANRIO星級甜品學院.見啲SANRIO公仔真係好靚,我都想去影好耐,終於趁今日可以帶小小豬同小豬媽去影返轉啦~
開頭都以為今日係平日,加上又係十二點鐘依個時間,都估應該唔會太多人.點知我地行都去時就已經見到好多條人龍,因為每一個SANRIO公仔都要排隊影.
慶幸人龍都唔算太多人,加上大家都好合作,所以整個過程都好順暢,基本上都係等5-8分鐘就可以影到啦!
哈哈...我同小豬媽都係好鐘意影相,再加上啲SANRIO公仔真係好靚好可愛,所以我地不停影影影啦~
先嚟搵吓XO仔~
再嚟TWINS STAR,小小豬仲不知幾興奮,影到古靈精怪POST呀~
仲有布甸狗~
MELODY同KUROMI~
最後當然唔少得HELLO KITTY啦~
除左影相之外,我地仲排隊找汽球添.依個都真係排左好耐,都差唔多成半個鐘呀~
哈哈哈...我地兩個戰利品~
既然嚟得朗豪坊,原本我地都想去埋MELODY & KUROMI CAFE,不過佢地真係有啲恐怖(我指排隊方面),因為我地係未去影相之前,已經先去拎籌,打算食完午餐同影完相之後先去當食個下午茶.
點知我地影完相之後,同拎籌時間都相隔左三個鐘左右,都仍然仲有成二十張枱先到我地,為免小豬媽同小小豬辛苦,最後都係決定唔去啦!
我地同MELODY & KUROMI CAFE冇緣份了!


text:
我一直以嚟都有全香港最嚴嘅廣告政策,就係中國廣告一律ban,搞到我每日浪費成個鐘捉啲垃圾廣告,因為你亂接廣告,會被人質疑你嘅真正立場. 蘋果日報 一直以嚟都唔接土共特約轉載廣告,但呢次我發現佢接咗團結香港基金個廣告,我無法認同 蘋果日報 呢個商業決定.
蘋果日報 無責任幫土共賣廣告
喺台灣,自由時報會出現國民黨廣告,聯合報都會出現民進黨廣告,但呢個係因為雙方都有對等尊重,即係我會接你生意,你亦會接我生意,只不過版位都唔會俾到靚,但香港啲土共報紙,會登泛民嘅廣告咩?所以我一向認為,既然土共都唔會俾支持民主一方公平待遇,點解要接土共啲生意,霸佔版位,幫土共做垃圾信息宣傳,兼且毀壞自己個brand,我唔知呢個決定邊個做,但呢個決定我係極唔認同,賺老董呢啲陰質錢做乜至得,劉德華呢個「民間特首」亦無得到大部分市民認同就係.
所以我寧願辛苦啲賣德國同歐洲嘢返其他國家,搞月費網站都係咁解,當你學其他KOL或網媒靠所謂特約轉載為生,你等於將你自己嘅財路交俾土共掌握,呢個根本係一個好爛嘅安排嚟.依家我賣嘢,至少我可以透過賣嘢宣示我嘅政治立場,例如唔買中國貨,甚至係推廣循環再造,好似Kaffeeform啲杯,賺錢係應該嘅,但唔係乜錢都賺得,仲要依家 蘋果日報 嘅做法,會損害作為香港民主派大報嘅信心,你覺得你自己好多讀者,雖然香港好多抄報都已經死晒,根本係Monetization唔到,但 蘋果日報 真係要自殺到呢個水平嗎?呢件事同教宗同中國簽果份協議爛嘅程度,真係有得揮.
當然,民主派支持者,亦唔可以只係依賴單一傳媒,我諗我個人比較好彩係,我可以將稿交俾香港以外傳媒發表,亦有能力自己管理網站,真係唔駛等一兩個大孖沙然後坐以待斃,相信依家民主派要留意一樣嘢, 蘋果日報 有啲人係人鬼難分,只不過依家無證據,依家有證據咁解,支持泛民傳媒嘅多樣化係至為重要,當然,多樣化嘅支持,唔可以流入立場新聞呢啲垃圾度喇,掛羊頭賣狗肉嘅人真係太多.
後話:我講明特約轉載政策,我係唔收土共嘅特約轉載,商業機構或NGO嘅特約轉載有得傾,但唔可以違反呢度基本立場,所以我亦唔會太花時間爭呢啲生意.


text:
17 FEBRUARY 2017(FRI)每星期最自我感覺良好嘅文章又嚟,因為又到左紀錄小小豬嘅愛心便當時間又到啦~
其實依個星期我真係煮得好辛苦,辛苦嘅唔係諗煮乜,而係我依個星期都係病病狀態,病住嚟煮飯,之後又拎去學校,都真係十級辛苦.
好啦....我呻完啦...就等我分享今星期嘅便當啦.
星期一就係我病發第一日,基本上我都真係連起身都唔可以,老公見我咁佢就請左半日假帶我去睇醫生,之後就由我口述,佢就係廚房煮依個簡單嘅豬豬通心粉,所以其實依個係老公出手嘅愛心便當嚟呀~
瞓左一整日,都叫做好返少少,不過食藥食到傻傻下,所以星期二就煮左個白汁雞皇飯就算了~
星期三就煮左一個小朋友版麻婆豆腐,依個餸小小豬都好鐘意食,所以我都成日煮,小小豬一見到就當然係非常啱食啦~
星期四見有返少少精神,所以就整個兩個熊仔飯團,再煮粟米芯炒雞柳做餸.其實個樣我都覺得麻麻地,不過我諗住整左就算~
點知小小豬放學第一時間係話「媽咪你唔舒服都整便當便我,真係好開心呀,錫晒你呀」,聽到個傻仔咁講,真係由心甜到出嚟呀!
尋日俾小小豬逗得非常開心,所以就整壽司俾佢食,當係獎勵啦~
今個星期都只係超簡單地準備便當,完全冇心機諗要點整,所以話全職媽媽一定要好好保養自己,因為病起上嚟冇人可以幫你嘅同時,仲要點辛苦都一定要去做,你都咪話唔辛苦呀!
**我地的FACEBOOK PAGE,齊齊來交流親子.育兒.烹飪啦**


text:
等左好幾年,終於等到今日啦!
今日可以算係大肥豬一生入面第一個重要日子,因為終於都大學畢業,行畢業禮啦!為左分享依個重要時刻,我仲請左半日假呀!雖然一放工就要好趕咁走去理工,不過都係值得呀!
不過當我去到場館時,大肥豬都已經入左去綵排,見唔到佢,嗰時個心都有少少掛掛地,唔知佢件畢業袍有冇整得唔好,個頭有冇整靚仔……總之就係心掛掛咁啦!
之後我,小豬媽會合埋大肥豬嘅爸爸,媽媽同阿哥之後,就大家等入場啦!當係等緊途中佢地三大長老同阿哥都有講有笑,我都放心D,因為之前都怕會有尷尬場面呀!點知佢地冇尷尬之餘,仲幾好傾..小豬媽又係度不停讚大肥豬,真係聽到我都幾鬼開心,証明佢係好鐘意依個女婿嘛!
等左一陣就可以入場啦!入到場第一時間就霸靚位,之後就終於見到大肥豬啦!係依個時間當然做番一個未來老婆仔嘅工作,幫佢整好件畢業袍同個頭髮,雖然佢已經係好靚仔咁企左係我面前,不過都要整整先安心嘛!(我相信今日都係大肥豬第二靚仔嘅一日,最靚仔當然留番係12月3日啦!哈哈~)
個畢業禮開始啦,我個心就開始緊張,都唔明點解會咁,尤其見其他畢業生開始排隊上台時,就越來越緊張,個心情真係好怪呀!
由大肥豬開始等上台至行完禮,小豬媽都全程用部部DV影住,好在有小豬媽係度,如果唔係都冇左依個重要鏡頭呀!
終於等到大肥豬上台一刻,見佢行上個台到行禮,真係好感動,又要忍住,攪到我連影相都好似影唔到咁,小豬媽仲不停咁叫我冷靜,真係失禮啦!
畢業典禮完左之後,我地就四周圍影,因為我地上次已經影左一次,所以我主要都係幫大肥豬同佢地影,不過我都唔執輸影左幾張呀!.
返到屋企就即刻播左DV睇完又睇,真係超開心呀!


text:
有中國碰瓷黨走去瑞典搞屎尿屁後,瑞典公營電視台 SVT 嘅抽水節目 SVT Humor 走去抽水,仲要搞咗段惡搞宣傳片,點知中國人果然係瓷器心,話段片係 辱華片 ,要求道歉.我覺得呢次瑞典SVT吓吓都中要害,而且製作人應該得到華人協助拍攝,不過係香港或台灣背景華人,因為你班中國人嘅惡頂行為實在太難頂,應該香港拍一個粵語版至啱.
辱華片 根本係正中中國人死穴
首先,大家要了解吓歐洲式黐線節目,歐洲每一個全國官台都有黐線諷刺節目,主要恥笑啲無能政客,一如我喺德國最鍾意睇係ZDF Heute-Show 同 NDR/ARD嘅 Extra-3 ,因為一定抽到水都乾.瑞典一樣,瑞典果個節目叫Svenska nyheter,瑞典文譯就係Swedish News,當然唔會有正常嘢出現,如果想睇其他集數,可以睇呢度,基本上,佢係 ZDF Heute-Show 同一個format,任何人有唔正常嘅嘢都會被抽水惡搞,例不虛抽嘅.
當你知道歐洲會抽水抽到乾,而大家都忍咗班瓷器心好耐,佢地仲唔大抽特抽,呢個就係果段「 辱華片 」嘅背景,而依家係睇未經中文白痴傳媒剪輯嘅版本,SVT(瑞典公營電視台)係有將成段片原裝上網,如果有人識瑞典文可以翻譯一吓成段嘢,但唔好好似啲中國人,剪埋有大紀元畫面嘅部分(一睇就知五毛傑作)
平心而論,尾段嘅惡搞宣傳片,簡直係直線抽擊,香港應該拍一個版本,用嚟警告班中國遊客,最好喺高鐵西九龍站門口播
1. 中國遊客隨街大便,兼且唔抿屎嘅習慣,令人厭惡
2. 中國人食狗肉嘅習慣,瑞典人忍咗好耐,否則唔會用帶住一條狗就係去咗買餸嘅惡搞
3. 直抽中國人成班都係種族主義者,呢部分最應
4. 認為同中國人講道理都係嘥gas,否則就唔會有打屁股果節,順便寸中國人個個都係似細路咁,唔教唔得.
果段惡搞宣傳片,段段都係應到唔應嘅文化批判,所以我相信創作果個人根本係中國通嚟,就係熟悉中國,至會鬧到咁狠,仲要係恨鐵不成鋼果種狠.
呢啲節目都唔識睇,你班瓷器心中國人仲留喺中國做乜,收檔喇.所以,我一起身一定講咗呢段先,呢啲只不過係歐洲人常識,但好多中國人住喺歐洲,電視都唔睇,鬼知當地發生乜叉事.


text:
丹尼士三叉戟2型
丹尼士三叉戟2型(Dennis Trident 2,曾經叫過做TransBus Trident 2)係一款由英國丹尼士車廠出嘅兩軸低地台雙層巴士,喺1997年推出.佢取代咗丹尼士飛箭雙層巴士.丹尼士車廠喺2001年正式併入TransBus International之後,三叉戟2型就改由TransBus出(期間丹尼士呢個牌子一度被放棄),由2004年起,三叉戟2型改由亞歷山大丹尼士出.
兩軸版三叉戟[編輯]
三叉戟2型底盤喺推出初期係以丹尼士三叉戟(Dennis Trident)或者TransBus Trident名義賣.
三叉戟2型底盤有打橫擺嘅後置式引擎,引擎擺喺引擎室右邊,散熱水箱就擺喺引擎室左邊.佢可以配康明斯C系歐盟二型引擎,後來改配康明斯ISCe歐盟三型引擎,波箱配搭係Voith DIWA或者ZF Ecomat.三叉戟2型可以配亞歷山大ALX400,Plaxton President或者東蘭開夏Lolyne/Myllennium Lolyne車身.
三叉戟2型喺推出之後頭幾年,喺英國有多間巴士公司買,其中Stagecoach,第一集團,Travel West Midlands(而家叫National Express West Midlands)同埋Lothian Buses都買咗過百架.有啲三叉戟2型被出口去愛爾蘭(賣畀Dublin Bus)同埋西班牙(喺巴塞隆拿同埋馬德里做觀光車).但後來Scania N94UD "OmniDekka"喺英國推出令競爭更激烈,再加上TransBus International喺2004年被接管,三叉戟2型嘅需求明顯減少,得返Stagecoach繼續做佢嘅主要顧客.
最後一批以三叉戟名義賣嘅三叉戟2型喺2006年付運Isle of Man Transport.
Enviro 400底盤[編輯]
2005年,亞歷山大丹尼士為咗整新嘅Enviro 400雙層巴士而研製出新版三叉戟2型底盤,底盤改以Enviro 400名義賣,不過喺前門附近嘅亞歷山大丹尼士金屬牌上面嘅車輛型號仍然係「Trident 2」.新版三叉戟2型底盤保留原有嘅康明斯ISCe歐盟三型引擎,但好快俾康明斯ISBe六汽缸歐盟四型引擎取代,波箱配搭仍然係Voith DIWA或者ZF Ecomat.底盤經過多個改動,包括前輪跨被加長,令架車嘅前軸車轆上面可以裝最多3個位,另外亦可以用新設計嘅油缸去配合直樓梯車身設計.新版三叉戟2型底盤除咗可以用原廠Enviro 400車身以達致底盤車身一體化外,亦可以配Darwen/Optare Olympus車身.呢款Enviro 400底盤一路出到2009年.
喺2008年底嘅Euro Bus Expo 2008展覽會上,亞歷山大丹尼士展出咗一架新版Enviro 400.底盤(別名繼續叫「Trident 2」)再經過改良,一路用開嘅ZF驅動軸嘅動力輸入位置由左邊改咗去右邊,引擎改為擺喺引擎室左邊,而散熱水箱就擺喺引擎室右邊,尾輪跨亦長咗少少.佢可以配康明斯ISBe六汽缸歐盟五型/EEV或者猛獅D0836LOH65引擎(後者個水箱大少少),波箱配搭係Voith DIWA或者ZF EcoLife.到咗2009年,亞歷山大丹尼士研製出香港版Enviro 400,佢嘅尾輪跨進一步加長,一副康明斯ISLe歐盟五型引擎擺喺引擎室左邊,而喺引擎室右邊嘅散熱水箱就升高咗,引擎室上面擺咗一副冷氣機.2011年,喺歐洲賣嘅Enviro 400底盤改到符合歐洲委員會嘅Whole Vehicle Type Approval標準(簡稱ECWVTA),同年亞歷山大丹尼士公佈北美洲開頂版Enviro 400,底盤規格較接近香港版,但前輪跨改番短同埋改用符合美國環保局EPA 2010廢氣排放標準嘅康明斯ISL引擎.
喺2012至2013年,亞歷山大丹尼士試出咗三架配康明斯ISBe六汽缸歐盟六型引擎嘅Enviro 400,一架配Voith DIWA波箱,兩架配ZF EcoLife波箱,尾輪跨比起2008年推出嘅英國本土版再長少少.
亞歷山大丹尼士喺2005年整咗兩架Enviro 400樣辦車,其中一架係畀Stagecoach London取代喺2005年7月7號倫敦連串炸彈襲擊中損毀報廢嘅一架三叉戟2型巴士,而另一架係畀Travel West Midlands,兩架車一齊喺同年底嘅Coach & Bus Live 2005展出.第一份Enviro 400訂單係嚟自倫敦Metroline,呢批共28架車連同Stagecoach London同埋Travel West Midlands嘅樣辦車喺2006年初投入服務.
喺2009年之前嘅倫敦,Enviro 400因為VDL冇啱嘅雙層巴士,同埋富豪B9TL因散熱水箱噪音等問題而俾管理倫敦交通嘅Transport for London禁止用嚟行倫敦合約巴士線而得益,有多間倫敦嘅巴士公司買咗Enviro 400.而喺倫敦以外地區,Stagecoach係Enviro 400嘅主要顧客,佢喺2006至2007年先引入130架配歐盟三型引擎嘅Enviro 400,其後再引入幾百架歐盟四型/歐盟五型/EEV引擎嘅Enviro 400,包括僅有嘅20架猛獅引擎Enviro 400.Arriva集團亦同樣買咗多架Enviro 400.
配Darwen/Optare Olympus車身嘅Enviro 400總共有56架,全部都係較早期嘅右邊引擎版本.第一架配Darwen Olympus車身嘅Enviro 400喺2008年付運倫敦CT Plus公司,同年底Courtney Coaches(而家叫Courtney Buses)接收咗一架Optare Olympus車身嘅Enviro 400,2008至2009年London General接收咗54架Optare Olympus車身嘅Enviro 400.
香港嘅九龍巴士同埋城巴喺2009年底各自接收咗一架10.5米長嘅Enviro 400,佢哋喺2010年2月開始出街載客.城巴喺2010年7月再出多一架,又喺2011年出多38架,2012至2013年出多20架.港鐵公司喺2011年訂咗9架,2018年出多兩架.九龍巴士亦喺2012至2013年出多50架.新世界第一巴士喺2016至2018年接收60架,佢哋係高4.17米嘅矮身版,車頭車尾亦改用新嘅Enviro 400MMC設計;新大嶼山巴士亦會喺2018年引入14架呢款矮身版Enviro 400.
喺北美洲,首先接收開頂版Enviro 400嘅係美國夏威夷檀香山嘅E Noa Tours,後來開頂版Enviro 400再喺美國同埋加拿大幾個城市投入服務.
除此之外,亞歷山大丹尼士亦特別整咗一架Enviro 400,喺2008年夏季奧林匹克運動會閉幕禮同埋2008年北京夏季殘疾人奧運會閉幕禮作宣傳表演用.
Enviro 400H[編輯]
早喺2007年,亞歷山大丹尼士已經開始設計柴油/電力混合驅動版Enviro 400(對外稱為Enviro 400H).佢用BAE Systems嘅HybriDrive驅動系統,用嚟發電嘅康明斯ISBe四氣缸引擎擺喺引擎室右邊,而散熱水箱就擺喺引擎右邊.
去到2011年,亞歷山大丹尼士開始出另一版本嘅Enviro 400H.佢改以2008年亮相嘅新版Enviro 400底盤為藍本,引擎室佈局左右倒轉,用嚟發電嘅康明斯ISBe四氣缸引擎擺喺引擎室左邊,而散熱水箱就擺喺引擎左邊.
由2012年出廠嘅Enviro 400H開始,架車嘅引擎可以喺車速跌到落時速4哩(大概時速6.4公里)以下就停低,去到車速升返上時速7哩(大概時速11.3公里)以上先至着返,而唔再係係噉行.
喺2013年,亞歷山大丹尼士試出咗一架配康明斯ISBe四汽缸歐盟六型引擎嘅Enviro 400H,引擎改為打直擺喺引擎室中間,散熱水箱去返引擎右邊.其後倫敦市場曾經引入呢款歐盟六型引擎嘅Enviro 400H一段短時間.
Enviro 400H初頭淨係得原廠車身,儲電用嘅鋰電池擺喺上層車尾.其後亞歷山大丹尼士同西班牙嘅UNVI合作,出咗用Enviro 400H底盤嘅雙層開篷巴士.
2008年開始,有12架Enviro 400H喺倫敦投入服務作試驗,其中一架喺Euro Bus Expo 2008展覽會展出.後來英格蘭同蘇格蘭政府各自成立Green Bus Fund去資助巴士公司去買比較環保嘅巴士,兩隻基金喺2009同埋2010年夾埋資助購買586架巴士(2010至2012年交貨),其中300架係Enviro 400H[1].其中Stagecoach買得最多,買咗123架;倫敦方面就訂多84架;而Reading Transport買嗰31架同埋Lothian Buses買嗰15架係11.4米長版本.
第一架配西班牙UNVI開篷車身嘅Enviro 400H喺2011年喺比利時Kortrijk搞嘅Busworld巴士展亮相.
停產[編輯]
最後一批北美版同埋英國本土版三叉戟2型(Enviro 400)已經喺2016年出廠,其中後者俾亞歷山大丹尼士Enviro 400MMC取代.至於香港版三叉戟2型(Enviro 400)到2018年仍然有生產.


text:
Read full review
2017-08-27 294 views
英式三層架一直都係下午茶既好選擇,然而最近係香港竟然出現左正宗法國手工甜撻.位於上環寫字樓地區,聽講吸引到好多OL姐姐中午就去掃貨今日黃昏6點黎到Tartes&Pop時,甜撻已經差不多被掃空了.每月都會9款唔同口味既甜撻,如果想有多啲選擇就要早啲到啦!睇到大電視有幾款好似強烈推介既口味,法國老闆話呢幾款都係Best Sales,所以我就點左3款.係等緊擺碟既時間,我就參觀左一下小店一啲特別既裝飾.老闆話好多外國明星,樂隊黎香港開演唱會既時候,大會都會搵佢地提供甜撻比歌手.所以牆上有好多唔同歌手既相同簽名.估唔到我竟然同Britney食埋同一款甜品另外小店一開張時,因為全店內外都係由法國人打理,所以有好多新聞雜誌都有做採訪.成牆都係大大小小既報導!見到圖都流哂口水啦真係好期待!黑黑既底碟係模仿以前黑膠碟既造型,好特別,呃Like一流甜撻我專登揀左唔同顏色既,無論睇起黎定影出黎都靚啲,colourful啲老闆一開始已經詳細甘介紹左每款撻每一層layer分別係咩,但好重要既係!!!!呢度係無任何刀刀叉叉比你好lady甘去食,要用手架,好有風味,但都有點兒唔多慣係我影哂相之後小店會好貼心拎返啲
每月都會9款唔同口味既甜撻,如果想有多啲選擇就要早啲到啦! 睇到大電視有幾款好似強烈推介既口味,法國老闆話呢幾款都係Best Sales,所以我就點左3款.
係等緊擺碟既時間,我就參觀左一下小店一啲特別既裝飾. 老闆話好多外國明星,樂隊黎香港開演唱會既時候,大會都會搵佢地提供甜撻比歌手.
所以牆上有好多唔同歌手既相同簽名.估唔到我竟然同Britney食埋同一款甜品 另外小店一開張時,因為全店內外都係由法國人打理,所以有好多新聞雜誌都有做採訪. 成牆都係大大小小既報導! 見到圖都流哂口水啦真係好期待! 黑黑既底碟係模仿以前黑膠碟既造型,好特別,呃Like一流
甜撻我專登揀左唔同顏色既,無論睇起黎定影出黎都靚啲,colourful啲
老闆一開始已經詳細甘介紹左每款撻每一層layer分別係咩,但好重要既係!!!!
呢度係無任何刀刀叉叉比你好lady甘去食,要用手架,好有風味,但都有點兒唔多慣
係我影哂相之後小店會好貼心拎返啲撻入到餅房cut一半.
會比較方便去食,又可以睇下撻入面有幾靚!
$45
13 views
0 likes
0 comments
由最淡味既開始食先.順帶一提,唔好睇落好似細細件,切左一半之後細細啖都要食3.4啖.
$45
24 views
0 likes
0 comments
Vanilla mouse 都係屬於比較實既口感,甜度適中,抵讚.
一般食多2啖都會滯,但係好值得加分係竟然有青檸皮去中和返,好Fresh 又唔會太過苦澀.
中間個層應該算係好多果肉既果醬,好香士多啤梨味,酸酸地好天然.
上面個層啫喱唔係太突出,果肉都偏酸.
如果唔想食太甜,要清新口感既我比較推薦呢款!
$45
12 views
0 likes
0 comments
伯爵茶獨特既香味我個人好鍾意,配橙就真係未試過啦!
$45
25 views
0 likes
0 comments
好滑既Earl Grey Mousse,無岩岩Vanilla甘實,好香茶味.表面灑左少少茶葉,帶有少少茶葉本身既苦味都會有返中和既效果.
果蓉部分好驚喜!果醬唔會打到好爛,有一塊塊橙皮,橙肉,橙皮個隻澀味又幾夾喎,重好有咬口.
上面橙肉有少少酸.如果下次黎我會肯encore呢款
$45
14 views
0 likes
0 comments
壓軸出場既銷量第一名,用左宇治抺茶,重有証明書Tim.
$45
30 views
0 likes
0 comments
白色部分係海棉蛋糕,加上一層厚身既芝麻大量抺茶粉,大大塊Motcha Mousse!
一入口先食到濃濃既芝麻味,好香滑.
之後先會慢慢食到Motcha味,茶味好香濃,但唔苦,Mousse好濕潤 好滑,但茶粉又會令到嘴會乾乾,好奇妙既配合.
最頂個塊我原先以為係普通朱古力,外面一層好厚可可粉,咬落去個下原先以為係糯米糍,但又好快溶化左,好似蛋糕.如果有機會真係要問下係咩黎.而睇落最平平無奇既海棉蛋糕中和左好濃烈既味道,整體黎講係好食既我覺得芝麻味太濃會搶哂Motcha風頭!
另外呢度都好歡迎外賣架,本身撻雪到夠哂凍,就算無ice bag坐一個鐘車都無問題.
如果個半鐘既話就雪返半個鐘先食都OK! 外賣時係獨立一個個甘pack,唔怕撞到會變左唔同口味,好可愛既盒仔.
如果得閒經過,我都幾建議你地黎試下,真心可以同$300一位既三層架甜點揮過
Post


text:
帕爾瑪 必去景點及肯德佩爾安東尼海灘附近酒店推介
肯德佩爾安東尼海灘附近酒店預訂
神秘優惠價幫你慳更多
即時揭開神秘優惠價,慳得更多
帕爾瑪必去推介 - 肯德佩爾安東尼海灘
想去 帕爾瑪 自由行?等 Hotels.com 帶你玩盡 帕爾瑪肯德佩爾安東尼海灘 啦!留意我地文章,話你知去帕爾瑪 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋帕爾瑪肯德佩爾安東尼海灘 附近有咩酒店,等你更加容易計劃行程,慳返酒店來回景點嘅時間.
帕爾瑪肯德佩爾安東尼海灘 自由行
去得帕爾瑪肯德佩爾安東尼海灘 自由行最緊要一定係揀啱日子去.一啲熱門景點例如,帕爾瑪 嘅 肯德佩爾安東尼海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
帕爾瑪肯德佩爾安東尼海灘 交通
想去肯德佩爾安東尼海灘 暢順無阻濟,最好就係出發前,睇清楚帕爾瑪肯德佩爾安東尼海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
帕爾瑪肯德佩爾安東尼海灘 必食必買攻略
帕爾瑪肯德佩爾安東尼海灘一直都係旅遊熱門地點,去到帕爾瑪肯德佩爾安東尼海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
菲舍塔爾 必去景點及阿萊奇冰川附近酒店推介
阿萊奇冰川附近酒店預訂
神秘優惠價幫你慳更多
即時揭開神秘優惠價,慳得更多
菲舍塔爾必去推介 - 阿萊奇冰川
想去 菲舍塔爾 自由行?等 Hotels.com 帶你玩盡 菲舍塔爾阿萊奇冰川 啦!留意我地文章,話你知去菲舍塔爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋菲舍塔爾阿萊奇冰川 附近有咩酒店,等你更加容易計劃行程,慳返酒店來回景點嘅時間.
菲舍塔爾阿萊奇冰川 自由行
去得菲舍塔爾阿萊奇冰川 自由行最緊要一定係揀啱日子去.一啲熱門景點例如,菲舍塔爾 嘅 阿萊奇冰川,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
菲舍塔爾阿萊奇冰川 交通
想去阿萊奇冰川 暢順無阻濟,最好就係出發前,睇清楚菲舍塔爾阿萊奇冰川 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
菲舍塔爾阿萊奇冰川 必食必買攻略
菲舍塔爾阿萊奇冰川一直都係旅遊熱門地點,去到菲舍塔爾阿萊奇冰川,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
政Whats噏:中風年輕化 工聯會小花都中招
工聯會立法會議員麥美娟(Alice)非常關注健康議題,今日(12日)就搞咗場「工聯會新界西心房顫動民間篩查大行動」,喺青衣幫啲長者檢查有冇心房顫動,以預防中風.以前喺工聯會做暑期實習嘅兩朵小花,現為工聯會社區幹事黃思鴻,陳安妮都有出席,其中黃話健康真係好重要,事關佢自己18歲仲讀緊高中嘅時候都中過風,雖然唔係嚴重嗰種,但當時半邊臉癱咗郁唔到,諗番都覺得驚啊!
她中風後先睇西醫做物理治療,後改為睇中醫,前前後後都醫咗成半個月,黃話中風嘅時候天氣比較凍,中醫就話佢冇好好保護臉部肌肉,導致「邪風入體」,所以自此大風嘅話都要戴口罩,同埋定期做身體檢查.
陳雖然冇類似嘅經歷,但佢同黃一齊服務緊嘅大窩口區都比較多長者,所以健康議題都要跟得貼,每個星期會幫長者量血壓,同埋搞吓康體太極班等,而佢自己都會每個星期跑步,不過就冇同黃一齊跑喇,事關黃話鍾意競走多啲,所以都係各有各做運動.
Alice話中風有年輕化趨勢,試過同一個年輕朋友用WhatsApp傾偈,傾到一半對方冇覆,起初無為意,後尾先知原來佢中咗風.所以Alice都好注重健康,有節制飲食,試過有一次食過龍,就決定由西環行返金鐘立法會攞車,足足行咗40分鐘,實行幫助下消化咁話!


text:
連續幾個星期落雨濕濕, 今日下晝終於停兩有少少太陽, 即刻落去大坑東遊樂場打個轉先!
相信一家大細常常希望同小朋友來個草地短線遊! 但係一諗起草地就只係想到迪欣湖,佐敦谷等等, 最後覺得太遠就放棄咗! 其實你又知唔知喺巿區都有好多綠色好去處!
今日我哋嚟到大坑東遊樂場, 其實離太子港鐵站只係10分鐘路程! 裡面有大草地, 小食亭, 洗手間及兒童遊樂設施好齊全好方便!
我哋由屋企慢慢行穿過警察遊樂會去到界限街入口! (見到靚靚鳳凰木又要影番張相先)
球場旁邊公園有兩行大樹好遮蔭!!
我哋由3號足球場入去大草地!
成個大坑東遊樂場由三個足球場, 跑步徑(不同大小)同一個欖球場組成
足球場旁邊有幾個鐵籠放咗喺度, 原來只要自己帶個鎖嚟就可以將自己包包放入去鐵籠度!
哥哥拎出自己既搖控車出嚟玩! 不過始終個地下都濕濕地, 唔係行得太順利!
玩咗一陣我哋過去小食亭度抖一抖! 順便俾哥哥有個平地去玩搖控車
呢間小食亭都非常齊全咩都有, 同埋價錢都唔貴! 老闆係伯伯婆婆夫妻檔睇舖, 好親切好友善!
西瓜波番皂泡一定唔少得啦! 呢款咁懷舊既士多仔真係買少見少
小食亭對出都有幾張枱櫈放喺度, 自己製造一個高檔High Tea環境, 聽吓雀仔唱歌, 吹吓涼風! 食番隻雞脾嘆番罐可樂, 真係人生樂事!
可樂($5); 雞脾($11)
High 完 Tea太陽出嚟, 我哋就再落草地玩!
成個球場都冇人, 任踢入射唔嬲!!!!!~ YEAH
其實呢個球場地方好大, 就算球場範圍外都有好多草地, 所以其實一家大細都可以落到嚟舖張墊喺草地上野食!
不過有點可惜, 呢度唔俾踩Roller, 單車, 玩搖控飛機(搖控車冇問題), 同埋唔準帶狗仔嚟!
場內兩側都有好多小木櫈同靚靚樹木! 人又唔多, 去又方便, 真係一個幾唔錯既野餐地方
始終地勢唔高, 所以都唔俾放風箏! 何況風都唔會夠大啦
近界限街同大坑東道交界有一座建築物, 整座都被藤樹包圍住, 感覺好似去咗天空之城咁!
行出馬路睇吓佢正面, 原來係個蓄洪池!
踢完波放吓飛機, 喺大坑東遊樂場就燒咗2個鐘時間又俾佢放到電喇
Photo by CANON 5D Mark III, Len | EF 24-70mm f2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評語: 其實好多大草地就在你附近, 只係大家冇留意未發覺啫!
大坑東遊樂場 簡介
1條480米長的緩跑徑, 1足球場, 1欖球場, 小食亭, 洗手間及更衣室
地址
九龍深水埗界限街 63 號
交通
太子 地鐵站從 A 出口離開
→經 運動場道 (途經 "嘉康中心"), 轉左至 通菜街
→ 經 通菜街 ( 途經 Shell 油站 ), 於 界限街 行人輔助線 過馬路後 轉右
→ 沿 界限街 至 大坑東遊樂場 南面入口
石硤尾 地鐵站從 B1 出口離開
→沿 窩仔街 (途經 "萬寧" 石硤尾分店), 轉右至 棠蔭街
→沿 棠蔭街 直行 (途經 "聖道中學"), 於轉處 到達 大坑東遊樂場 北面入口
開放時間
每日上午7時至下午6時
電話
2777 8946


text:
2018年5月25日星期五
豉汁蒸鯧魚 + 菜心苗 + 芫茜皮蛋魚片湯 ( 25-MAY-2018 )
( 25-MAY-2018 FRI )
感恩一覺瞓天光 但就一直發夢囉 好記得見到媽咪 同埋見到有芒果 哈哈 ~
今朝想飽 d 所以食米粉餐 ~
我同 8 卦邊個到先就會幫對方叫埋早餐 咁可以慳番等嘅時間 咁今朝佢遲咗 我又幫佢叫早餐啦 佢居然食三文治 因為佢多數打包先食嘛 但我無為意 因為我掛住睇資料 好喇 都差唔多 9 點都未到 咁 whatsapp 佢 之後佢話搭緊 lift 但成 5 分鐘都未到 驚佢暈呀 因為佢間唔中就話血糖低有 d 暈嘛 所以即打比佢喇 原來佢已經番到菇場 佢打漏咗 "打包" 呢兩個字 @@
咁番到菇場 佢 skype 我 話頭先我做咗一樣嘢令佢好滾動 仍都知覺得我係咩人喎 佢話佢打比我嘅時候 佢話係要打包呀 咁我話死啦 佢話以為我會講話搞到我遲到 但我係話: "死啦 d 嘢凍哂" 佢話無諗過我係咁講囉 ~
所以我成日話要里奧大人番來食熱嘅飯餸囉 雖然我都會怨太遲開飯 但凍冰冰真係接受唔到囉 諗番起我之前成日食凍菜 我真係鍾意食菜都唔會食 暖都算 凍喎 仲要無嘢蓋住 堅係食緊塵咁囉 @@
菇場唔太忙 咁就好喇 好想抖下呀 ~
Lunch time 未餓 咁就周圍行啦 行下行下就行咗 40 分鐘 去超市買咗梳香蕉同 8 個奇異果 之後就買嘢食番菇場喇 行到勁熱添 @@
放工去街市買餸 又忍唔住買 1/4 個西瓜同 4 個大蘋果 之後再買 1 斤菜 + 1條魚肉 + 10個蕃茄 + 2 條勝瓜 再加埋晏晝買嘅生果 好重呀 成日買下買下 買完先覺得重 @@
番到屋企即預備 咁我整嘢嘅時候 隻手係咁震又無力 我心諗死啦 今次震得咁犀利嘅 之後再望到 d 生果 先醒起拎得太重啦 哈哈 ~
我平時將魚肉剪到一塊塊 上次見阿 mi 係一條唔切斷架 但我煲完出來 都係散哂嘅 嗚嗚
里奧大人 7 點放工 去埋淘寶拎嘢就番屋企喇 今晚想煮飯 但真係熱到食唔落飯 所以最後都係煮上海麵比里奧大人 我食餸算喇 ~
是日懶餐 - 豉汁蒸鯧魚 + 菜心苗 + 芫茜皮蛋魚片湯
豉汁蒸鯧魚 - 好耐無食魚 係時間蒸來食啦 呢條 $30 都幾厚肉 ~
菜心苗 - 食剩半斤 今晚食埋佢 ~~~~
芫茜皮蛋魚片湯 - 上次見阿 mi 整呢個湯 我又學到嘢 好在我心血來潮 send 張相比佢咋 之後佢再提我要醃鯇魚肉呢 今次個湯好甜 但里奧大人話好甜好滯 我話係清甜喎 可能佢果碗比較多渣 所以有咁嘅感覺 ~
咁我講番今朝 8 卦單嘢比里奧大人聽 之後我話所以我都想你每餐食嘢都熱辣辣囉 條友串串共笑笑口話唔係喎 有 d 嘢凍 頂佢丫 我有 d 火 叫佢講咩嘢係凍丫 ?! (我其實有時都會早 d 煮定菜 好似今晚咁 一邊爐頭蒸魚 另一邊爐頭淥菜 淥完菜就淥麵 )
之後佢話 d 麵包係凍 我話麵包我整架 ?!?!?! 佢居然笑笑口話係 呢下火來喇 我話你自己放工買包都唔係熱啦 就算熱呀 妳第朝食都係凍啦 之後佢話可以係熱 我即講話我可以每朝早蒸熱 d 麵包你食 下次我買個菠蘿包番黎 (我特登講蒸菠蘿包 因為 d 皮濕哂無可能食啦) 朝早你一定要食 唔食就禿頭 佢當堂收聲 ~
洗埋碗諗住去徑步 但真係好攰 所以最後都係沖涼休息呢 ~
咁叫里奧大人開機洗衫 洗咗 15 分鐘 我無啦啦問佢有無落洗衣液 ?!?! 真係好奇怪唔知點解我會咁問 但好在問一問 佢居然答話無 仲話我開咗機 所以佢以為我落咗 我即鬧佢啦 係你自己叫我幫你開機 咁如果我落埋洗衣淚 即係我開機洗埋啦 駛咩叫妳幫手開機洗衫呀 ?!?!?!?! 依家居然將問題瀨落我身上 唉 點解佢同佢屋企人咁似架 一有問題就瀨人 不知所謂囉 ~
佢 11 點都瞓 我 11 點 15 分都瞓喇 勁攰呀 ~~~~
標籤: 肥在家煮食篇
訂閱: 發佈留言 (Atom)


text:
買好哂電話卡就即坐捷運去酒店 勁期待呀 ~~~~
今次試下坐捷運直達酒店 哈哈
最鍾意推行李車 代表唔駛自己拎 哈哈
唔知邊度買悠遊卡 所以叫里奧大人去詢問處問 唔好浪費時間搵喇
買咗 2 張悠遊卡 (NT$500/張) 但要比按金 NT$100/張
我見到 "坑口" 好有親切感呀 哈哈
突然間咁多人買車票
上面 d 數字係咩意思呢 ?!
動漫公仔 ?!
已經 17:49 喇
拖喼坐捷運
其實坐捷運係最好 因為可以避開地,面塞車 但要上上落落辛苦 d 囉
我幾鍾意呢 d 兩座位
感恩車廂無咩人咋 咁我地無阻住人地 因為......
我地差唔多落車先見到有行李架 咁我地仲將行李擺喺自己隔離添 勁樣衰呀 @@
天花板好靚喎
坐捷運去台北車站 一出站 其實唔知酒店位置喺邊 里奧大人即開 Google Map 但唔係咁掂 要開百度先得 最後搵咗好耐先搵間酒店 指示話拎行林最好 Z4 出口 但距離酒店比較遠 Z10 就行一分鐘就到 咁講好近咁 但唔識路嘅話 真係有排搵 ~
加上我係路痴 黑媽媽更加睇唔到 d building 咁滯 所以靠里奧大人了 ~
我地搵緊路去酒店 依個鬼佬企正喺 "K區" 我堅覺得 d 路真係好 "崎嶇" 架 哈哈
拎住行李上上落落係比較麻煩
第一次去台北 里奧大人帶我行過地下街 仲買咗 2 件冬天褸 當時只係 NT$600 兩件褸喎 勁抵爆
我地終於鑽出地面喇
對面係 "台北車站"
嘩 間酒店又係型格酒店咁款 成揀都係全黑 真係好考眼力噃 ~
終於搵到 Relex 5
酒店對面係賣胡椒餅嘅
見唔多人排隊 又即管買黎食啦 對上一次買 4 個 食到好驚 所以今次買 1 個 share 食
我好鍾意睇人整嘢食 里奧大人成日話為食嘅人先會咁喎
@ Relax 5
一入房間都好光猛 加上廁所又非常乾淨 真係好感恩 同埋好開心 因為我覺得廁所乾淨係好好好緊要囉 揀酒店首選架 ~
Check-in 之後 放哂 d 重要嘢入夾萬 就即去寧夏夜市喇 ~~
@ Hotel Relax 5
7 點 20 分 check in
黑黑沉沉 style
飲咖啡嘅地方
小食
我地住 7 樓
估唔到房間好光猛喎 good
沿途落毛毛雨架 雖然我都預咗落雨 但都覺得有少少掃慶 始終拎住把遮掃街 真係好唔方便呢 ~~~~
影地標 哈哈
條街無咩人喎 令我即刻諗起台南
到寧夏夜市喇 最搞笑里奧大人問我睇唔睇到寧夏夜市呢 4 個字 我話睇唔到喎 我諗住好似饒河街夜市咁 有個大牌坊 咁樣好易睇到呢
落毛毛雨呀
沿途會見到好多玩遊戲嘅灘檔
越落越大雨了
我睇人玩 已經好開心好興奮
去到夜市入面喇 好多人呀 又落毛毛雨 所以行咗一轉 最後都係入店舖食牛肉麵同小籠包 落雨濕濕真係好難掃街 ~
里奧大人要食 "雪在燒"
糖蔥餅嘅皮
加花生碎
我之前同里奧大人講 話雪在燒係好味道 但唔鍾意就係收完錢就即包雪糕 好唔衛生囉 估唔到依家已經係 "自行找零" 咁就衛生好多啦 yeah ~~~~
唔記得咩味道嘅雪糕 最緊要揀甜味嘅雪糕 即係唔好揀青檸味咁解呢 明唔明呀 ?! 哈哈
加埋芫茜
包埋就搞掂
2 尺高嘅花生磚
有 d 檔口係有坐位的
呢度煙霧離漫
里奧大人 send 比我睇 佢終於買到杯木瓜牛奶 梗係啦 佢排咗好耐呀 仲比人打尖添呀 哈哈哈哈
我等埋里奧大人先入去舖頭嘛 咁佢話聽唔明個 waiter 講咩 我話佢講右邊同左邊係唔同餐廳 所以妳要講食咩 咁先可以帶位 里奧大人當堂覺得我好勁 嘩哈哈哈哈 ~
坐嘅地方都唔錯 但地下就好"線"
另一邊係食西餐 所以頭先個女人就問食牛肉麵定西餐 就係咁解喇
要 20 分鐘內飲完 怪不得里奧大人飲得咁快啦
自助醬料區
我同里奧大人都覺得無料到喎
原汁牛肉麵 - 無咩色水咁噃 但食落都係無咩味道 但牛肉口感係 ok 嘅 哈哈
小籠包 (9粒)
小籠包 咇 d 肉汁出來睇睇好喎
橫睇掂睇都無肉汁 哈哈 同埋個皮好厚囉 @@
台灣消費都貴哂 lu
@ 牛B牛肉麵食館
黎到台北 一定要食台灣腸啦 哈哈
個樣好吸引
奇怪點解幾張相都見到有火點 再望真 d 原來係支竹籤 呢條腸唔好食嘅 好失望
~ 好似好好味咁
笑死我呀 我勁期待家嘛 但原來得 1 粒 所以我一路影一路係咁笑 無諗過 1 粒 因為我無睇價錢同份量 之後個鬼佬見我係咁笑 佢又笑 但眼神話我知 佢完全唔知呢嚿係咩嘢來 哈哈哈哈 ~
幾咁大粒 哈哈 但好味道嘅
咁樣就睇到真實 size
灸燒牛肉粒 - 無食呀
佢好似帶咗頂帽咁 加埋成個動作 好似機械人 哈哈
番到香港睇旅遊節目 原來呢個肉焿有好耐歷史架喇
青蛙下蛋 一定要買來試 因為未飲過
其實係愛玉加檸檬 我個人認為好難飲啦 哈哈
大大粒麻糬 太飽肚了 所以唔敢食
里奧大人話要再食喎
里奧大人唔加芫茜 話味道當堂無咁好味呀 哈哈
呢檔木瓜牛奶好味道呀
好少機會同里奧大人行到離行離列 但今次唔同 因為我有出電話卡 可以打比佢 咁就唔駛驚啦 哈哈
我好想玩 game 呀 所以睇下有咩好玩 ~
神槍手個名幾咁掂 不過我唔係咁鍾意玩呢 d game
中間綠色個波有紅外線 等妳可以百發百中 但其實係只比細路仔咁玩咋 係細路仔嘅手槍先有紅外線 咁又幾好喎 大家開心
原來樣樣都要 NTD100 我覺得貴囉 不過里奧大人就話玩啦 咁我同佢就逐個波慢慢掟 隔離兩個細路就係咁掟 所以我地 62 分時 佢地已經 192 分 嘩哈哈哈哈 不過佢地玩咗 4 盤嘅 大佬 廿幾蚊港紙梗係要慢慢玩啦 ~
諗住無獎品 咁都無所謂 旨在玩下 之後老闆叫我行去後面揀禮物 仲要有 Minions 袋添呀 超級勁開心呢 哈哈 ~
見到里奧大人都笑得好開心架 其實我知道佢因為知我好開心 所以佢都笑得好開心呢 好鍾意呢 d 感覺 家姐又係咁架 見我笑得好開心 佢又笑得好開心架 ~~~~
我玩呢個 game 無難度架 哈哈哈哈
諗住走人 點知老闆叫我去後面揀袋 仲有我呢期鍾意嘅 Minions 呀 開心開心
嘩 因為我着新鞋關係 對腳有 d 痛 但點都要忍啦 鬼叫自己係都要着新鞋咩 所以唔敢同里奧大人講 唯有慢慢行咁啦 ~
唔熟嘅地方 必定係綠色公仔先行 同埋台灣一樣嘢最唔好 右邊來嘅車 就算紅燈都可以照開 咁好危險囉
好多盞交通燈喎 唔知有咩意思呢 ?!?!
唔知點解 我次次行呢 d 路都覺得好有壓迫感 咁有度仲有個黑色嘅人像企喺度 里奧大人見到話驚呀 堅估唔到佢會話驚 可能本身呢條路已經唔夠光 又無咩人行 所以已經驚咗一半 哈哈
無人行嘅街
到酒店附近喇 鐵路警察局係路標 咁我地喺出面裝入去 睇下入面係點 但我地覺得好恐怖囉 好暗呀 好似拍鬼片咁樣 哈哈
因為酒店無早餐供應 所以我地周圍睇下 比我等過馬路時 見到 "咖啡" 兩個字 原來係丹提咖啡呀 勁開心呀 因為里奧大人成日話想去丹提咖啡呢 感恩感恩 ~
天已經夠黑 再搵埋呢間黑媽媽嘅酒店
名符其實黑 77 (爛)
Relax 嘅地方 即係洗手間
好乾淨 同埋水力好夠呀 爽爆
電廁所板 半夜去廁所 覺得好舒服呀 哈哈
估唔到有 2 塊 Mask 不過我唔敢用 始終自己皮膚比較敏感呢 ~
沖埋涼就休息喇 唔知係咪開咗冷氣關係 定係台灣乾燥 我無留意當地濕度 但我就覺得全身都好乾咁 搽臉 cream 要厚搽 2 次 先覺得布吸收嘅感覺呀 ~~~~
又睇下電視 佢地嘅 HBO 電影都幾好睇喎 ~
11 點 40 分瞓 lu 里奧大人就繼續睇埋套戲 遲我半個鐘頭瞓 ~
呢日行程完畢 ^^


text:
每週一相片大行動
2015 Week 11
第二次跟首爾道別,依然依依不捨.其實之前出差早咗返香港冇預過會再嚟,結果有第二次首爾行,都是緣份同好多陰陽交錯所賜.
我好榮幸喺2006同2009兩年,有份搞Method同Dark Mirror ov Tragedy兩隊韓國一線band嚟香港開演唱會,TRHK簽DMoT出第二隻碟時,亦有份幫手宣傳力谷,結果隻碟賣到斷市;
上年十二月到韓國做嘢,睇fest撞返八年冇見嘅Method,挑起嚟韓國睇show舖癮;
一月中一連五日嘅現代信用卡文代節,本來開始之前個禮拜先被香港急召返去,最後居然可以留多一個星期,仲要唯獨Avenged Sevenfold出show當日唔使OT準時走人,至有得睇佢哋場首爾演唱會;
而唔係去到睇A7X的話,就唔會撞得返Dark Mirror ov Tragedy鼓佬,更加唔會知差唔多五年未正式表演過嘅佢哋二月底會搞一場十二週年演唱會;
跟住睇完Avenged Sevenfold,大家去飲酒嗰陣見到Arch Enemy "War Eternal Seoul"海報,原來正正三月頭DMoT場show一個禮拜之後,仲要係Method做opening,我就知道就算要早返香港,無論二月底三月頭有幾忙,都一定要返嚟首爾一次;
到訂晒機票酒店買晒飛,至發覺個日子好有意思.冇特別計劃過,但睇完Arch Enemy第二日上機,就同如果跟足原定計劃出差留足三個月至返香港個時間表一樣,今次返嚟只係過返本應喺韓國過嘅最後一個星期,仲要走前睇到晒兩隊曾經合作過嘅樂隊.好多年前種落嘅因,今次一次過開花結果俾我過嚟收成,仲要個時間夾到咁靚,真係一切皆冥冥中有所註定.
雖然話今次除咗睇show仲想補做返好多上次個半月冇做未做嘅嘢,但飛到嚟都要繼續跟香港啲project,自費旅行都有一半日子要返工,又有兩日睇show,除咗終於走到去江南最西邊探探行家Misanthropic Art Productions了咗個心願,都唔係行多好多地方,不過多謝各位韓國同事帶我去食咁多好嘢,新村真係一個食之不厭不盡嘅好地方,一日未再去韓國,喺香港一日都唔會再食韓燒同炸雞.
本來打算留兩日滑雪,可以參加即日來回滑雪團,但我覺得點都要仆足一日街先會學得識第二日至正式開始玩,同要留喺office跟咁多嘢,想揳到兩日出嚟走到咁遠玩其實好難.而且落機已經覺得冇乜feel,隔一個月再嚟熱咗好多,話就話得幾度我著住羽絨都可以流晒汗,日頭就算唔著褸其實都冇問題.熱成噉自然唔會落雪,其實有兩日落過,但都係剛開始飄幾粒落嚟就出太陽,而天氣咁「熱」時,硬係覺得去滑雪好古怪喎.睇一年之後有冇機會啦.
噉當然希望唔使過足成年至再嚟,我都好想快啲再過韓國同可以留耐啲,呢兩個月印象係雖然冇啖好食,但我對韓國好感更甚於日本,因為今時今日嘅首爾其實就係香港本應發展而成嘅情況,唔太過西化唔太過份摩登,東西並存中保留一份傳統舊區風情,日本大城市相比都太過煩囂喇.所以喺首爾住得越耐越唔想返香港,即係你去行一行清溪川,然後望望城門河,再睇睇首爾中間條江,跟住返去維多利亞港,點解韓國做到嘅香港唔得?
想搵藉口過去又唔係冇or難嘅,睇show已經是個萬能key啦,呢啲嘢梗會一早睇定,其實返到嚟已經搵到下一個:25/4係其中一個本土年度大metal fest Hellride Fest,又係DMoT同Method有得一晚睇晒佢哋,仲有上次Still Crazy睇完好鍾意嘅Crash,另外加多三隊,不過撞正24/4 Suffocation + Truth Corroded香港站...係咪禮拜五晚一睇完佢哋,星期六朝早立即上機睇埋首爾場Hellride咁激?(然後禮拜日機返香港禮拜一返工,假都唔使請,一撚流)
劉Sir個網
lau-sir.com
劉Sir個blog
http://lausirisual.blogspot.hk


text:
我一向最憎抄抄子,否則我唔會差唔多同香港大多數網媒都無偈傾,政界抄抄子我都好憎,你見希師奶抄限奶令有乜下場就知.但工黨呢班抄抄子抄完 張秀賢 搶住出,無料到,仲要反駁 張秀賢 啲料唔穩陣,呢啲仆街真係應該跳海死咗佢.
張秀賢 對左膠好心出咗事
張秀賢 查圍標謎網,其實係佢同佢啲朋友做咗成半年嘅行動,本來同新東補選都無關,呢個人都係平日有鋪研究嘢嘅癮,你估好似班左膠見鏡頭就亂做研究.但 張秀賢 好心想交啲嘢俾姚松炎一啲意見,姚松炎周圍share,去到朱凱迪度,朱凱迪擺明係郭永健嘅真正幕後老闆,咪佢地根據啲人地嘅初步料當係人地嘅功勞囉.所以大家睇到, 張秀賢 幅謎網圖係實淨好多,工黨果幅係簡化得好緊要,因為 張秀賢 係自己研究,工黨班友係抄抄子.
趙恩來唔出嚟9up,我都未必出嚟郁你班政界抄抄子,但趙恩來仲出嚟幫謎網關鍵嘅置佳管理講好說話,我就對你班工黨垃圾唔駛客氣.因為工黨直頭變咗維穩集團
趙恩來真係將新民黨果啲維穩作風都抄埋入嚟,當然有線電視大廈3002同3003係用同一入口果陣,根本係打通咗嘅單位,如果唔係同一辦公室,乜叫唔係同一辦公室?呢個係基本邏輯問題,但趙恩來為咗扶一個扶唔起嘅阿斗,就抄完人再9up,呢啲作風我之前遇過,除咗希師奶,就係熱普城班仆街,左膠幾時向熱普城學習佢地啲仆街嘢,好嘅唔學衰嘢學晒,香港政壇唔怪之得越嚟越墮落.
仲要留意一樣,成個圍標謎網裡面,有工聯會份,所以支持工聯會本來好危險,加上海麗邨事件,工黨唔係應該呢個時候團結一致,槍頭對準工聯會班賊,依家竟然槍頭指向 張秀賢 ,呢班友嘅仆街度,真係同劉頴匡當年為咗隊冧范國威,叫人投土共一啲分別都無,所以鎅票黨喺關鍵時候,行為都係一樣,包括扮係支持打工仔女,實際上暗中替黃色工會護航.所以呢件事上面,趙恩來9up令我留番明日早上(香港時間)至恥笑葉劉淑儀喺布達佩斯啲膠嘢,優先煮重米向工黨開火.
無論工黨定朱凱迪,依家香港人睇緊佢地係為香港人,定同民主黨班垃圾老人一樣為私怨而生.